text:
እዋናዊ ዜናታት
- ልዕሊ 11 ዓመት ኣብ ቤት ማእሰርቲ ክሳቐዩ ዝጸንሑ፡ ፓስተር ዕቑባ ሚካኤል ተኽለ ሃይማኖት ዝተባህሉ መራሒ ሃይማኖት ተፈቲሖም
- ኣብ ፖለቲካ ኤርትራ ካብ ስነ-ሓሳባዊ ፖለቲካዊ ፍሕፍሕ፡ ድሑር ስምዒታት ዝፈጥሮ ምፍልላይ ይዓቢ
- ነጻነት መራኸቢ ብዙሓን ካብ ግዜ ናብ ግዜ ኣብ ሓደጋ ይወድቕ
- ሰብ ክጨውዩ ናብ ሱዳን ዝተላእኩ ኣባላት ጸጥታ ህግደፍ፡ ብኣባላት ጸጥታ ሱዳን ኣብ ቀይዲ ኣትዮም።
- መንግስቲ ኣሜሪካ፡ ኣብ ኤርትራ ሰባት ብናይ መንግስቲ ተኲስካ ቅተል ፖሊሲ ከም ዝቕተሉ ገሊጹ
- መንግስቲ እስራኤል ኣሲርዎም ዝነበረ መብዛሕቲኦም ኤርትራውያን ከም ዝኾኑ ዝተነግረሎም ልዕሊ 200 ስደተኛታት ከም ዝፈትሐ ተገሊጹ።
- ኣባላት ጸጥታ ጉጅለ ህግደፍ ቤተ-ሰቦም ናብ ወጻኢ ካብ ዘህደሙ ኤርትራውያን ዝተፈላለየ ተጽዕኖ ብምግባር ገንዘብ ይዘምቱ ከም ዘለው ተፈሊጡ።
- ብዓሰርተታት ዝቑጸሩ ኤርትራውያን ብሓደጋ መኪና ህይወቶም ስኢኖም።
- ንግስነት ቀጠር ኣብ ስዋኪን ሱዳን ሓድሽ ወደብ ክሰርሕ ኣብ ስምምዕ ከም ዝበጽሐ ይግለጽ ኣሎ
- መንግስቲ ሱዳን ኣባላት ህግደፍ ዝርከብዎም ሒዝዎም ዝጸንሐ 27 ኤርትራውያን ካብ ሃገሩ ኣባሪሩ
- ህግደፋዊ ዓፈና ኣብ መደብ ሽንግርዋ ብግልጺ ተነጸባሪቑ፡-
- ማሕበር ረድኤትን ምዕባለን ኤርትራ ሓገዝ ንምርካብ ትነጥፍ ኣላ።
- ዑደት ንረድኤት ብማሕበር ረድኤትን ምዕባሌን ኤርትራ
- The Afar cultural genocide in Eritrea prompts new united efforts against Eritrean government
- ደምዳሚ መግለጺ ደሞክራስያዊ ግንባር ሓድነት ኤርትራ (ደግሓኤ) ዞባ ሕቡራት መንግስታት ኣመሪካ
ኣብ መርበብ ዘለዉ
We have 13 guests and no members online
- Details
- Written by ድምጺ ሰላምን ደሞክራስን ኤርትራ
- Published: 02 October 2017
ካልኣይ ውድባዊ ጉባኤ ደሞክራስያዊ ግንባር ሓድነት ኤርትራ (ደግሓኤ) ተዛዚሙ።
ካብ’ቲ ኣብ ኣረኣእያን ተግባርን ዝተሰረተ ዘላቒ ሓድነት ንምርግጋጽ ንቃለስ!፣ ሓደን ዝሰመረን ናይ ኩሎም ፖለቲካዊ ሓይልታት ሃገራዊ ግንባር ክረጋገጽ ንቃለስ!፣ ምሕዝነት ህዝብታት ኤርትራን ኢትዮጵያን ይደልድል!፣ ሰሚናር ፖለቲካዊ ውድባት፡ ካልኣይ ጉባኤ ኤርትራዊ ሃገራዊ ባይቶ ንደሞክራስያዊ ለውጢ ንምዕንዋት ንረባረብ!፣ ብዝብሉ መሪሕ ደሞክራስያዊ ጭርሖታት ተዓጅቡ ኣብ ዝተፈላለዩ ኣገደስቲ ፖለቲካዊ ኣርእስታት ዝተዛተየ ውድባዊ ሰሚናር ቀጺሉ ብ20 መስከረም 2017 ዝጀመረ ካልኣይ ውድባዊ ጉባኤና ብ24 መስከረም 2017 ተዛዚሙ።
ብኣላዪ መድረኽ ብ/በየነ ኪዳነ ናይ እንቋዕ ደሓን መጻእኹም ሰላምታን ብጉጅለ ባህሊ ደግሓኤ ሙዚቃዊ ድራማን ዝተዓጀበ ዝኽሪ ሰማእታት ብድምቀት ዝተኸፍተ ካልኣይ ውድባዊ ጉባኤና፡ ቃል ኣሰናዳኢት ሽማግለ ካልኣይ ውድባዊ ጉባኤ ደግሓኤ፣ ቃል- ማእከላይ መሪሕነት ደግሓኤ ተነቢቡ። ቀጺሉ ብኤርትራዊ ደሞክራስያዊ ኪዳን፡ ብኣካል ናይ ዝተረኽቡን ዘይተረኽቡን መሓዙት ፖለቲካዊ ውድባት ኤርትራ ናይ ደገፍ መግለጺ ብዝተታሕዘሉ መደብ መሰረት ተሰሚዑ። መልእኽቲ መሓዙት ፖለቲካዊ ውድባት ጸላኢና ስርዓት ህግደፍ ካብ ሱር መሰረቱ ንምምሓው ሓቢርና ክንቃለስ ከም ዘለና ዝጠልብ ክኸውን እንከሎ ፡ ገለ ድማ ክሳብ ንምትሕንፋጽ ዝጽውዕ ነይሩ።
ቀጺሉ፡ ሰለስተ ዓመታዊ ናይ ስራሕ ጸብጻብን ኣብ መንጎ መንጎ መግለጺ ደገፍ ናይ ዞባታት ደግሓኤን ቀሪቡ። ዞባታት ደግሓኤ ብወሳኒ መልክዑ ምስ መሓዙት ፖለቲካዊ ውድባትን ካልኦት መሻርኽቲ ኣካላትን ሓቢርናን ተኻባቢርናን ብምስራሕ ጭርሖ ህዝብን ሃገርን ንምድሓን ብተግባር ንተርጉም ዝብል ነይሩ። ሰለስተ ዓመታዊ ፖለቲካዊ ጸብጻብ ድማ፡ ኣብ ውሽጢ ዝሓለፈ ስለስተ ዓመትን መንፈቕን ክስርሑ ዝተታሕዙ መደባት፡ኣፈጻጽማኦም ዝነበሮም ድኽመታትን ኣርእስቲ በርእስቲ ዝዳህሰሰ ነይሩ።
ንፖለቲካዊ ጸብጻብ ስዒቡ ጸብጻብ ገንዘብ ብኦዲት ኮሚሽን ቀሪቡ። ቀጺሉ ጉባኤኛ ኣብ ረቂቕ ፖለቲካዊ መደብ-ዕዮን ሕገ-ህንጻ ተኻቲዑ ኣድላዪ ምስትኽኻል ድሕሪ ምግባር ኣጽዲቑ። ንሰለስተ ዓመት ዝመርሑ ኣባላት ማእከላይ ማሪሕነትን ኦዲት ኮሚሽንን ብደሞክራስያዊ ኣገባብ መሪጹ። ጉባኤኛ ኣብ መዛዘሚ ዕለት ማለት 24 መስከረም 2017 ብጉጅለ ባህሊ ደግሓኤን ተዓዲሙ ብዝመጸ ውሩይ ድምጻዊ ኪሮስ ኣስፋሃን ክዘናጋዕ ኣምሲዩን።
ኔዘርላንድስ ኣብ ልዕሊ ህግደፍ ዲፕሎማስያዊ ስጉምቲ ክትወስድ ከም እትኽእል ኣእንፊታ።
ካልኣይ ባይቶ ነዘርላንድስ ህግደፍ ኣብ ወጻኢ ካብ ዝርከቡ ኤርትራውያን ንዝእክቦ ዘይሕጋዊ ግብሪ 2% እተጽንዕ ጉጅለ መዚዙ ከም ዝነበረ፡ እታ ጉጅለ ድማ ኣብ ነዘርላንድስ፣ ኢጣልያ፣ ኖርወይ፣ በልጁም፣ ጀርመን፣ ሽወደን፣ ዓባይ ብሪጣኒያ መጽናዕታ ከም ዘካየደት፡ እቲ ዘሕጋዊ ግብሪ ብጭቡት ከም ዝካየድ፡ ነዚ ዘይሕጋዊ ግብሪ ኣይንኸፍልን ኣብ ልዕሊ ዝብሉ ድማ ሓያል ምፍርራሕ ከም ዝግበረሎም ከም ዘረጋገጸት ኣብ ጸብጻባ ምሕባራን ረድዮ ኤረና ገሊጻ።
እቲ መጽናዕቲ ክፍሊት 2% ካብ ሃገር ናብ ሃገር ከም ዝፈላለ፡ ንኤርትራውያን ምስ ዝነብሩለን ሃገራት ተወሃሂዶም ብሰላም ከይንበሩ ጸገም ኮይኑ ምህላው፡ መጠን ናይ’ቲ ክፍሊት ዝውስን ሕጋዊ ወኪል መንግስቲ ዘይኮነ፡ ብወኪል ህግደፍ ተባሂሉ ዝምደብ ወልቀ-ሰብ ምዃኑ፡ እቲ ጸብጻብ ከም ዘመልክትን ረድዮ ኤረና ኣብ’ቲ ብ24 መስከረም 2017 ዝዘርገሓቶ ዜና ኣፍሊጣ።
ጸብጻብ መጽናዕታዊ ጉጅለ፡ ዝኾነ ኤርትራ ዘይሕጋዊ ክብሪ 2% ክኸፍል ጸቕጢ እንተተገይርሉ ብቕጽበት ኣብ ከባቢኡ ኣብ ዝርከብ መደበር ፖሊስ ከመልክት ከም ዘለዎ፡ ኣብ ልዕሊ መንግስቲ ኤርትራ ዲፕሎማስያዊ ስጉምቲ ክውሰድ ንሃገራዊ ባይቶ ከም ዘቕረበን ሓቢራል
ኣብራሃ ካሳ ዝተባህለ ጀነራል ኢሳያስ
ንስምረት ገዳማትን ጳጳሳትን ኦርቶዶክስ ቤተ-ክርስትያን ኣኪቡ ከም ዝሃደዶም ተፈሊጡ።
ስማዊ ጀነራል ኣብራሃ ካሳ ንስምረት ገዳማትን ጳጳሳትን ተዋህዶ ቤተ-ክርስትያን ኣኪቡ፡ ነቲ ብማሕበር ገዳም ደብረ ቢዘን ተገይሩ ዘሎ ውግዘት ብቕልጡፍ መልሲ ክትህብሉ ኣለኩም፡ እዚ ኮነ ኢልካ ህዝብን መንግስትን ንምጽላም ብናይ ወጻኢ ሓይልታት ዝተማህዘን ዝተደፍአን’ዩ ዝብል ታህዲድ ዝተሓወሶ ትእዛዝ ከምዘውረደ፡ እዚ ድማ ቁጠዐ ከም ዝፈጠረን ማዕከናት ዜና ብ24 መስከረም 2017 ጸብጺበን።
ጉጅለ ህግደፍ ድሮ ን ወዲ 37 ዓመት ኣባ ገብረ ትንሳአን ተወልደመድህንን፡ ወዲ 61 ዓመት ኣባ ክብረኣብ ተኪኤን ዝተባህሉ ዝረከብዎም ኣሲሩ ምህላውን ክፍለጥ ተኻኢሉ ኣሎ።
ብሓልዮት ደምክራስያዊ ግንባር ሓድነት ኤርትራ ዝፍኖ፡ ድምጺ ሰላምን ደሞክራስን ኤርትራ፡ 25-09-2017
ኣገዳሲ ቆጸራታት
- ዝኽሪ ንፈላሚት ባሕቲ መስከረም ሰውራ ኤርትራ ኣብ ሽቱትጋርት
- ጻውዕት ንሰፊሕ ልዝብ ደቂ-ኣንስትዮ ኤርትራ ኤውሮፓ/ኸ ኣብ ጀርመን
- በዓል 8 መጋቢት 2017
- በዓል 8 መጋቢት 2017
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


c: text/html

text:
እዚ ጽሑፍ እዚ ሓደ ምዕራፍ ካብ’ቲ ገና ዘይተሓትመ መጽሓፈይ፡ “ሓላው’ታ ወርቃዊት ገረብ፣ ካልኣይ መጽሓፍ፡ ‘ኣብ ውሽጢ ከርሲ’ቲ ኣራዊት’ ” እዩ። ካብ ገና ዘይተሓተመ መጽሓፍ ሓደ ምዕራፍ ቈንጪለ ከሳጥስ ደስ ኣይብለንን። እንተኾነ ኣብ ዝሓለፈ ወርሒ ሓንቲ ኣዝየ ዘፍቅራን ዘኽብራን ኣደን ሓውትን ስለ ዝዓረፈት፡ እሞ እቲ ታሪኽ
ጽልኢ ኣይነጎሃህር (ራብዓይን ናይ መወዳእታን ክፋል) (ብደብረ)
ኢሳይያስን ጉጅሉኡ ስለምንታይ ‘ዮም ጽልኢ ዘጎሃህሩ? ብፍላይ ኢሳይያስ ስለምንታይ? ኢሳይያስ ክበጽሖ ደሊዩ ዘሎ ናይ መወዳእታ ጫፍ እንታይ ክኸውን ይኽእል? ኣነ ክልተ ግምታት ኣለዋኒ። ሓደ፡ ዲክታተር ብኻልእ ዲክታተር ስለዝትካእ ንሕጹይ ዲክታተር ኣብርሃም ኢሳይያስ ስልጣን ንምስግጋር ባይታ ኣብምጥጣሕ ይዳሎ ከምዘሎ እግምት።
“ክለብ ኣሰና”
ክቡራት ተጠቀምቲን ሰዓብቲን ኣሰና። ካብ ማዕሙቕ ልበይ ዝፈልፈለ ልባዊ ሰላምታይ ይብጻሕኹም።
ኣሰና መሰረት ኣንጺፉ ‘ዩ። ነዓና ነቶም ንውልቀ መላኺ ክንቃለስ ባይታ ዝሰኣና ከምዚ ከማይ ልሳንና ኮይና ኣራኺባትና ኢያ። ልሳንናን ብርዕናን ዝኾነት ኣሰና ክንከባከባ ሞራላዊ ሓላፍነት ኣሎና። ኣሰና መደባታን ፕሮግራማን ትንኪ ኣላ። እቲ ሰንከልከል ጸኒሑ ‘ዩ።
ዜናታት ውሽጢ ሃገር
ኣስመራ፡
ኣብ ዘመን ውርውራ ነብስካ ኣይተዕብራ ዝበሃለሉ ኩነት ኣብ ኤርትራ ብኣባላት ህግደፍን መሳርሕቶምን ብቑሉዕ ይረኣ ከም ዘሎ ካብ ኣስመራ ዝበጽሓና ዜና ኣፍሊጡ። ምግፋጥ ንብረትን ገንዘብን ኣካይድካ ናብ ወጻኢ ምስዳድን፡ ከምኡ’ውን መነባቡሮኻ ኣደልዲልካን ኣውሒስካን ንምህዳምን ብብዙሓት ልሉያት ኣባላት ህ.ግ.ደ.ፍ ምቅርራብ ይኸይድ ካም ዘሎ ዝሕብሮ
መጋቢት 2015
ምሁር ደንቆሮ ዋላስ ሃብታም ስሱዕ
እዚ ኣብ ልዕሊ ህዝብናን ሃገርናን ወሪዱ ዘሎ ጸልማት መዋእል ንኸብቅዕ፡ ናይ ኩሉ ኤርትራዊ ዝተዋደደ ሓባራዊ ቃልሲ ከምዝሓትት ንኹሉ ብሩህ’ዩ። ይኹን እምበር ኣድማዒ ፍረ ንምምጻእን ሓፋሽ ንምውዳብንን፡ መሪሕ ተራ ናይቲ ምሁርን ምኩርን ዜጋ ይሓትት። ንኣብነት ኣብ ግዜ ብረታዊ ቃልስና፡ ዝለዓለ እጃም
[gview file="http://demo.assenna.com/wp-content/uploads/2015/03/Godefa_Esat.pdf"]
https://www.youtube.com/watch?v=rdyCmVSZKbA&feature=youtu.be
ሕሱም`ዩ `ዚወረራ!
ብድሕሪት ተኲሱ ዝወግእ እንግዳዓ
ኣድራጋ ዝሃረመ ካብ ብሻዓ፣
ካብ ፈለማ ኣደልዲሉ ድርዒ
ዝሕባኣሉ መጸግዒ።
ሓርበኛታት፡ ከቋሙቱ ቅድሚት
ወራር ጀመረ፡ ካብ ድሕሪት፣
እናጨመተ ንዝሃብረረ
ሃገር ኣልቢስዋ ናይ ሓዘን ቋረ።
ወራር፡ ገጽ`ዶ ኣልይዎ መልክዕ?
ዓመጽ እንዳኣሉ ደም ዘጉስዕ፣
ስሰዐ ዝማእከሉ ጨካን ወፍሪ
ኣረመኔ ባህሪ፡ ቀዛፊ፡ ዓምጣሪ።
ካብ ናይ ራዛ ፕሮጀክት- ዝሻሕከረ
ካብ ዳግመ-ወራር- ዝጠንከረ፣
ካብ ምክልኻል ናቕፋ- ዝሓለ
ካብ ሰላሕታ ወራር-
ምልካዊ ስርዓት ኢሳይያስ 400 ኣባይቲ ዳዕሮ ቃውሎ ክፈርስ ብዘመሓላለፎ ትእዛዝ ዝጓሃየን ዝሰንበደን ህዝቢ ዳዕሮ ቃውሎስ፣ ሎሚ 3 መጋቢት ታቦቱ ኣውጺኡ እዝግዮ ብምባል ነቲ ዓንዳሪ ፖሊሲ ናይቲ ምልካዊ ስርዓት ክቃወም ከምዝውዓለ ምንጭታት ሓቢሮም።
[caption id="attachment_20688" align="alignleft" width="444"] One of the villas demolished by the PFDJ in Tselot,
ተቓውሞ
ፍሥሓየ መብራህቱ © 2003
ቁሙ - ኣቝሙ - ተቓወሙ
ብቝምነገር - ንቝምነገር
ንሕዝቢ ንሃገር
ብዘይ ሻሕጢ - ንለውጢ
ንምምሕያሽ - ንምድዕዓስ - ንምጥያስ
ብድልየት - ንዕብየት - ንሕውየት
ንምህሮ - ንኣእምሮ
ንምዕባለ - ንዕንጋለ
ኣብ ጽኑዕ መሠረት ቍሙ - ተቓወሙ
ጽንዑ - ኣጽንዑ
ኣጸናንዑ - ተጸናንዑ
ጕየዩ - ተቐዳደሙ - ቀድሙ
ድምዑ - ኣድምዑ
ንድማዕ - ብድማዕ
ንፍዑ -
ከም መእተዊ ናይ ዚ ክፋል ብሳልሳይ ተፈኣትሮኣዊ ሕጊ ኒውቶን ክጅምሮ። ብዙሓት ፊዚክስ ዝተመሃርኩም ነዛ ሕጊ ኣጸቢቆም የስተማቅርዋ እዮም። ሳይንትስት ኒውቶን ኣባል ባይቶ ሃገሩ እዩ ነይሩ። ኣብ ባይቶ ብዙሕ ዘይዛረብ ተዓዛባይ ነይሩ ‘ውን ይበሃል። ኣብ ጥቃ መስኮት ከፍ ምባል የዘውትር ነይሩ። ኣባላት ባይቶ ብጉዳይ ህዝቦም ክካትዑን
ሸሞንተ መጋቢት!
'ኣደ መንበር ሃማደኤ ዞባ ኤውሮጳ፡ ወ/ሮ መብራት ሃብቱ ኣብ መወዳእታ፡ 'ሸሞንተ መጋቢት፡ ኤርትራውያን ደቂ ኣነስትዮ፡ ነቲ ምእንቲ መሰለንን ማዕርነተንን ንምርግጋጽ ዘካይደኦ ቃልሲ፡ ዝግምግማላን ተሳታፍነተን ኣብ ሃገራዊ መደባት ዘረጋግጻላን ዕዝዝቲ ዕለት ሙዃና' ገሊጻ። ሃማደኤ ዞባ ኤውሮጳ፡ ኣስታት 2500 ኣባላት ዘሎዎ ማሕበር'ዩ።' ቃል እታ ንነብሳ "ዓቃቢት
ድሮ ናፊቕናኩም፣ ግን ክንምለሰኩም ኢና!
ኣብ ፈለማ ሰማንያታት ኣብ ድሕሪ መስመር ጸላኢ ኣብ ዝነበርናሉ እዋን፣ ካብ ደቡብ ንምዕራብ ካብ ምዕራብ ንደቡብ ጽርግያ ኣስመራ መንደፈራ ቆሪጽና ክንንቀሳቐስ ከለና ዝርእዮ ዝነበርኩ ድሙቕ ባና ኣስመራ፣ ወትሩ ነታ ኣብ ሳሕል፣ ኣብ ሰማያዊ ማልያ ተጻሒፋ ዘንበብኩዋ፣ "ኣስመራ ናፊቕናኪ ግን ክንምለሰኪ ኢና!"
[gview file="http://demo.assenna.com/wp-content/uploads/2015/03/short-history-Ato-Tsegay-last.pdf"]
ምትእስሳር ኤርትራውያን ደለይቲ ፍትሒ ንዲሞክራስያዊ ለውጢ ኣብ ዮተቦርን ከባቢኣን፣
ንኩለን ደለይቲ ፍትሒ ኤርትራውያን ደቀ ኣንስትዮ
ርሑስ በዓል 8 መጋቢት ኣህጉራዊ መዓልቲ ደቀ-ኣንስትዮ፤ይብል።
ነዚ መዓልቲ ንምኽባር ከኣ ምትእስሳርና ናይ ኣስተምህሮን ምይይጥን ምሸት ኣዳልዮ ኣሎ።
መደብና ከኣ ከምዚ ዝስዕብ ይመስል፦
8 መጋቢት ኣህጉራዊ መዓልቲ ደቀ ኣንስትዮ
ሀ) ምክፋት በዓል ብመራሕ መደብ
ለ)ቃል ኣቦ መንበር (ብርሃነ ኪዳነ)
ሐ) ኣስተምህሮ ታሪኽ ኣመጻጽኣ ኣህጉራዊ መዓልቲ ደቀንስትዮ 8 መጋቢት (ብኤልሳ እዮብ)
መ) ኣስተምህሮ ፡ ወጽዓን ቃልስን ደቀ ኣንስትዮ ኤርትራውያን (ብዮርዳኖስ ኢሳቅ)
ሠ) ግጥምን መረዳእታ ብዛዕባ ማዕርነት (ብኣባላት)
ረ)ሉሉያት ተቃለስት (ደለይቲ ፍትሒ)ኤርትራውያን ደቀንስትዮ ኤርትራውያን ኣብ ድያስፖራ ብመልክዕ ስእሊ (ዳኒኤል)
ሰ) ደርፍን ሳዕሲዕትን
ሸ) መግቢ
ብደሓን ምጹ!
ርእይቶን ምሕጽንታን ንኣሰናን ንኹሎም ደላይቲ ፍትሕን፥
ነቲ ዕድሜኡ ሙሉእ ብጽንዓትን ሓቦን ንፍትሕን መሰልን ዝተቓለሰን ገና ዝቃለስ ዘሎን ክቡር ሓርበኛን ህቡብ ጋዜጠኛን ሓው ኣማኑኤል እያሱ፡ 'ጽናዕ! ኣጆኻ! ኣብ ቃልሲ ክትደፍእን ክትድፋእን ዝነበረን ዘሎን'ዩ!' ብምባል፡ ተስፋ ኣይትቑረጽ ክንብሎ መስሓቕ'ዩ ኪኸውን። ከመይሲ፡ ነቲ ዓመታዊ ኣዝመራ ይኹን ኣይኹን ብዘየገድስ፡ ወትሩ
አብ ዕለት 22 ለካቲት 2015 ደለይቲ ፍትሒ ነበርቲ ዓዲ እንግሊዝ አንጻር አምባሳደር ስርዓት ህግደፍ ዓዉት ሰላማዊ ሰልፊ አካይዶም። አምባሳደር ስርዓት ህግደፍ አብ ከተማ ሸፊልድ አኼባ ኽገብር ምኻኑ ቅድሚ ክልተ መዓልቲ ናይቲ አኼባ ተፈሊጡ። ነበርቲ ሸፊልድ ንስለፍትሒ፤ ንስለህዝቢ ብሓባር ድምጽና ነስምዕ ዝብል ጸዋዒት ምስ አመሓላለፉ ኩለን
'ታይ ግዱ ህግደፍ መንደፍ፣ እንተኾነሉ ሰብ ይነድፍ፣ እንተሰኣነ ገንዘብ የግድፍ
ምልካዊ ስርዓት ኢሳይያስ፣ ነቲ ንኤርትራ ሃገረ ዕስክርና ብምግባር፣ ንመላእ ህዝቢ ኤርትራ ሰጥ ልበጥ ኣቢሉ ብወተሃደራዊ ሕጊ ንምቍጽጻሩ ኣብ ጽባሕ ናጽነት ዝሓንጸጾ ሜላ፣ ንኹሉ መንእሰይ ኤርትራ ብስም ሃገራዊ ኣገልግሎት ኣስገዲዱ ዓስከር ብምግባር ብዓንተብኡ እዩ ጀሚሩዎ። ንመንእሰይ "ኣልዚበዮ
እኳ ተስፋ
ፍሥሓየ መብራህቱ © copyright 2003
ክንዲ ንፋዕ
ክንዲ ተስፋ
ክንዲ ኣጽንዕ
ክንዲ ተስፋ
ክንዲ ‘ገናዕ
ክንዲ ተስፋ
ቀትሪ ኣውያት
ለይቲ ግፋ
ሰስሒብካ ናብ “ዓጌፋ”
ዒም ዝበለ ብማሕጎፋ
ኤርትራናስ ‘ንታይ ለኸፋ
ዘይርከባ እኳ ተስፋ።
እምበይተይ ኤረ
ብዛዕባኺ ‘ንታይ ይውረ
ጸጽቡቕኪ ምስተቐብረ
‘ቲ ሠናይኪ ተባረረ
በረኸትኪ ኔው ሰፈረ
‘ተን ጥሪትኪ ኮይነን ዓረ
ቅቡጽ ተስፋ ዘይዕረ
‘ቲ ግናይኪ ዓለም ዞረ
ወሊድኪ’ምበሪ
በዓል ሰሪ
እከይ ግብሪ
ሠራሕ ነውሪ
ጸፋር እግሪ
ተዓንቃፋይ
ተነቃፋይ።
ፈሊጥኪዶ
ብሰንኩዩ ‘ቲ መርገምኪ
ዝሓሰመ ‘ቲ
[gview file="http://demo.assenna.com/wp-content/uploads/2015/02/MEADI-ZETE-MARCH.pdf"]
[gview file="http://demo.assenna.com/wp-content/uploads/2015/02/ኣባላት-ስቪላዊ-ስለያ-ህግደፍ-ይቀልዑ፣-2ይ-ክፋል.pdf"]
ጽልኢ ኣይነጎሃህር
(ቀዳማይ ክፋል)
ብመጀመርታ ንኹሎም ኣንበብቲ ሰላም ክብል ኣፍቅዱለይ። ሰላም ልባዊ ትምኒተይ እዩ። ድሕሪ ሰላም ኩሉ ይመጽእ። ሰላም ኣብዘለወሉ ቅሳነት ይነግስ፡ ጸጋ ይመጽእ። ንቡር ናብራ ይህሉ፡ ምትሕስሳብ ምትሕልላይ ይህሉ፡ ኮታስ እቲ ጽቡቕ ዝበሃል ኩሉ ተፈጻምነት ይህልዎ ብዓቢኡ ከኣ ፍቅርን ሕውነትን ግቡእ ቦትኦም ይሕዙ። ኩሉ ኣብ ፍቕሪ
ጸጒረይ ክምሸጥ!
"ኣንታ ነዚ ዲኻ ተበጂኻ!? መልሰለይ'ባ!?"
ብዓይነይ ዘጓነፈኒ ፍጻመ፡ ናይ መወዳእታ ክፋል፥
"እዋይ! ኣቲ መዓረይ ንዒ'ስከ በዚኣ ኮፍ በሊ? እንታይ እየ ዝሰምዕ ዘለኹ ጓለይ!? ፈቐዶ ገዛውቲ ደድሕሪ ልቺ ክትኮሊ ውዒልኪ!? እስክሉ?" ብምባል፡ ዋና ገዛ ሓደ ክልተ ቢጎዲኒ ፈቲሓ ንገለ ክፋል ጸጉሪ ርእሰይ ትንክፍ ትንክፍ ኣበለቶ'ሞ፡
"እዋይ! ቀሪብኪ እንዲኺ
ሱቅ ጡዑም እንታይ ገደሰኒ (ብደብረ)
ኣንፈት ፖለቲካ ሃገርና ባህርያትናን ኣይርደኣካን እዩ። ደይምሕሳቡ ይሓይሽ ‘ምበር ሕውስውስ ‘ዩ ድብለካ። ብዙሕ ናይ ፖለቲካ ፈላጥ ኣይኮንኩን ግን ከኣ ይርደኣኒ ‘ዩ በሃላይ ‘የ። በዚ መዳይ ንነፍሰይ ምስ ካልኦት (ንኣብነት ምስ ስድራይ) ዘለኒ ኣረኣእያ ክመዝና ከለኹ ኣብ ክልተ ጫፋት ኢና ንምደብ። ንሶም
ዑዉር፡ ይመሰለለይ ተዓሊም
(ብደብረ)
ኣብ 1999፡ ምስ 'ቲ ውግእ ኤርትራን ኢትዮጵያ ዝተኣሳሰረ፡ ዕድሜና ንሃገራዊ ኣገልግሎት ዘይምልከተና፡ሊዕሊ ኣርብዓ ክሳብ ሓምሳ ዓመት ዝኾንና፡ ኣባላት ዑቁር ሰራዊት ተባሂልና ንሳዋ ወሪድና ነይርና። ኣብ ሳዋ ንኽልተ ወርሒ ዝኣክል ብወተሃደራዊ ሳይንስ ተዓሊምና። ሽዑኡ ዝተዓለምና ብቕዓት እንተዘይነበረናውን ምስቲ ዝነበረ ኹነታት፡ ስሚዒትን ሃገራውነትን ነቲ ተዓሊም ብልቢ ዝተቐበልናዮ (ሕሙማት
ስርዓት ኢሳያስ ጸላኢ ህዝቢ ኤርትራ’ዩ
ውልቀ መላኺ ኢሳያስን ኮራኩሩን፡ ወትሩ ዝምድርዎን ህዝብና ንምድንጋር ዘቅርብዎ ብመዓር ዝተለበጠ መርዝን ብዘየገድስ፡ ንሳቶም ጸላእቲ ህዝቢ ኤርትራ ምዃኖም ኣረሜናውን ኣዕናውን ተግባራቶም ብግብሪ የረጋግጾ ኣሎ፡፡
ኢሳያስን ደቂ መዛሙርትን፡ ጸላእቲ ህዝቢ ኤርትራ ምዃኖም ብዙሕ መርትዖታት ክቐርብ ዝኸእል’ዃ እንተኾነ፡ ነቶም “ኣይፋል ስርዓት ኢሳያስ ንጹህ ከም
Chris Cotter ዝተባህለ ሓደ ግዱስ ኣመሪካውን ጉጅሊኡን ብዛዕባ ጠንቂ ዋሕዚ ስደት ኤርትራውያን ኣብ ጉዕዞ ስደት ዘጋጥሞም ዘሎ መከራን ንዓለም ንምብራህ The Eritrean Exodus ብዝብል ኣርእስቲ ናይ ፊልም ፕሮጀክት ንምስላጥ ዘካየዱዎ ምወላ ናይ ምርካብ ጎስጓስ፣ ልዕሊ እቲ ወጢኖሞ ዝነበሩ ናይ 30 ሽሕ ዶላር ታርጌት ብምውጻእ ተዓዊቱ።
ንሳቶም ነታ
ቅድሚ 10 መዓልታት ኣቢሉ ብምድጺ ኣሰና ተቓሊሑ ከምዝነበረ፣ ነቲ መራሕቲ ተዋህዶ ኦርቶዶክስ ብህግደፍ ኣብ ወጻኢ ጎስጓስ ክገበሩ ዝተዋህቦም ትእዛዝ፣ ኣብ ግዜ ጾም ኣርብዓ ጸሎት ደኣ ንገበር እምበር ንወጻኢ ኣይንገይሽን ብምባል ቅሬታኦም ኣስሚዖም ኳ እንተነበሩ ብመሰረት 'ቲ ብቤትጽሕፈት ህግደፍ ተዋህቦም ተሪር ትእዛዝ ብ 19 ለካቲት ፍራንክፈርት
ዝሓለፈ ሰሙን ኣብ ኤርትራ ኣብ መበል 94 ዓመተን ዝዓረፋ፣ ኣዴና ጽገረዳ ብላታ ሃይሉ፣ ወላዲቱ ነቲ ብ 2001 ብምልካዊ ስርዓት ኢሳይያስ ብዘይፍርዲ ምስ ተኣስረ ዛጊት ሃለዋቱ ዘይፍለጥ ሚኒስተር ሃይለ ወልደትንሳኤ (ድሩዕ) ሎሚ ሰንበት 22 ለካቲት ኣብ ከተማ ለንደን ዓዲ እንግሊዝ ጸሎተ ፍትሓት ተገይሩለን።
ኣብቲ ጸሎተ ፍትሓትን ደበስን
ኣዕዋፍ ዒላዒሮ ብረራ መርድእ ንገራ
ኣደ ጅግና ኣደ ድሩዕ ሓሊፋ በላ
ጸበባ መግዛእቲ ዘየሰነፋ
ኣርዑት ባዕዲ ክሳዳ ዘይዓጸፋ
ኣደይ ጽገ ኣብቂዓ ኪዳና ኣጽኒዓ::
ሽኮ እግሩ ወዳ ክዘልል
ድርፎ ርእሲ ዓዲ ክኾልል
እናተራእያ ዝሓለፈ ኣብ ልዕሊ ጸላኢ ክድብል
ብተስፋ ከተማዕዱ ኣዒንታ ቆሊዓ
ሰሃሮ ኣሕሊፋ ነብሳ ተበሊዓ
ኣደ ጅግና ተዋሪዳ ክልተሳብ ተራእያ
ተጠሊማ መብጽዓ ኣብ ቤታ ተጨውያ::
ብሩህ ወጅሃ
ባህግና
ፍሥሐየ መብራህቱ
ሰላም ተባሂልና ብሰልም ክንነብር
ሓምሊ ተደሪርና ቀሲንና ክንነብር
መሲልና ኣምሲልና ከም ግቡር ከምንቡር
ወሊድና ዘሚድና ክንሓዝል ክንሕንግር
ነቶ ዝዓረፉ ብኽብሪ ክንቀብር
ምርቓ ቀሲምና ታሪኾን ክንዝክር
ሰላም’ዩ ባህግና ምስ ዓለም ዚጽንብር።
ሰላም ጸሚእናያ ከም ማይ ምደረ በዳ
ዘይክፉል ከፊልና ኣቲና ኣብ ዕዳ
ወኒንናያ ኢልና እምብዛ ክንንእዳ
ዘሕድራ ስኢና ክትእሪ ኣንቂዳ
ቅሳነት በነነት ኣቋራጭ መንገዳ
ንስደተይ በለት ሰኣን
[gview file="http://demo.assenna.com/wp-content/uploads/2015/02/Koboron-Egrin.pdf"]
[gview file="http://demo.assenna.com/wp-content/uploads/2015/02/godefa_esat.pdf"]
መስከረም (መሽረፈት) ኔትን ራድዮ ኤረናን ኣብ ሓደ ማኣዲ
ኣሰና ኣብ ጉዳይ'ቲ ብ1997 ዓም ዝጸደቐ ሃገራዊ ቅዋምን ኣብቲ ካብ ኤችቢሲ ልሒኹ ዝወጽአ ውልቀ መላኺ መራሒ ኢሰያስ ወይ ልኡኻቱ ኣብ ናይታ ባንክ ናይ ስዊዝ ጨንፈር ዝኸዘኑዎ ምዃኑ ዝእመነሉ 700 ሚልዮን ዶላር ዝኣክል ገንዘብ ዘጋለጸ ሓበሬታ ኢያ ተጸሚዳ ቀንያ።
"ኣብ ስደት ዝርከባ ሓደ ሓደ ናይ ኤርትራውያን መርበባት ኣቐዲመን ኣብ ዝዘርግሖ ግጉይ ሓበሬታ፣ ክልተ ደቁን ሓንቲ ሓብቱን ናብ ኢትዮጵያ ክሰግሩን ካብ ኣባላት ሰራዊት ሓለዋ ዶባት ኤርትራ ብዝተተኮሰሎም ጥይት ተቀቲሎም ዝብል ወረ ከምዝተዘርግሐ ዝሓበረ ክብሮም፣ ነዚ ሓቕነት ዘይብሉ ዘይተጻረየ ሓበሬታ መን ከምዝሃቦም'ውን ዝኾነ ኣፍልጦ ከምዘይነበሮ ጠቒሱ።"
"ታሪኽ ህዝባዊ ግንባር: ታሪኽ ህዝቢ ኤርትራ'ዩ" - መርገም’ዶ ምርቓ ?
ሎም ቅነ "ታሪኽ ህዝባዊ ግንባር ታሪኽ ህዝቢ ኤርትራ'ዩ" ዝብል መሰደመም ካባና ካብ ወገን ደለይቲ ፍትሒ ሰሚዕና:: ብላዕሊ ላዕሊ ንዝርእይ እዚ ብህሎ: መርገም ድዩ ምርቓ ግር ከብሎ ይኽእል ይኸውን:: ህግ ማለት እቲ ኤርትራ ኣብ 1991 ካብ መግዛእቲ
ዝሓለፈ ቀዳም 15 ለካቲት ብሕማም ምኽንያት ዝዓረፈ ሜጀር ጀነራል ኣሕመድ ዑመር ካካይ፣ ብ 21 ጥሪ 2013 ኣብ ፎርቶ ምንቅስቓስ ኣባላት ምክልኻል ካብ ዝተኻየደሉ እዋን ኣትሒዙ ንኽልተ ዓመታት ናይ ገዛ ሕዩር ኮይኑ ከምዝጸንሐ መርበብ ሓበሬታ ዓዋተ ሓቢራ።
እቲ ሓበሬታ፣ ሜጀር ጀነራል ኣሕመድ ዑመር ካካይ፣ ስዉእ ወዲ ዓልን
ኣብ ትውልዲ ሃገሮም ብዘሎ ስርዓት ተገፊዕና ኢሎም ብዘቕረቡዎ ሕቶ ዑቕባ መሰረት ኣብ ካናዳ ናይ ዑቕባ መሰል ተዋሂቦም ዝነበሩ ስደተኛታት፣ ዓዲ በጺሖም ብምምላሶም ረኺቦሞ ዝጸንሑ ሕጋዊ ነባርነት መንግስቲ ካናዳ ከሕድጎም ጻዕርታት የካይድ ከምዘሎ መርበብ ሓበሬታ Metro Canada ብ 17 ለካቲት ኣብ ዝዘርግሖ ሓበሬታ ኣገንዚቡ።
ምስቲ ብ 2012

robotstxt: allowed

filter: keep


text:
ኣብ ግብጺ ኣብ ከተማታት ኣለክሳንድርያን ታንታን ኣብ ልዕሊ ኣብያተ ክርስትያን ንዝተኻየደ ብውሑዱ 44 ንጹሃት ኣመንቲ ክርስትና ዘህለቐ ግብረሽበራዊ መጥቃዕቲ ‘ኢስላሚክ ስቴት’ ሓላፍነት ከምዝወሰደሉ ሮይተርስ ሓቢሩ።
ሎሚ 9 ሚያዝያ ኣብ ግብጺ ኣብ ከተማታት ኣለክሳንድርያን ታንታን ኣብ ልዕሊ ዝርከባ ክልተ ኣብያተ ክርስትያን ንዝተኻየደ ብውሑዱ 44 ንጹሃት ኣመንቲ ክርስትና ዘህለቐ፣ ልዕሊ 100 ዘቝሰለ ግብረሽበራዊ መጥቃዕቲ እቲ ጥሩፍ እስላማዊ ጉጅለ ‘ኢስላሚክ ስቴት’ ከምዝፈጸሞ ምግላጹ
ሎሚ 9 ሚያዝያ ኣብ ግብጺ ኣብ ከተማታት ኣለክሳንድርያን ታንታን ኣብ ልዕሊ ዝርከባ ክልተ ኣብያተ ክርስትያን ንዝተኻየደ ብውሑዱ 44 ንጹሃት ኣመንቲ ክርስትና ዘህለቐ፣ ልዕሊ 100 ዘቝሰለ ግብረሽበራዊ መጥቃዕቲ እቲ ጥሩፍ እስላማዊ ጉጅለ ‘ኢስላሚክ ስቴት’ ከምዝፈጸሞ ምግላጹ ንኣገልግሎት ዜና ሮይተርስ ሓቢሩ።
እቲ ኣብ ከተማ ታንታ፣ ናይል ደልታ፣ ኣብ ቅዱስ ጊዮርጊስ ዝተባህለ ቤተክርስትያን ሰሙን ቅድሚ ብዓል ፋሲካ ቅዳሰ ኣብ ዝካየደሉ ዝነበረ እዋን ዝተፈነወ ግብረሽበራዊ መጥቃዕቲ ህይወት 27 ንጹሃት ብምጥፋእ 78 ከምዘቝሰለ ሚኒስትሪ ጥዕና ግብጺ ከምዝገለጸ ሮይተርስ ይጠቅስ። እቲ ካልኣይ መጥቃዕቲ ድማ ገለ ሰዓታት ተኸቲሉ፣ ኣብ ኣለክሳንድርያ ኣብቲ ታሪኻዊ መቓምጦ ጳጳስ ኮፕቲክ ዝተፈጸመ ክኸውን ከሎ፣ 3 ፖሊስ ዝርከቡዎም 17 ሰላማውያን ሰባት ክቐትል ከሎ 48 ከምዘቝሰለ እቲ ናይ ሮይተርስ ሓበሬታ የረድእ።
ጳጳስ ኮፕቲክ ክርስትያን ቴድሮስ ኣብቲ መጥቃዕቲ ዝወረዶ ካቴድራለ ኳ እንተነበሩ ከምዘይተጎድኡ ሚኒስትሪ ውሽጣዊ ጉዳያት ምስሪ ይጠቅስ።
ብመሰረት ሓበሬታ ሮይተርስ፣ ፕረዚደንት ኣል ሲሲ ድሕሪ መጥቃዕቲ ኣገድስቲ ትካላት ኣብ ምሕላው ምስ ፖሊስ ክተሓባበሩ ንሓይልታት ሰራዊት ምስሪ ኣዚዙ ‘ሎ። ኣብዚ ቅንያት ኣብ ኣመሪካ ምስ ኣል ሲሲ ዝተራኸበ ፕረዚደንት ኣመሪካ ትሩምፕ፣ ነቲ ግብረሽበራዊ መጥቃዕቲ ኮኒኑዎ።
ኣካል ‘ኢስላሚክ ስቴት’ ኣብ ግብጺ ዝኾነ ጉጅለ ኣብ ልዕሊ ‘ቶም ኣብ ግብጺ ዝርከቡ ኣመንቲ ክርስትና ቀጻሊ መጥቃዕትታት ከካይድ ከምዝጸነንሐ ዝፍለጥ ኮይኑ፣ እቶም 10 ሚእታዊት ናይቲ ብኣመንቲ ምስልምና ዝዕብለል ህዝቢ ዝኾኑ ኣመንቲ ኮፕቲክ ክርስትና ዒላማ ናይቲ ጥሩፍ እስላማዊ ግብረሸበራዊ መጥቃዕቲ ኮይኖም ከምዘለዉ ደጋጊሞም ከምዝገልጹ ሮይተርስ ይሕበር። ኣብ ወርሒ ለካቲት ናይዚ ዓመት ‘ዚ ኣብ ሰሜን ሲናይ ዝነበሩ ኣመንቲ ክርስትና ብኸምዚ ዝኣመሰለ ቀጻሊ መጥቃዕትታት ነቲ ቦታ ለቒቖም ከምዝተበታተኑ እቲ ዜና የረድእ።


text:
ኣብ ቶረንቶ ውዕውዕ ሰላማዊ ሰልፊ ኣንጻር ምውጻእ ገንዘብ ቆንስል ኤርትራ ተኻይዱ
ኤርትራውያን ካናዳውያን ተቐማጦ ቶረንቶን ከባቢኣ ንብቆንስል ኤርትራ ዝተዳለወ ናይ ገንዘብ ምውጻእ ውራይ ብምቅዋም ኣብ ፊት ሸራተን ሆቴል ዳውንታውን ቶረንቶ ውዕውዕ ሰላማዊ ሰልፊ ኣካይዶም።
እዚ ብ5 ነሓሰ ብተበግሶ ስምረት ኤርትራውያን መንእሰያት ንለውጢ ዝተወሃሃደ፡ ሃገራዊ ባይቶ ኤርትራ ንዲሞክራስያዊ ለውጢ ( ENCDC ) ን ኢፒዲፒን ዝተዳለወ ሰላማዊ ሰልፊ፡ ንሕቡእ ኣጀንዳ ናይቲ ኣብ ሸራተን ሆቴል ዝካየድ ዝነበረ ናይ ገንዘብ ምውጻእ
ባህላዊ ምርኢት ዘቃልዕ’ዩ ኔሩ። ኣብቲ ካብ ሰዓት 7 ክሳብ 11 ናይ ምሽት ኣድማ ዘስምዕዎ ጭርሖታት፡ ‘ግብረሽበራውያን ንምሕጋዝ ዝግበር ገንዘብ ምውጻእ ጠጠው ይበል! ቀረጽ 2% ጠጠው ይበል! ምምዝማዝ ቤተ-ክርስትያናት የብቅዕ! ሰብኣዊ መሰል ይከበር! ምሻጥ ህዋሳት ኤርትራውያን የብቅዕ! ሰባት ምንጋድ ጠጠው ይበል!’ ወዘተ ዝብል ንክፍኣትን ሸርሕታትን ስርዓት ህግደፍ ዘጋልጽ’ዩ ኔሩ።
ዋና ኣማሓዳሪ ሸራተን ሆቴል፡ በቲ ኣብ ኣፍደገ ሆቴሉ ዝግበር ዝነበረ ሰላማዊ ሰልፊ ተረቢሹ ንኣስታት 3 ሰዓታት ብኣንክሮ ይከታተል ኔሩ። ገለ ኣጋይሽ ሒዘን ዝመጽኣ ታክስታት ኣብቲ ኣፍደገ ሆቴል ሓንሳብ ጠጠው ኢለን ነቶም ሰልፈኛታት ምስ ራኣያ፡ ኣጋይሽን ከየውረዳ ናብ ካልኦት ሆቴላት ክኸዳ ይራኣያ ኔረን።
ሓደ ካብቶም ኣጋይሽ፡ ነቲ ንኩነታት ሃገርና ዝገልጽ ጽሑፍ ምስ ተቐበለን ነቲ ሰልፈኛታት ሒዞሞ ዝነበሩ ታቤላታት ምስ ኣንበበን፡ ብዛዕባ ጉዳይ ኤርትራ ድሓን ዝኾነ ኣፍልጦ ከምዘለዎ ብምግላጽ ንስለ ደገፍ ሰብኣዊ መሰል ኣብ ሸራተን ሆቴል ሒዝዎ ዝነበረ መደቀሲ-ክፍሊ ሰሪዙ ናብ ካልእ ሆቴል ክኸይድ ምዃኑ ብምግላጽ ምስታ ሒዛቶ ዝመጽአት ታክሲ ተመርቂፉ። እዚ ተርእዮ’ዚ ነቶም ኣካየድቲ ስራሕ ሸራተን ሆቴል ዓቢ ሻቕሎት ከምዝፈጠረ ካብቲ መመሊሱ ዝቐይሕ ዝነበረ ገጾም ምንባብ ይከኣል ኔሩ።
እቶም ናብቲ ናይ ሳዕስዒት ቦታ ክኣትዉ ዝመጽኡ ሰባት፡ ገሊኦም ነቶም ሰልፈኛታት ምስ ራኣዩ ብማዕዶ በታ ዝመጽእዋ ክምለሱ ከለዉ፡ ገለ ድማ ሕልንኦም ሓኺኾም ነቲ ፍጻመ ብከምኡ ከምዘይራኣዩ ብምግላጽ፡ ሕጂ ግን ናብኡ ዝኣትውሉ ምኽንያት ከምዘየለ ገሊጾም ናብ ገዝኦም ተመሊሶም።
እቲ ሰላማዊ ሰልፊ ብኩሉ መለክዒ ክርአ እንከሎ ኣዝዩ ዕዉት’ዩ ኔሩ። ኣድመኛታት ኣብ ክልተ ገጻት ዝተጻሕፈ ንኣረሜናዊ ባህሪ ስርዓት ህግደፍ ዝገልጽ ከምኡ ውን ንዘይሕጋዊ ናይ ገንዘብ ምውጻእ መስርሕ ቆንስል ኤርትራ ዘቃልዕ ጽሑፍ ንኩሉ ሓላፊ መንገዲ ዓዲሎም።
ብተወሳኺ ንዋሕዚ ናብቲ ባህላዊ ምርኢት ንምስታፍ ዝመጽኡ ሰባት ዘጉደሎ ብስምረት ኤርትራውያን መንእሰያት ንለውጢ (ስ.ኤ.መ.ለ.) ዝተገብረ ናይ ሮቦኮል ጻውዒት’ዩ። ስ.ኤ.መ.ለ. ናብ 950 ቴሌፎናት ኤርትራውያን ካናዳውያን ቴሌፎን ብመንገዲ ሮቦኮል ብምድዋል ኣብቲ ባህላዊ ምርኢት ምስታፍ ዘለዎ ኣሉታዊ ተራ ብምግላጽ ህዝቢ ክቑጠብ ጻውዒት ብቀትሩ ኣቕሪቦም ኔሮም። ነቲ መልእኽቲ ሰሚዖምን ነቲ ሰልፊ ኣድመኛታት ርእዮም ሓሳቦም ክቕይሩ ዝተገደዱ ብዙሓት ከምዝነበሩ ካብቲ ዘርጠብ እናበለ ዝኣቱ ዝነበረ ውሑድ ቁጽሪ ምግምጋም ይከኣል።
Short URL: http://english.farajat.net/?p=7492


text:
ኣብዚ ዘለናሉ ናይ ኢንፎርሜሽንን ግሎባላይዜሽንን ዘመን ኢንፎርሜሽን ናይ ሓንቲ ሃገር ቑልፍ ናይ መወዳደሪ ዓቕሚ ካብ ዝኾን ፀኒሑ እዩ፡፡ ኢንፎርሜሽን ኣብ ዝኾነ ዓውዲ ወሳኒ ግብአት እእናኾነ መፂኡ እዩ፤ካብ ውልቐ ሂወትና ጀሚሩ መንግስታውን መንግስታዊ ዘይኾኑን ተቛማት ናይ ዕለት ዕለት ምንቅስቓሶም ምስ ኢንፎርሜሽን ካብ ዘተሓሕዙ ፀኒሖም እዮም፡፡ ኢንፎርሜሽን በማህበራውን ፖለቲካውን ህይወት ውሽጢ በተለይ ድማ ኣብ ዓውዲ ኢኮኖሚ እናተፃወተ ብዘለሉ ግደ ወሳንኒ ሓይልን ቑልፊ ሃፍትን ኾይኑ ንምቑፃር ኣኽኢልዎ እዩ፡፡ኢንፎርሜሽን አብ ልዕሊ ናይ ሓንቲ ሃገር ኢኮኖሚያዊ፣ ፖለቲካውን ማሕበራውን ዕብየት ቑልፊ ግደ ክፃወት ዝኽእል ደሕንነቱ ተረጋጊፁ ንዝድለ ዕላማ ጥራሕ እንትውዕል ከምዝኾነ እሙን እዩ፤ ብተቓራኒ ኢንፎርሜሽን ደሕንነቱ ተዘይተረጋጊፁ ካብ ሓይሉን ሃፍቱን ብላዕሊ ንልምዓት ማደናቐፍን ንፀረ-ዲሞክራሲያዊ ተግባር ናይ ምውዓል ዕድሉ ሰፊሕ እዩ፡፡ ብምዃኑ ድማ ሃገራት ናይ ኢንፎርሜሽን ቑልፍ ግደ ብምርዳእ ንድሕንነት ፍሉይ ትኹረት ሂቦም ምንቅስቓስ ካብ ዝጅምሩ ውዒሎም ሓዲሮም እዮም፡፡ ናይ ኢንፎርሜሽን ድሕንነት እንትባሃል ናይቲ ኢንፎርሜሽኑን ሚስጥራውነት፣ ምሉእነትን ተበፃሕነትን ምርግጋፅ ማለት እዩ፡፡
ሃገርና ኢትዮጵያ ድማ ናይ ኢንፎርሜሽን ቑልፊ ሃፍቲ ብምርዳእ ንድሕንነቱ፤ ብሓፈሻ ኢንፎርሜሽን ንዝእከበሉ፣ ንዝትንተነሉን ንዝሳራጨወሉን ናይ ሳይበር ምህዳር ድሕንነት ፍሉይ ትኹረት ሂባ ኣብ ምንቅስቓስ ትርከብ፡፡እዚ መልዓሊ ብምግባር ሳይበር ምስ ኹሉ ሃገራዊ ድልየትን ፍልስፍናንክጥዓዓም ምግባር ዝብል ዓላማ አቐሚጣ እንሰርሐት ትርከብ፡፡ እዚ ሳይበር ሃገርና ንዝሓዘቶ ናይ ልምዓት ፣ ናይ ዲሞክራሲን ናይ ሰላም መርሃ ግብሪ ኣቀላጣፊ ክኾን ምግባር እዩ፡፡
ናይ ኢንፎርሜሽን መርበብ ድሕንነት ሃበሬታ (ኢመድሓ) እዚ ቑልፊ ሃገራዊ ድሌት መሰረት ብምግባር፤ ዓለም ለኸ ተወዳዳርን ብቕዓት ዘለዎን ኣብታ ሃገር ህዳሰ ቑልፊ ግደ ዝፃወትን ብሔራዊ ናይ ሳይበር ሓይሊ ናይ ምህናፅ ራኢ ኣቐሚጡ ኣብ ምስራሕ ይርከብ፡፡ ኢመድሓ ንመጀመሪያ ግዘ ብ1999 ዓ.ም ብሚኒስተራት ቤት ምኽሪ ደንቢ ቑፅሪ130/1999 መሠረት ተመስሪቱ፡፡ ይኹን እምበር ካብ ግዘ ወደ ግዘ እናተወሳሰበ ዝመፀ ናይ ሳይበር ወንጀል ንምክልኻልን ብሔራዊ ጥቕምታት ንምሕላው ናይቲ ኤጀንሲ ተግባርን ሓላፊነትን ኻልኣይ ምምሕያሽኣድላዩ ብምዃኑ ብሚኒስተራት ቤት ምኽሪ ደንቢ ቑፅሪ250/2003 ከምኡ እውን ንኻልኣይ ግዘ ብ2006 ዓ.ም ብአዋጅ ቑፅሪ 808/2006 ናይቲ ኤጀንሲ ተግባራትን ሓላፊነትን ተመሓይሾም ንኻልኣይ ግዘ ክምስረት ኽኢሉ እዩ፡፡


text:
ቅዱስ ኣቦና ር.ሊ.ጳ. ፍራንቸስኮ ብላቲን ስርዓት ናብ ዕለት 25 ታሕሳስ ኣብ ዘሰጋር ዕለት 24 ታሕሳስ 2017 ዓ.ም. ብናይ ሮማ ሰዓት አቆጻጽራ ልክዕ ሰዓት 09.30 ኣብ ባዚሊካ ቅዱስ ጴጥሮስ በሸሓት ዝቝጸሩ ካብ ውሽጥን ወጻእን ዝመጹ መእመናን ነጋዶን ዝተሳተፍሉ መስዋዕተ ቅዳሴ ኣዕሪጎም ኣብ ዝለገስዎ ስብከት፥
ሓድሽ ቃል ብስራት፥ ብቐዳምነት ነቶም ኣረመን (እምነት ኣልቦ)፡ ሓጥኣንን መጻእተይናታትን ይበጽሕ፡ ናይታ ለይቲ እምነት ማንም ወጻእተይና መጻእይተይናን ኰይኑ ክረኣይን ኣብዛ መሬት መዕረፊ ዘይብሉ ኰይኑ ክተርፍ ዘይገብር ናብ ሓደ ሓድሽ ናይ ፍቕሪ ኣመለኻኽታ ከነብል ይድርኸና።
እግዚኣብሔር በቶም ኣብ መሮር ዝሓድሩ ጓሶት ኣረመንን ሓጥኣተይናታትን ወጻእተይናታን መጻእተይናታትን ብቐዳምነት ኣብ ሕቑፎኡ የእትው፡ ሎሚ ንሕና እውን ልክዕ ከምቲ ንሱ ዝገበሮ ክንገር ይድርኸና። ናይታ ዝኽሪ ምውላድ ክርስቶስ ዝፍጸመላ ለይቲ፡ እምነት ማንም ወጻእተይና መጻእይተይናን ኰይኑ ክረኣይን ኣብዛ መሬት መዕረፊ ዘይብሉ ኰይኑ ክተርፍን ዘይሓድግ ናብ ሓደ ሓድሽ ናይ ፍቕርን ናይ ሰብኣዊ ርክባትን ኣመለኻኽታ ከነብል ይድርኸና። ቅዱስነቶም ኣብታ ናይ በዓለ ልደት ዘእግዚእነ ለይቲ ንዅሉ ክርስቲያን ናብቲ ካብ ናይ ቤተ ልሔም ሕጻን ዝምንጭው የዕንትና ነቲ ኣብ ስቓይ ዘሎ ክንከፍት ኣብቲ ኣብ ከተማታትና ዝመጽእ መጻእይተናይና ወጅሒ ኢየሱስ ንኸነለልይ ኣብ ዝድርኸና ሓድሽ ናይ ሓልዮት ሰውራ ናብ ዝዀነ ግንዛቤ ከነብል ይዕድመና።
መሕደር ኣጋይሽ ስፍራ ኣይነበሮምን
ኣብታ ዝተቐደሰት ለይቲ ይብሉ ቅዱስ ኣቦና፥ ማርያም ወለደት፡ እዚ ዅሉ ድማ ምንጪ ተስፋ ኰነ፡ እዚ ቅድሚ ምዃኑ ግና ማርያምን ዮሴፍን ኣብ ግዝኣት ሮማውያን ዝነበረ ሕዝቢ ኩሉ ክጽሓፍ ብዝተሃበ ትእዛዝ መሰረት ንሳቶም እውን ንኽጽሓፉ መሬቶም ሓዲጎም ንኽጓዓዙ ይግደዱ፡ ኣብ ልባቶም ስለ እቲ ዝመጽእ ሕጻን ምልኣት ተስፋ ነይርዎም። ብዘይ ሓደ ውሕስነት መሬቶም ሓዲጎም ይጓዓዙ፡ ኣብ ናዝሬት ከተማ ቤተ ልሔም ይበጽሑ፡ እታ ከተማ እውን ዘይትጽበዮም መሬት ምንባራ የስተውዕሉ፡ ኣብታ ከተማ ንኣኣቶም ዝኸውን መዕረፊ ኣጋይሽ ድማ ኣይነበረን።
ናይ እግዚኣብሔር ሓልዮት ብልጭታ
ብትኽክል ኣብኡ ይብሉ ቅዱስነቶም፥ ኣብ መንጐ መጻእይተይናታትን ወጻእተይናታትንን ካብ ርሑቕ ዝመጸ መዕረፊ ኣጓይሽ ዘይረኽበሉ፡ ነቲ ዝተፈልየን ካልእን ሕቖ ዝወሃበሉ፡ ኣብታ ናይታ ከተማ ጽሉም ኵነት ናይ እግዚኣብሔር ናይ ሓልዮት ሰውራ ብልጭታ ይወርድ፡ ነቶም መሬቶምን ሃገሮም ሓዲጎም ንዝተሰዱን ሕምልታቶምን ንእሽተይ ርህወት ይፍጠር፡ ስለምንታይ ኣብ ናይ ዮሴፍን ማርያምን ጉዕዞ እቶም ፈትዮም ዘይኰነስ ካብ ፍቱዋቶምን ተፈልዮም ክጓዕዙ ዝግደዱ ካብ ገዛእ ሃገሮም ዝስጐጉ ብሚልዮናት ዝቑጸሩ ተስፋ ሰኒቖም ዝጓዓዙ ወይ ከኣ ካብቶም ብሓይሊ ንኹሉ ኣብ ትሕቲ በትረ ስልጣኖም ንኸእትዉ ካብ ዝደልዩ ናይ ንጹሓን ደም ካብ ዘፍስሱ ሄረዶሳውያን ገዛእ ርእሶም ንኸድሕኑ ዝስደዱ፡ ዜጋታት ስጕሚ ንርእይ ከምዝበሉ ናይ ቅድስቲ መንበር ዜናን ክፍሊ ማሕተምን መግለጺ የመልክት።
ኢየሱን ናይ ዜነት መንነት ሰነድ
እቶም ቀዳሞት ዝተነጽጉ ማርያምን ዮሴፍን ቀዳሞት ንኢየሱስ ሓንጐፋይ ቢሎም ዝተቐበልዎ እያቶም እቲ እውነተይ ነቶም ስንክፋንን ድኹማትን ድኻታትን ሓልዮት ዝገልጽ እውነተይና ስልጣን ንዅላትና ናይ ዜግነት መንነት ሰነድ ክጽገወና ዝመጽእ እዩ። እቲ ዝውለደሉ ስፍራ ዘይነበሮ ነቶም ኣብ ማእድን ኣብ ናይ ከተማ ጐደናታት ስፍራ ንዘይነበሮም ነቶም ናይ ሓድሽ ቃል ብስራት ቀዳሞት ተበሰርቲ ንዝዀኑ ጓሶት፡ ብዕዮኦም ምኽንያት ዘይንጹሓን ተባሂሎም ዝሕሰቡ ናይቲ ናይ ሃይማኖት ስርዓተ ደንቢ ዝሓቶ ናይ ምንጻሕ ትእዛዛት ዘየኽብሩ ኣብ መንጐ ኣመንቲ ዝነብሩ ኣረማውያን ኣብ መንጐ ቅኑዓት ሓጥኣን ኣብ መንጐ ዜጋታት ዝነበሩ መጻእተይና ስደተይናታት ተባሂሎም ንዝሕሰቡ የበሰር።
ኣረማውያን ሓጥኣንን መጻእተይና (ወጻእተይና)
ነቶም ኣረማውያንን ሓጥኣንን ወጻእተይናታን እቲ መልኽቲ ምውላድ መድሕን ይብስር። እግዚኣብሔር በቲ መወዳእታ ዘይብሉ ምሕረቱ ዝግለጽ እግዚኣብሔር ንኣና ኣረማውያንን ሓጥኣንን ወጻእተይናታትን ኣብ ሕቑፍኡ የንብር እሞ ንሕና እውን ብተራና ከምኡ ንኽንገብር ይድርኽ፡ በዛ ለትይቲ’ዚኣ ኣብቲ ኩሉ እግዚኣብሔር ዘይብሉ ስፍራን ኩነትን ቢልና ኣብ እንሓስቦ ኵሉ ህልወቱ የፍልጠና። በዛ ለይቲ’ዚኣ ኣብቲ ዘይልሙድ በጻሒን ጋሻን ውሽጢ ኰይኑ ኣብ ጐደና ከተማታትና ዝጓዓዝን ኣፈት ኣባይትና ይኵሕኩሕ፡ በዓለ ልደት ይብሉ ቅዱስነቶም፥ ነቲ ናይ ፍርሓት ሓይሊ ናብቲ ሓድሽ ዓይነት ምርኻብ ከነስተማቕር ናብ ዝድርኽ ሓደ’ኳ መጻእተይናን ኣልቦ ስፍራ ከይኑ ንኸይነብር ናብ ዘብል ሓድሽ ናይ ፍቕሪ ኣመለኻኽታ ይልውጥ ከምዝበሉ ዝሓበረ ናይ ቅድስቲ መበር ዜናን ክፍሊ ማሕተምን መግለጺ ኣስዒቡ፥
ኣይትፍርሑ (ፍርሒ ኣይሃልዅም)
ዘእንግድ ባይታ ንኽንከውን መታን ኣብ ዘይ ምልምማድ ኢፍትሓውነት ተባዓት ንኹን ዝበሉ ቅዱስ ኣቦና በቲ ብሕጻን ቤተ ልሔም ኢየሱስ ኣቢሉ ነቲ ንኽራኸበናን ናይቲ ዝራኸበና ሕይወት ቀንደይና ተዋሰእቲ ንኽንከውን ቢሉ ናባና ዝመጽእ እግዚኣብሔር ክነእንግድ መታን ነቲ ናይ ዮሓንስ ጳውሎስ ዳግማዊ ፍርሒ ኣይሃልዅም ዝብል ልባትኩም ክፈት በንጻሩ ጋህ ኣቢልኩም ንኽርስቶስ ክፈቱሉ ዝብል ቃለ ምዕዳን ኣተሓሒዞም ብምዝካር፡ እቲ ዝጸምኤ፡ ወጻእተይና ዝጠመየን ዝሓመመን ዝተእስረን ልባትና ከነርህው ኣይንፍራሕ፡ እግዚኣብሔር ንብዙሓት ነቶም ንምእንጋዶም እምቢ ብዝበለ ዕጹው ልቢ ምኽንያት ኣርዑት ጽምዋ ንዝኸበዶም ብሕጻን ኢየሱስ ኣቢሉ ናይ እንገዳ ቀንደይና ተዋሳእቲ ንኽንከውን የብቅዓና ከምዝበሉ ኣፍሊጡ።
ሶውራዊ ሓልዮት ሕጻነ ኢየሱስ
ቅዱስነቶም ኣስዕቦም፥ ብቐጥታ ናብቲ ናይ ቤተ ልሔም ሕጻን ትእምርቲ ናብ ዝዀነ ናብቲ ኣብ ቅዱስ ጴጥሮስ መንበረ ታቦት እግሪ ተነቢሩ ናብ ዘሎ ምስሊ ሕጻን ኢየሱስ እናጠመጡ፡ ንብዓትካን ብኽያትካን ካብቲ ዝተታኸስናሉ ናይ ዘይምግዳስ ሕይወት የበራብረና። የዕይንትና ኣብ ቅድሚ ዝሳቐይ ኩሉ ክፉታት ግበረን። እቲ ሶውራዊ ሓልዮትካ ኣብቶም ኵሎም ናብ ከተማታትና ዝኣትዉ መጻእተይናታት ንኸለልዩኻ ዝተላእኩ ኰይኖም ዝስምዖም ይግበረና ብዝብል ጸሎት ዝለገስዎ ስብከት ከምዘጠቓለሉ ዝሓበረ ናይ ቅድስቲ መንበር ዜናን ክፍሊ ማሕተምን መግለጺ ኣተሓሒዙ፥
ቅዱስ ኣቦና ዘዕረገዎ መስዋዕተ ቅድሴ ምስ ኣብቅዑ ነቲ ኣብ እግሪ መንበረ ታቦት ተነቢሩ ዝነበረ ካብ 1985 ክሳብ 1986 ዓ.ም. ብጀርመናዊ ናይ ንድፍን ቅብእን ቀረጻ ሓወልቲ በዓል ሙያ ሃይንሪኽ ዙወተ ረር ዝተቐርጸ ንቕዱስ ዮሓንስ ጳውሎስ ዳግማዊ ዝተውሃበ ገጸ በረከት ምስሊ ሕጻነ ኢየሱስ ሓቝይፎም ከምእተሳለሙ ኣፍሊጡ።


text:
ቅ.ኣ.ር.ሊ.ጳ ፍራንቸስኮስ ሎሚ ንግሆ ኣብ ቤተጸሎት ቅድስት ማርታ ዘዕረግዎ መሥዋዕተ ቅዳሴ እምነት ንምትሕልላፍ ዘመላኽቱ ነገራት እንክትንትኑ ‘እምነትሲ ብፍቅርን ብምስክርነትን እዩ ዝመሓላለፍ! እምበር ኣነ ዝኣመንክዎ እመን ብዝብል ኣኽራሪ ሓሳብ ዝስበኽን ብምስዳዕ ዝመሓላለፈን ኣይኮነን ወይውን ከም ናይ ኩዕሶ ጋንታታትን ከም ማእከል ባህላዊ ነገራትን ደገፍቲ ንክትረክብ እተዋዕውዖ ኣይኮነን፣ ብፍቅሪ ምምሳካር እዩ እቲ ቀንዲ’ ኢሎም፣
ብናይ ላቲናዊ ሥርዓተ ኣምልኾ ግጽው ንሎሚ ዝቀረበ ቀዳማይ ንባብ ካብ 1ይቲ መልእኽቲ ጳውሎስ ናብ ሰብ ቆሮንጦስ 151-8 ኮይኑ “ሕጂ ከኣ ኣኅዋተይ፡ ነቲ ኣነ ዝሰበኽኩልኩም ወንጌል ከዘክረኩም እደሊ ኣሎኹ። ንሱ ድማ እቲ ዝተቐበልኩምዎን ብእኡ ድማ ጸኒዕኩም እትነብሩ ዘሎኹምን እዩ። ነቲ ኣነ ዝሰበኽኩልኩም ኣጽኒዕኩም ኂዝኩምዎ እንተ ኣሊኹምሲ ብእኡ ድኂንኩም ኢኹም፣ እንተ ዘይኮነ እምነትኩም ከንቱ እዩ። ነቲ ኣነ ዝተቐበልኩዎ፡ ቅድሚ ኲሉን ልዕሊ ኲሉን ገይረ ኣመኃላሊፈልኩም እየ፣’ ዝብል ክፍሊ ይርከቦ፣
ቅዱስነቶም ነቲ ቅዱስ ጳውሎስ ኣብ ካልእ መልእኽቱ ብእምነት ኣቦ ከምዝኾነ ዝገልጾ ብምዝካር ቅዱስ ጳውሎስ ኣብዚ ዘምህረና ‘እምነት ትወልዶ እምበር ኣይትዕድሎን፣ እምነት ምትሕልላፍ ማለት ሓበሬታ ምትሕልላፍ ዘይኮነስ ኣብ እምነት ክርስቶስ ልቢ ሰባት ምቅራብ እዩ፣ ትምህርቲ ክርስቶስ ተማሂረ እዚ እባ እፈልጥ እዚ እባ እኣምን ዘይኮነ ከምቲ ቤተክርስትያን ከም ኣደ ብእምነት ደቃ እትወልዶ እዩ፣
‘እምነት ምትሕልላፍ ማለት ሓበሬታ ምሃብ ኣይኮነን እንታይ ደኣ ንልቢ ኣነቃቂሕካ ኣብ እምነት ኢየሱስ ክርስቶስ ከምዝበጽሕ ምግባር እዩ፣ ብዝረኤን ዝጭበጥን መካኒካዊ ዝኾነ መንገዲ ኣይኮነን እምነት ዝመሓላለፍ፣ ነዚ መጽሓፍ ውሰድ እሞ ኣጽናዓዮ ደሓር ከጠመቀካ እየ ቢልካ እውን ኣይኮነን፣ እምነት ንምትሕልላፍ ዘድልስ ካልእ ጉዕዞ እዩ፣ ነቲ ዝተቀበልናዮ እምነት ኢና እነመሓላልፍ፣ ናይ ክርስትያን ቀንዲ ገድሊኸስ እዚኣ እያ፣ እምነትካ ኣብ ምትሕልላፍ ፈርያም ምዃን፣ እዚ ግድል እዚ ናይ ቤተክርስትያን እውን እዩ ብእምነት ንክትወልድ ፈራዪት ኣደ ክትከውን ኣለዋ፣
እምነት ካብ ወለዶ ናብ ወለዶ እንክመሓላለፍ ካብ ኣደዓባይ ናብ ኣደ እንክሰጋገር ፍሉይ ፍቅሪ ኣለዎ፣ እምነት ብቃላት ጥራይ ኣይጐዓዝን ብፍቅርን ርሕራሔን ብላህጃ ውሉድን ወላድን ይመሓላለፍ፣ ኣብዚ ጥራይ ከይተሓጽረ እተን ንሕጻናት ከዕብያ ከም በይቢ ሲተር ዝበሃል ኮይነን ዘገልግላ እውን ብዓቢ ጥንቃቄ ነቶም ከዕብያኦም ሓደራ ዝተዋህባኦም እምነት የመሓላልፋ እየን፣ ቀንዲ መጋበሪ ኣብዚ ምጥሕልላፍ እምነት ፍቅሪ እዩ፣ ካልኣዩ ከኣ ምስክርነት፣
‘እምነት ምትሕልላፍ ኣኽራርነት ኣይኮነን ካልእ ነገር እዩ ካብዚ ኣጸቢቁ ይዓቢ፣ ንጋንታ ኩዕሶ ወይ ንክለብካ ወይውን ሓደ ባህላዊ ማእከል ዝድግፉ ሰባት ከም ምድላይ ኣይኮነን፣ እዚ ኣብ ዓውዱ ጽቡቅ ክኸውን ይኽእል ኣብ ኣምነት ግን ኣይሰርሕን፣ ልሂቅ ር.ሊ.ጳ በነዲክቶስ መበል 16 ‘ቤተክርስትያን ብኣኽራርነት ዘይኮነ ብስሕበት እያ እተዓቢ’ ክብሉ ጽቡቅ ገሊጾሞ፣ እምነትከስ ብስሕበት ብምስክርነት እያ እትመሓላለፍ፣ እዚ ምስክርነት እዚ ብግዜኡ ውጥምና ይፈጥር፣ ከመይ ኣብ ዕለታዊ ሕይወትና ነቲ ኣብ ቅድሚ እግዚብሔር ብጽድቂ ዘመላልሰና ነገራት ከም እምነትና ክነብሮ ምስ እንጅምር እቶም ዝርእዩና ክፈልጡ ሃንቀው ይብሉ ውጥምና ይሕዞም፣
‘ምስክርነትከስ ኣብ ልቢ እቶም ዝዕዘቡና ውጥምና ይወልድ፣ እዚ ውጥምና እዚ ከኣ መንፈስ ቅዱስ ይቅበሎ እሞ ኣብ ውሽጢ ልቡ ክሰርሕ ይጅምር፣ ቤተክርስትያን በዚ ከምዚ ሰዓቢ ነገራት ትኣምን በዚ ከኣ ትዓቢ፣ ምትሕልላፍ እምነትከስ ክሳብ ሰማዕትነት ብምምስካር ይፍጸም፣ ምስቲ እንብሎ ዕለታዊ ናብራና እንተተወሃሂዱ ወትሩ ውጥምና ይፍጠር፣ ከመይ ኢሎም እዮም ከምዚ ክነብሩ ዝኽእሉ! ከመይ ኢሎም እዮም ኣብ ኣገልግሎት ካልኦት ከምዚ ኢሎም ዝጽመዱ! ዝብል ሕቶ ይመጽእ፣ ነዚ ውጥምና እዚ እዩ እምበኣር መንፈስ ቅዱስ ከም ዘርኢ ወሲዱ ንቅድሚት ዘሰጒሞ፣ ምትሕልላፍ እምነትከስ የጽድቀና፣ መጠን እቲ ንካልኦት ሓቀኛ ጽድቂ ናይ እምነት እንመሓላለፎ መጠኑ ከኣ እምነት የጽድቀና፣ እንክብሉ ስብከቶም ዛዘሙ፣


text:
በስመ አብ ወወልድ ወመንፈስ ቅዱስ አሐዱ አምላክ!
ቅዱስ ኣቦ አቡነ አብሳዲ
ዘደብረ ክሳሄ ወደብረ ማርያም
ኣብ “ሓይቀ መሳሕል” ትብሃል ኣብ ትግራይ ዳብሽ እንዳ ማርያም እትርከብ ዓዲ ዝቕመጡ፡ ካህን ቶማስን እምነ ሰሎሜን ዝበሃሉ ፈራህያነ እግዚአብሔር ሰብ ኃዳር ነበሩ። ካህን ቶማስ ንበዅሪ ወዱ ኣቡነ መርቆሬዎስ ምስ ወለደ ንቅድስት እምነ ሰሎሜ ከይነገራ ‘ደጊም ይኣኽለኒ እዛ ዓለም እዚኣ ኃላፊት እያ እሞ ነታ ዘይትኃልፍ ዓለም ዘውርስ ግብረ ጽድቂ ክፍጽም እየ” ኢሉ ንኪምንኵስ ናብ ኣቡነ ኤዎስጣቴዎስ ከደ። ኣቡነ ኤዎስጣቴዎስ ከኣ ንካህን ቶማስ “ካባኻ ዚውለዱ ቅዱሳን ውሉድ ስለ ዘለዉ ምንኵስና ክፍልኻ ኣይኮነን” በሎ እሞ ብድኅር’ዚ ናብታ እምንቲ በዓልቲ ቤቱ ተመሊሱ ብቕዱስ ሥርዓት ሰብኣይ ሰበይትን ንኣቡነ ኣብሳድን ካልኦትን ወለደ። በዚ ኸኣ ኣቡነ ኣብሳዲ ብዕለት 16 የካቲት 1277 ዓ.ም. ተወልደ እሞ ስሙ “ሃሎ ክርስቶስ” ተባህለ።
ሃሎ ክርስቶስ ብቃለ እግዚአብሔርን ብኣካልን ዓቢዩ ወዲ 12 ዓመት ምስ ኾነ፡ ኅልፈተ ዓለም ተረዲኡ ናብቲ ብሥጋ ኣኮኡ ዝብጽሖ ባሕታዊ ኣባ ገብረ መስቀል (ጳውሎስ) ከደ። ኣባ ገብረ መስቀል እውን ኣመጻጽኡ ብቅኑዕ መንፈስ ምዃኑ ፈሊጡ ናብ ኣቡነ ኤዎስጣቴዎስ ሰደዶ። ምስ ኣቡነ ኤዎስጣቴዎስ ኮይኑ ድማ ቅዱሳት መጻሕፍትን ትምህርተ ሃይማኖትን ሥርዓተ ቤተ ክርስቲያንን ኣጽፊፉ ተማህረ። ብድኅር’ዚ ወዲ 24 ዓመት ምስ ኮነ ኣስኬማ ዘመላእክት ብኢድ ኣቡነ ኤዎስጣቴዎስ ለበሰ። ኣቡነ ኤዎስጣቴዎስ ባሪኹን መሪቑን “ኣቡነ ኣብሳዲ” ኢሉ ሰመዮ፡ ትርጕሙ ኸኣ “ኣቦ ብዙኃን” ማለት እዩ። ኣቡነ ኣብሳዲ ካብቶም ሾብዓተ ደቂ ኣቡነ ኤዎስጣቴዎስ በዅሪ እዩ።
ኣቡነ ኣብሳዲ ምስ ኵሎም ኣኅዋቱ ደቂ ኣቡነ ኤዎስጣቴዎስን ብፍቕርን ብተኣዛዝነትን ብመንፈሳዊ ተጋድሎን ይነብር ነበረ። ኣቡነ ኤዎስጣቴዎስ ናብ ኣርማንያ ክኸይድ ምስ ደለየ፡ ነቶም ብትሩፋቶምን ኣእምሮኦምን ብሉጻት ዝነበሩ ኣቡነ ኣብሳዲን ኣቡነ መርቆሬዎስን ኣብ ልዕሊ ዅሎም ደቁ ኣኅሉቕ ገይሩ ሾሞም። ኣቡነ ኤዎስጣቴዎስ ክሾሞም ከሎ፦ “ቡራኬን መስቀልን ንወደይ ኣቡነ ኣብሳዲ፣ ስብከተ ወንጌልን ብቐዳምነት ኣብ መንበር ምቕማጥን ዕብየትን ድማ ንወደይ መርቆሬዎስ” ኢሉ ንደቆም ተላበዎም። በዚ መሠረት ክሳዕ ሎሚ ኣብ ዝኾነ ጊዜ፡ ፈላሲ ናይ ገዳም ኣቡነ ኣብሳዲ ኣብ ዝህልወሉ ንሱ ይባርኽ፡ ከምኡ’ውን ንፈላሲ ደብረ መርቆሬዎስ ኣብ ማእከል መንበር ቀሪቦም ኮፍ የብልዎ።
ኣቡነ ኣብሳዲ፡ ጸሎትን ጾምን ዘዘውትር ብትሕርምቲ ንሥጋኡ ዝቀጽዕ ብቑዕ ኣቦ ብምንባሩ፡ ካብ ቅድስነቱ ዝተላዕለ ካብ እግዚአብሔር ዝተላእከ ኅቡእ ባሕታዊ ሥጋን ደምን ወልደ እግዚአብሔር ከምዘቐበሎ፣ ባዕሉ ጐይታናን ኣምላኽናን መድኃኒናን ኢየሱስ ክርስቶስ’ውን ሕፃን ተመሲሉ ፃዕዳ ልብስን ወርቃዊ መጽሓፍን ከምዝሃቦ መጽሓፈ ገድሉ ይገልጽ።
ኣብነ ኣብሳዲ ብትምህርቱ ንብዙኃት መናፍቓን ረቲዑን ኣብ ዝተፈላለየ ቦታታት እናዞረ ስብከተ ወንጌል ኣስፊሑን ብዙኅ ተኣምራት ገይሩን እዩ። ኣብ ከባቢ ዓረዛ ድማ ንሰብዓ (70) ዓመታት ተቐሚጡ ብዙኅ ስለዝተጋደለላ ክሳብ ሎሚ እዛ ቦታ ሰብዓ ትብሃል።
ሓደ እዋን ኣብታ ተኣምራት ዝገበረላ ቦታ ከሎ ጐይታናን ኣምላኽናን ኢየሱስ ክርስቶስ ተገሊጹ፡- “ካብዛ እምባ ንወገን ሰሜን ዘላ ቦታ ባሪኸልካ እየ እሞ ምስ ደቅኻ ኣብኣ ንበር” ኢሉ ሓበረሉ። እዛ ቦታ’ዚኣ ድማ ሎሚ ደብረ ማርያም ደብረ ክሳሄ ትበሃል ዘላ እያ። ‘ክሳሄ’ ማለት ምዑዝ ዝጨናኡ ሮዛ ዕንባባ ማለት እዩ። ‘ደብረ ክሳሄ’ ዝተባህለሉ ምኽንያት ድማ ካብቲ ገዳም ዝተገደመሉ እምባ ወግረ ክሳሄ ዝተወስደ እዩ። ከባቢ ናይቲ እምባ ኸኣ ደብረ ማርያም እናተባህለ ይፍለጥ።
ኣቡነ ኣብሳዲ፡ ድኅሪ ናይ ነዊኅ ዓመታት ተጋድሎ ዕለተ ዕረፍቱ ከም ዝኣኸለ ምስ ፈለጠ ንደቁ ቃል ምዕዳን ሂቡ ብድኅሪኡ ንኣቡነ ዘካርያስ ሸመሎም።
ብድኅር’ዚ ካብ ልዑል እግዚአብሔር ቃል ኪዳን ተቐቢሉ 30 መስከረም ብሰላም ዓረፈ።
ዝክረ ዕረፍቱ ድማ ዓመት መጽአ 30 መስከረም ብኽብሪ ይበዓል። ምስቲ ገዳሙ ዝተኃኃዝ ገለ ካብ ዝተወህቦ ቃል ኪዳን፦ “ኀባ ጽላሎታ ዘበጽሓ ኢይሬኢ ደይነ/ ኣብ ጽላሎት ናይታ ጎቦ ዝበጽሐ ሰብ ደይን (ሲኦል) ኣይኣቱን እዩ። ኣብ ዕለት ዕረፍትኻ 30 መስከረም ናብ ገዳምካ ዝነገደ ኢየሩሳሌም ከም ዝነገደ እዩ . . . ” ዝብል ስለዘለዎ ሕዝበ ክርስቲያን በረኸት ቃል ኪዳኑ ንምስታፍ ናብ ገዳሙ ደብረ ማርያም ወደብረ ክሳሄ ይነግዱ።
ጸሎቱን በረኸቱን ምስ ኵልና ሕዝበ ክርስቲያን ይኹን!
ወስብሐት ለእግዚአብሔር ወለወላዱቱ ድንግል ወለመስቀሉ ክቡር!


text:
በስመ አብ ወወልድ ወመንፈስ ቅዱስ አሐዱ አምላክ!
ሰማዕት ቅድስት ኣርሴማ
ካብ ወገን ክቡራን ካህናትን ኃያላን ነገሥታትን ዝኾነ ቴዎድሮስ ዝስሙ ሰብኣይ ነበረ። ንሱ ንሓንቲ ካብ ወገን ሥዩማነ ቤተ ክርስቲያንን ርቱዓነ ሃይማኖትን ዝኾኑ ሊቃነ ጳጳሳትን ካህናትን ዝኾነት ‘ኣትሮስያና’ ዝስማ ብርኽቲ ሰበይቲ ተመርዓወ። ክልቲኦም ፍርሃት እግዚአብሔር ዝነበሮም ጻድቃን ነበሩ። . . . ክሳዕ ዕድመ እርግና ዝበጽሑ ክወልዱ ዘይክእሉ መካናት ነበሩ።
ስሞም ዘጸውዕ ንእኡ ዘሥምር ወዲ ድዩ ጓል ውላድ ክህቦም ብሥነ ምግባር ተጊሆም ወትሩ ይጽልዩ ስለዝነበሩ፡ እግዚአብሔር ብረድኤቱ በጺሕዎም ሓንቲ ቅድስቲ ውላድ ሃቦም። ስማ ድማ ‘ ኣርሴማ ’ ሰመይዋ።
ኣብ ሣልሳይ ዓመት ዕድመኣ ኸኣ ናብታ ብስም እግዝእትነ ማርያም ትጽዋዕ ቤተ ክርስቲያን ወፈይዋ። ቅድስቲ ኣርሴማ፡ ካብ ሕፃንነታ ጀሚራ ቅዱሳት መጻሕፍቲ ተጽንዕ፡ ብጾምን ጸሎትን ተወሲና’ውን ትጋደልን ተገልግልን ነበረት።
ቅድስት ኣርሴማ ጓል 15 ዓመት ኣብ ዝነበረትሉ ጊዜ፡ ከሓዲ ንጉሥ ዲዮቅልጥያኖስ ዝምርዓዋ መልክዐኛ ጓል ሥኢሎም ከምጽእሉ ንሠራዊቱ ናብ ኵሉ ግዝኣቱ ኣዋፈረ። እዞም ዝተላእኩ ወተሃደራት እናኾለሉ ኣብ ሃገረ ሮሜ ኣብ እትርከብ ደብረ ደናግል በጽሑ። ካብ ኵለን ኣብኡ ዝነበራ ደናግል ከኣ ንቅድስት ኣርሴማ ብመልክዕ ዝበልጻ ስለዘይነበረ፡ ብመልክዓ እናተደነቑ ሥኢሎም ንሥእላ ንንጉሥ ዲዮቅልጥያኖስ ለኣኽሉ። ንጉሥ ድማ ሥእላ ርእዩ እምብዛ ተሓጐሰ፡ ኣብ ኢዱ ከምዘእትዋ ተኣማሚኑ ኸኣ መርዓ ቘጺሩ ንዅሎም ነገሥታትን መኳንንትን ዓደሞም። ነዚ ዝተገብረን ክግበር ተቘጺሩ ዘሎን እተን ደናግል ምስ ፈለጣ፡ ካብቲ ደብረ ደናግል ወፂአን ሃዲመን ኣብ ግዝኣት ንጉሥ ድርጣድስ ሃገረ ኣርማንያ ኣብ በረኻ ጫቃታት ተሓብኣ። ኣብዚ ቦታ’ዚ ብጠቕላላ 75 ሰብኡትን ኣንስትን ካብዚ ኦም ኸኣ እዘን 39 ደናግል ኣንስቲ ብጥሜትን ጽምእን ብስእነትን ሽግርን ይነብሩ ነበሩ።
ኣብዚ ምድረ ኣርማንያ ምህላዋ ዝሰምዐ ንጉሥ ዲዮቅልጥያኖስ፡ ካብ ዘላቶ ረኺቡ ክሰደሉ ንንጉሥ ድርጣድስ ኣዘዞ። ንጣዖት ዝሰግድን ኣብ ፀሓይ ዘምልኽን ንሕዝበ ክርስቲያን ዘሳቕን ዝስይፍን ዝነበረ ንጉሥ ድርጣድስ፡ ኣብ ግዝኣቱ ንዘላ ቅድስት ኣርሴማ ወተሃደራቱ ልኢኹ ምስ ምስኣ ዝነበራ ቅዱሳን ደናግል ኣምጽኣ። ንጉሥ ድርጣድስ ንቅድስት ኣርሴማ ብመልክዓ ተማሪኹ ንዓለማዊ ሓጐስን ሥጋዊ ድሌቱን ተመነያ።፡ ኣብ ጣዖቱ ከስግዳ’ውን ብዙኅ ፈተና። ቅድስት ኣርሴማ ግና ኣብ ሃይማኖታ ጸኒዓን፡ እዚ ዓለም’ዚ ምስ ፍትወታቱ ኃላፊ ምዃኑ ኣሚናን “ንኣታቶምን ንኣሕዛብን ንምስክር ምእንቲ ክኸውን ብኣይ ምኽንያት ምእንታይ ናብ መኳንንትን ነገሥታትን ክትውሰዱ ኢኹም” ማቴ. 10፡18 ዝበሎ ቃል ወንጌል ዘኪራን ምእንቲ ስመ ክርስቶስ ሰማዕት ክትከውን በሃገት።
ንጉሥ ድርጣድስ ብመንፈሳዊ ጽንዓትን ትብዓትን ቅድስት ኣርሴማ እምብዛ ተናደደ። ምስ ኵሎም ሕዝበ ክርስቲያን ከኣ ብጥሜትን ዋዒ እሳትን ብዙኅ ኣጋፍዓን ኣሳቐያን። ንነቢይ ዳንኤል ካብ ኣናብስ፡ ንሠለስቱ ደቂቅ ካብ እቶን እሳት ዘድኃነ እግዚአብሔር ኣምላኽ፡ ኣብ ኵሉ መከራኦም የጸናንዖምን የድኅኖምን ነበረ። (ዳን.3፡23-26፣ 6፡16-22) ንጉሥ ድርጣድስ፡ ከምቲ ዝተመነዮ ሥጋዊ ድሌታቱን ሰይጣናዊ ሥርሑን ስለዘይሠመረሉ፡ ኵሎም ክስየፉ ኣዘዙ። እተን ደናግል ክስየፋ ከለዋ፡ ቅድስት ኣርሴማ ቃለ እግዚአብሔር እናጠቐሰት ትምዕደንን ተጸናንዐንን ነበረት። ነተን ሰማዕታት ኣክሊለ ክብር ካብ ሰማይ ክወርደለን ከሎ እናረኣየት ናታ ተራ ብጸሎትን ሓጐስን ትህወኽ ነበረት።
ኣብ መወዳእታ “ኪዳነ ተዳየድኩ ምስለ ኅሩያንየ/ ምስ ኅሩየይ ኪዳን ኣተኹ” መዝ. 89፡34 ከም ዝብል ካብ ጐይታናን ኣምላኽናን መድኃኒናን ኢየሱስ ክርስቶስ ቃል ኪዳን ምስ ተቐበለት፡ ንጉሥ ድርጣድስ ርእሳ ኽትምተር ኣዘዘ። እቶም ወተሃደራት ድማ ብገመድ ስሒቦም ርእሳን መልሓሳን ቈረጽዋ፡ ክልቲአን ኣዕይንታ ጐጥጒጦም ብምውፃእ’ውን ንኣካላታ ብብንእሽቶ መተርዎ። ኣብ 29 መስከረም ድማ ብሰይፊ ክሳዳ ቈሪጾም ብሰማዕትነት ኣኅለፍዋ። ካብ ክሳዳ ድማ ደምን ማይን፡ ጸባን መዓርን ከም ነጠብጣብ ዝናመ ክረምት ናብ ኣርባዕቲኡ መዓዝን ወፅአ። ንቅድስት ነፍሳ ኸኣ ቅዱሳን መላእክት ብይባቤን ዝማሬን ብኽብሪ ተቐቢሎም ኣብ ቦታ ዕረፍቲ ኣእተዉዋ።
ናይ ኵሎም ምስተን ደናግል ዝነበሩ ብድምር 72 ሰባት ሬሳኦም ኣብቲ ቦታ ተረፈ። መኅደሪ ሰይጣን ዝኾነ ንጉሥ ብእግዚአብሔር ተቐጺዑ ኣእምሮኡ ጠፊእዎ ምስ ኣራዊት ይነብር ነበረ። ደኃር ግና ብጸሎት ቅዱስ ጎርጎርዮስ ናብ ልቡ ተመሊሱ፡ ብእግዚአብሔር ኣሚንኑ ናይዞም ቅዱሳን ሰማዕታት ኣዕጽምቲ ኣኪቡ ኣብ ጽቡቕን ፍሉይን ሥፍራ ኣቐመጦ። ድኅሪ ጊዜ ድማ በብስሞም ቤተ ክርስቲያን ተሓኒፅሎም፡ካብዚ ቦታ ብዙኅ ተኣምር ተገብረ።
ቅድስት ቤተ ክርስቲያንና፡ ከምቲ ‘ዝክረ ጻድቅ ለዓለም ይሄሉ’ መዝ. 112፡6 ዝብል ቅድስት ኣርሴማን ካልኦት ቅዱሳንን ብሰማዕትነት ዝዓረፉላ 29 መስከረምን፡ ቅዳሴ ቤታ ንቅድስት ኣርሴማ ድማ 6 ታኅሣሥ ትዝክሮን ተኽብሮን።
ኣማላድነት ቅድስት ኣርሴማ ምስ ኵልና ሕዝበ ክርስቲያን ይኹን!!!
ስብሐት ለእግዚአብሔር ልዑል
ወለወላዲቱ ማርያም ድንግል
ወለመስቀሉ ክቡር ወኃያል!


text:
ንስኻትኩምከ መን ትብሉኒ፧
በስመኣብ ወወልድ ወመንፈስ ቅዱስ ኣሃዱ ኣምላክ ኣሜን
ንስኻትኩምከ መን ትብሉኒ፧
እዚ ቃል እዚ ጎይታናን መድሓኒናን ኢየሱስ ክርስቶስ ኣብ ቂሳርያ ናይ ፊልጶስ ንደቀ መዛሙርቱ ኣኪቡ “ ሰባት ንወዲ ሰብ መን እዩ ይብልዎ፧” ኢሉ ምስ ሓተቶም፡ ንሳቶም ከኣ “ገሊኦም ዮሓንስ መጥምቕ፡ ገሊኦም ኤልያስ፡ ገሊኦም ከኣ ኤርሚያስ ገሊኦም ውን ሓደ ካብ ነቢያት እዩ ይብሉኻ” ኢሎም ምስ መለስሉ ጎይታ ድማ ንዕኦም “ንስኻትኩምከ መን ትብሉኒ” ክብል ሓተቶም። ሊቀ ሓዋርያት ቅዱስ ጴጥሮስ ድማ “ንስኻ ክርስቶስ ወዲ ህያው ኣምላኽ ኢኻ” ኢሉ ኣምላኽነቱ መስከረ (ማቴ 16፡13-20)
ሎሚ ንሕና ንክርስቶስ መን ንብሎ፧
ንሕና ኦርቶዶክሳውያን ኣብ መሰረት ሓዋርያትን ነቢያትን ዝተነደቕና ስለዝኾና፡ ቃል ሓዋርያ ቅዱስ ጴርጥሮስ ብምድጋም ክርስቶስ ኣምላክ እዩ፡ ፈጣሪ እዩ፡ ወልደ እግዚኣብሔር ብተዋህዶ ከበረ ንብል።
እዚ መሰረቱ ካብ ሓዋርያት ዝመጸ ዘይልወጥ እናተወራረሰ ዝመጸ ቅኑዕን ግልጽን ዝኾነ ትምህርቲ መልስና ኢዩ። ብተዋህዶ ከበረ ክንብል ከለና ወልደ ኣግዚኣብሔር ስጋ ለቢሱ ዝተራእየሉ ምስጢር ማለት ኢዩ። ኣምላኽ ሰብ ኮነ፡ ሰብ ድማ ኣምላኽ ኮነ ማለት እዩ። “ቃል ብቕድሙ ነበረ፥ እቲ ቃል ድማ ኣብ ኣምላኽ ነበረ፥ እቲ ቓልውን ኣምላኽ ነበረ፥ ንሱ ብቕድሙ ኣብ ኣምላኽ ነበረ” (ዮሓ 1፡1-2)። “እቲ ቓል ሰብ ኮነ፥ ጸጋን ሓቅን መሊእዎ ከኣ ምሳና ነበረ” ከም ዝብል (ዮሓ 1፡14)። እቲ ቃል እግዚኣብሔር ነበረ። እቲ ቃል ስጋ ኾነ። እዚ መጽሓፍ ቅዱሳዊ መግለጺ’ዚ ሓቀኛን ቅኑዕን መግለጺ ዝሓዘ ምዃኑ ርዱእ ኢዩ። “ኣምላኽ ከመይ ኢሉ ሰብ ኮነ፧” ኢልና ምስ እንሓትት ብዘይ ምርመር ምስጢረ ተዋህዶ ምፍጻሙ ክንርዳእ ኣሎና። ነዚ መጽሓፍ ቅዱሳዊ መረዳእታ ብምግባር ክንርኢ ኢና። “ንሱ ነቲ ኣብ ምንጎ ዝነበረ ናይ ጽልኢ ከልካሊ መንደቕ ብስግኡ ብምፍራስ ነቶም ክልተ ዝነበሩ ሓደ ዝገበረ ሰላምና ኢዩ” (ኤፌ 2፡14)፥ እዚ ጥቅሲ’ዚ እቲ ብተዋህዶ ዝኸበረ ወልደ እግዚኣብሔር ኢየሱስ ክርስቶስ ብስጋ ተገሊጹ (ተራእዩ) ነቲ ዝነበረ ናይ ጽልኢ መንደቕ ብአምላኽነቱ ከም ዘፍረሶ ዘረድእ እዩ። በዚ ኢና ድማ ስጋ ምስ መለኮት ተወሃሂዱ እንብሎ። ምክንያቱ እቲ ቃል ዝኾነ ኣምላኽ ስጋ ተወሃሂዱ ኢዩ። በዚ ድማ መጽሓፍ ቅዱስ ብዙሕ ግዜ ወዲ ሰብ እናበለ ክጠቅስ ንርኢ። ወልደ ኣግዚኣብሔር እናበለ’ውን ክጠቅስ ንርኢ ኢና። ስለዚ ወልደ እግዚኣብሔርን ወዲ ሰብን (ቃልን ስጋን) ብምውህሃድ ዝተገልጸ፡ ዝተራእየ ንሱ ኢየሱስ ክርስቶስ ኢዩ። ካብዚ ምውህሃድ እዚ ድማ ተዋህዶ ዝብል ስም ንረክብ። ተዋህዶ ናይ እምነትናን ሃይማኖትናን ስም እዩ። ተዋህዶ ማለት እንታይ ማለት ኢዩ ዝብል ሕቶ ክለዓል ይኽእል ኢዩ። ተዋህዶ ማለት፥ ማለት ኣምላኽ ሰብ ዝኾነሉ፡ ሰብ ድማ ኣምላኽ ዝኾነሉ ምስጢር ኢዩ። እዚ ማለት ድማ ካብ ክልተ ኣካል ሓደ ኣካል፡ ካብ ክልተ ባህሪ ሓደ ባህሪ ዝኾነሉ ምስጢር ኢዩ።
ክልተ ኣካል ዝበሃል ፥
-
መለኮታዊ ኣካል (ረቂቕ፡ ዘይጭበጥ፡ ዘይድህሰስ፡ እሳታዊ፡ ምሉእ፡ ሰፊሕ) ኢዩ።
-
ስጋዊ ኣካል ድማ (ግዙፍ፡ ውሱን፡ ጸቢብ፡ ዝድህሰስ፡ ዝጭበጥ) ኢዩ።
-
መለኮታዊ ባህሪ ዝበሃል ድማ (ቀዳማይን ዳሕረዋይን፡ መጀመርታን መወዳእታን ዘይብሉ፡ ዘይመውት፡ ዘይሓምም፡ ዘይጠሚ፡ ዘይጸምእ) ኢዩ።
-
ስጋዊ ባህሪ (ጸማኢ፡ ጠማዪ፡ ሓማሚ፡ መዋቲ) ኢዩ። በዚ ድማ እግዚኣብሔር ወልድ፡ ንደቂ ኣዳም ካብ ዝወደቕሉ መንጸፈ ደይን፡ ዝተገዝእሉ ናይ ሰይጣን ደይን ነጻ ክገብሮም ምስ መጸ ቃል ምስ ስጋ ተወሃሃደ። እዚ ማለት መለኮታዊ ኣካልን ስጋዊ ኣካልን ከምኡ’ውን ስጋዊ ባህርን መለኮታዊ ባህርን ተወሃሂዱ ሓደ ኣካልን ሓደ ባህርን ዝኾነሉ ማለት ኢዩ። እቲ ካብ ኣዴና ቅድስቲ ድንግል ማርያም ዝተወልደ ኢየሱስ ክርስቶስ ካብ ክልተ ኣካል ሓደ ኣካል ብዘይ ምልዋጥ ብተዋህዶ፡ መለኮት ኣምላኽነቱ ከይሓደገ፡ ስጋ ንስጋነቱ ከይለቐቐ ካብ ክልተ ባህርይ ሓደ ባህርይ ካብ ክልተ ኣካል ድማ ሓደ ኣካል ኮይኑ ተወሃሃደ። በዚ ድማ ምንታዌ (ክልተአውነት) ጠፍአ። በዚ ድማ ኢዩ ክርስቶስ ፍጹም ሰብ ፍጹም ኣምላኽ ዝበሃል። ስለዚ ተዋህዶ ዝብል ቃል ብቐሊሉ ምእንቲ ክርድአና ኣቦታትና ካብ ቀደም ጀሚሮም ዝጥቀመሉ ዝነበሩ ኣብነት ክንርኢ ኢና። ንተዋህዶ ብሓጺንን ሓውን ገይሩ ዝመሰሎ ኣቦና ቅዱስ ቄርሎስ ኢዩ። ከምዚ ዝስዕብ እናበለ ድማ ብዝግባእ የረድአና። ሓጺን ናብ ሓዊ ኣትዩ ምስ ሓዊ ክወሃሃድ (ክረስን) ከሎ መጠኑ ቅርጹ ርግዱን ቁመቱን ከይለቐቐ ባህሪ ናይቲ ሓዊ ወሪሱ ኩልንትንኡ ፍጹም ሓዊ ከም ዝኸውን እቲ ሓዊ’ውን ናይ እሳትነቱ (ሓውነቱ) ባህርይ ከይገደፈ ብመጠን እቲ ሓውን ብቕርጺ እቲ ሓውን ከም ዝሕዝ ዳሕራይ’ውን ሓጓዳይ ብመዶሻ ከትብዕ ብመጋዝ ክቆርጽ ከሎ ኣብ ሞንጎ ሓውን ሓጺንን ምንም ፍልልይ ከም ዘይርአ ሕድረት ምልዋጥ ዘይብሉ፡ ተዋህዶ ማለት’ውን ከምኡ ኢዩ፡ ኢሉ ኣረዲእና። ስለዚ ነቲ ሓደ ክርስቶስ መቂልካ ስጋ ናይ ስጋ ስራሕ መለኮት ናይ መለኮት ስራሕ ይሰርሕ ምባል ግጉይ ትምህርቲ ኢዩ።
ወልድ ስጋ ብምልባሱ ካብ ባህርይ ኣቦኡ ኣብን ካብ ናይ ባህሪ ህይወቱ መንፈስ ቅዱስን ኣይንእስን እዩ። ንሰብ ከድሕን ክብል ሰብ ዝኾነ ወልድ እግዚኣብሔር ሰብ እንተኾነ’ውን ካብ ኣምላኽነቱ ዝጎደሎ ነገር የለን። ተለዊጡ’ውን ካልእ ኣይኮነን። እግዚኣብሔር ብባህሪኡ ሕልፈት ውላጤ የብሉን። “ኣነ እግዚኣብሔር ኣይልወጥን ኢየ” (ሚል 3፡6) ብምባል ብምልዋጥ ዘይኮነስ ብተዋህዶ ሰብ ከም ዝኾነ የረድእና። ስለ ዝኾነ’ውን ኢየሱስ ክርትቶስ ወልደ እግዚኣብሔር፡ ወልደ ማርያም ክኸውን ከሎ፡ ዝነበረን ዘሎን ዝነብርን እምበር ሰብ ኮይኑ ኣብ ምድሪ ብሓጺር ቁመት ብጸቢብ ደረት ተወሲኑ ስለ ዝተመላለሰ ካብ ኣብን መንፈስ ቅዱስን ኣይተፈልየን፡ ተለዊጡ’ውን ፍጡር ወይ ኣማላዲ ኣይኮነን። “ኢየሱስ ክርስቶስ ትማልን ሎምን ክሳብ ዘለኣለም’ውን ንሱ ኢዩ” (እብ 13፡8 2ቆሮ 5፡16 ፍሊ 5፡16)። መጽሓፍ ቅዱስ ስጋ ብተዋህዶ ናይ ባህሪ ኣምላኽ ምዃኑ ይገልጸልና ኢዩ (ዳን 7፡13-14) “ለይቲ ብራእይ ክጥምት ከለኹ እንሆ ወዲ ሰብ ዝመስል ብደመና ሰማይ ይመጽእ ነበረ። ናብቲ ካብ ዘለኣለም ዝነብር ዝነበረ ድማ በጽሐ። ናብ ቅድሚኡ’ውን ኣቕረብዎ። ኩላቶም ኣህዛብን ወገናትን በበይኑ ዓይነት ቋንቋታት ዝዛረቡን ከገልግልዎስ፥ ግዝኣትን ክብርን መንግስትን ተዋህቦ። ግዝኣቱ ዘይሓልፍ ዘለኣለማዊ ግዝኣት ኢዩ፡ መንግስቱ’ውን ከቶ ኣይክትጠፍእን እያ”። ሓጢአት ዘይብሉ ኢየሱስ ክርስቶስ ብሓቂ ብስግኡ ንሓጢአትና ተሰኪሙልና ኢዩ። እቲ ቃል ሰብ ዝኾነ መልክዕ ባርያ ለቢሱ ዝተገለጸ ኢየሱስ ክርስቶስ ብፍጹም ተዋህዶ ኢዩ።
– “ካብ ሓጢኣት ርሒቅና ብጽድቂ ምእንቲ ክንነብር ንሱ ባዕሉ ንሓጢኣትና በቲ ኣብ መስቀል ዝተሸንከረ ሰብነቱ ጸሮ። ብቁስሉ ኢኹም ዝሓወኹም”(1ጴጥ 2፡24)። እዚ ቃል እዚ ሓቂ ኢዩ። ምኽንያቱ ንሕና ብጽድቂ ምእንቲ ክንነብር ጎይታናን መድሓኒናን ኢየሱስ ክርስቶስ ካብ ሰማየ ሰማያት ወሪዱ ካብ ቅድስት ድንግል ማርያም ተወሊዱ ብተዋህዶ ሰብ ብምዃን ስለ ሓጢኣትና፡ ስቓይን መከራን ተቐበለ፡ ክሳብ ኣብ መስቀል ውን ምእንታና ተሰቒሉ ሞተ፡ ብመለኮቱ ከኣ ተንስአ።
-“ንሱ ብባህሪኡ ኣምላኽ እኳ እንተኾነ፡ ነቲ ምስ ኣምላኽ ዝነበሮ ማዕርነት “ኣይገድፍን” ኢሉ ኣይተኸራኸረን። ኣንተኾነ ሰብ ብምዃን መልክዕ ባርያ ብምውሳድ ብገዛእ ፍቓዱ ንርእሱ ድኻ ገበረ” (ፊሊ 2፡6)። “ንሱ ብባህሪኡ ኣምላኽ እኳ ኣንተኾነ” ዝበሎ ንሱ እግዚኣብሔር (ፈጣሪ) ምዃኑ ንምግላጽ ኢዩ። ነቲ ምስ ኣምላኽ ዝነበሮ ማዕርነት ክብል እንከሎ፡ ጎይታናን መድሓኒናን ኢየሱስ ክርስቶስ ምእንታና ክብል ስጋ ሰብ ለቢሱ መልክዕ ባርያ ብምውሳድ ናብዚ ዓለም እዚ እኳ እንተመጸ ምስ ኣብን መንፈስ ቅዱስን፡ ብስልጣን ብመለኮት ብባህሪ ማዕረ ከም ዝኾነ ንምግላጽ እዩ። ጎይታ ስጋ ሰብ ደኣ ይልበስ እምበር ኣምልኽነቱ ኣይተለወጠን ኣይጉደለን። ንሱ ስጋ ዝለበሰ ብፍጹም ተዋህዶ ኢዩ። ብተዋህዶ
ፍጹም ኣምላኽ ፍጹም ሰብ እንከሎ፡ ኩሉ ከለዎን ኩሉ ዝኽእልን እንከሎ፡ ከም ዘይብሉን ከም ዘይክእልን ኮይኑ ክጸርፍዎ ከለዉ ኣይተጻረፈን፡ ክሃርምዎ ከለዉ ኣይተሃራረመን ክገፍዕዎ ከለዉ ኣይተጋፍዐን፡ ምኽንያቱ ንሱ ነቲ ናይ ጽልኢ መንደቕ ንከፍርስ እዩ መጺኡ። ንሱ ንገዛእ ርእሱ ትሕት ብምባል ተገልጸ። ነዚ ሓቂ እዚ እያ ከኣ ቤተ ክርስቲያን እትምስክርን እትምህርን (1ጴ 2፡22-24)።
ቅዱስ ዮሓንስ ብዛዕባ ናይ ህይወት ቃል ከምዚ ክብል ጽሒፉልና ኣሎ “እቲ ካብ መጀመርታ ዝነበረ ንሕና ዝሰማዕናዮ ብዕይንትና ዝረአናዮ፡ ዝጠመትናዮ በእዳውና ዝረምሰስናዮ ቃል ህይወት ንነግረኩም ኣሎና። ህይወት ተገሊጻ ኢያ። ንሕና ከአ ርኢናያ ኢና፡ ንምስከር’ውን ኣሎና። እታ ንዓና ዝተገለጽት ምስ ኣቦ ዝነበረት ዘለኣለማዊት ህይወት ንነግረኩም ኣሎና። ምሳና ሕብረት ምእንቲ ክህልወኩም ኢልና ድማ ነቲ ዝረአናዮን ዝሰማዕናዮን ንዓኻትኩም ንነግረኩም ኣሎና። ሕብረትና’ውን ምስ ኣቦን ምስ ወዱ ኢየሱስ ክርስቶስ ኢዩ (1ዮሓ 1፡2-3)። እዚ ሎሚ ቤተ ክርስቲያን ትነግረና ዘላ ብኣዒንቶም ዝረኣይዎ፡ ብእዳዎም ዝዳህሰስዎ፡ ብፍጹም ተዋህዶ ዝኸበረ ኢየሱስ ክርስቶስ ኢዩ። ምድሓኑ’ውን ኣብ ኩሉ ንኹሉ እዩ።
ስለቲ ኩሉ ውዕለታቱ እግዚኣብሔር ይመስገን ኣሜን!!!
ስብሓት ለእግዚኣብሔር
ወለወላዲቱ ድንግል
ወለመስቀሉ ክቡር
ኣሜን!


text:
ባይቶ ጸጥታ ውድብ ሕቡራት ሃገራት አብ ልዕሊ ኤርትራ ዝወሰኖ ናይ እገዳ ውሳነ ብ አብ
ወሽመጥ ዓረብ ዝርከባ ሃገራት አብ ተግባር ይውዕል:
ቤት ጽሕፈት ዜና:ሰልፊ ናህዳ ኤርትራ
እቲ ብ ቁጽሪ 1907 ዝፍለጥ አብ ዕለት 23/12/2009 ዝተውሰነ ፡ ድሒሩ ውን ብቑጽሪ 2012 አብ ዕለት 5/12/2011 ዝተረጋገጸ ብውድብ
ሕቡራት ሃገራት ፡ አብ ልዕሊ’ቲ አብ ኤርትራ ዝገዝእ ዘሎ ዲክታቶርያዊ ስርዓት ዝተወሰነ ናይ እገዳ ውሳኔ ፡ ሱዑዲ ዓረብያ ነቲ ውሳኔ
አብ ተግባር ንኸተውዕሎ ፡ ምስ ሱዑዲ ዓረብያ ጥቡቕ ርክብ ዘለዎ አካል መምርሒ ሂቡ።
በዚ መሰረት አብ ጅዳ ዝመደበሩ ቤት ምኽሪ ንግዲን ኢንዱስትሪን ሱዑዲ ዓረብያ ፡ ነዚ አቐዲሙ ዝተጠቕሰ ብውድብ ሕቡራት
ሃገራት አብ ልዕሊ ስርዓት ኤርትራ ዝተወሰነ ናይ እገዳ ውሳኔ አብ ተግባር ንምውዓል ፡ አብ’ቲ ብሚኒስትሪ ንግድን ኢንዱስትሪን ዝወጸ
ብ 267/1/2120/ ዕለት 1/3/1433 ሂጅሪያ ዝፍለጥ ሰነድ ምርኩስ ዝገበረ መልእኽቲ ናብ ኩለም ዝምልከቶም አካላት አመሓላሊፉ ።
ቤት ጽሕፈት ዜና ሰልፊ ናህዳ ኤርትራ ፡ ህዝቢ ኤርትራ ምስ’ቲ ስርዓት ኢሰያስ ዝገብሮ ዘሎ ንጎረባብቲ ድቃስ ዝኸልኤ ጻሕታሪ
ተግባራቱ ፡ ዝኾነ ይኹን ርክብ ከምዘይብሉ እናአረጋገጸ ፡ ኩለን ሃገራት ወሽመጥን መንግስቲ ሱዑዲ ዓረብያን ነቲ ብውዱብ ሕቡራት
ሃገራት ዝተወሰነ ውሳኔ ፡ ንህዝቢ ኤርትራ ብፍላይ ከአ ን አብ ሱዑድያ ዝነብሩ ኤርትራውያን ብዘይጎድእ መንገዲ አብ ተግባር
ከውዕልኦ ይጽውዕ።
ኮፒ ውሳኔ ወሽመጥ ዓረብ ካብ ጅዳ አብ ታሕቲ ተመልከቱ
ሰልፊ ናህዳ ኤርትራ
ቤት ጽሕፈት ዜና
27/03/2012


text:
መንበሪ-ገዛ
ኣብ ከተማ ኸቭሊንገ ዝተፈላለየ ኣማራጺታት መንበሪ-ገዛ ኣለኩም። ከቢብታት ናይቲ ከተማ ኣዝዩ ዓይነታዊ ፍልልይ ዝለዎ ኮይኑ፡ ሓምላይ ከባቢታትን ካልእ መናፈሲ ቦታታትን ይርከቦ። ናብ’ዚ ከተማ’ዚ ክትግዕዙ ትሓስሙ ምስ እትህልዉ፡ ዝተፈላለየ ኣብ ትሕቲ’ዚ ምምሕዳር ዝተጠነፋ ዓዲታት ክትመርጹ ትኽእሉ። ንተወሳኺ ዝርዝር ናይዘን ዓዲታት ኣብ መርበብ-ሓበሬታ ምምሕዳር ከተማ ብምእታው፡ ክተንብቡ ትኽእሉ። ኣብዚ ምምሕዳር ከባቢ’ዚ ዝዕእበየት ትካል ክራት ኣባይቲ እታ ብምምሕዳር ከተማ እትውነን፡ ኬቢቢ ዝተባህለት ትካል እያ። ንዝርዝር ናይተና ብዚ ከተማ’ዚ ዝርከባ ትካላት ክራይ-ኣባይቲ፡ መርበብ-ሓበሬታ ምምሕዳር ከተማ ብምእታው፡ ትረኽብወን።
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ቋንቋ ሽወደን ገዲፍካ፡ እተኣብዚ ቦታ’ዚ ብብዝሒ ዝዝረበለን ቋንቋታት፡ ታይላንድ፡ ዓረበኛ፡ ፖላንድን እየን። ካልእ ኣብቲ ከተማ ካብ ዝዝረባ ቋንቋታት፡ ኢራን፡ እንግልዝኛ፡ ዳሪ፡ ፑንጃቢ፡ ሶማለኛ፡ ኣልባንያ፡ ቻይና፡ቱርኪ፡ ሰርብያ፡ ስዋሂሊ፡ ፖርትጓል፡ ስጳኛ፡ ክሮኦሽያ፡ ሊትዌንያ፡ ሆላንድ፡ ራሻ፡ ሃንጋሪ፡ ጀርመን፡ ተሉጉ፡ ታሚል፡ ኩርዲ፡ ኩርማንጂ፡ ባዲናኒን ኣምሓርኛን፡ የጠቓልል።
ማሕበራትን ምትእኻባትን
ኣብ ዝተፈላለየ ሲቪካዊ-ማሕበራት ተጠርኒፍካ ምውሳእ፡ ኣብ ሽወድን ዳርጋ ልሙድ እዩ። ኸቭሊንገ ኮይኑ ከኣ፡ ብርክት ዝበላ ከምዚአን ዝኣመሰላ ማሕበራት ሓቍፉ ይርከብ። ስለዝኾነ ኸኣ፡ ኣብዚ ከተማ’ዚ ንኹሉ ክል-ዕድመ ዝሓቁፍ ብርክል ዝበላ ባህላውን መዘናግዕን ንጥፈታት ይርከብ። ኣብቲ ኣብ መርበብ-ሓበሬታ ምምሕዳር ከተማ ዝርከብ መዝገብ-ማሕበራት ብምእታው፡ ዝርዝር ናይዘን ማሕበራት ክትረኽቡ ትኽእሉ።
ኣብቲ ከባቢ ብቐረባ እንታይ ይርከብ
ኣብ ከተማ ኸቭሊንገ፡ ብርክት ዝበላ ድኳናት፡ ባንኪታት፡ ቤት-ንባብ፡ ፋርማሲ፡ ቤት-ጽሕፈት ዕዮ (ኣርበትስፎርመድሊንገን)፡ ማሕበራዊ ቤት-ጽሕፈት ምምሕዳር ከተማን ቤት-ጽሕፈት ዜጋታት (መድቦርያር-ኮንቱር) ይርከብ። ኣብ ከተማ ሎደሾፒንገ፡ ቤት-ንባብ ከምኡ ውን እቲ 60 ድኳናት፡ እንዳ-ሻሂታትን ኣብየተ-መግብን ዝሓዘ ማእከል-ዕድጊ (ሾፒንሰንትረት-ሰንተር ሲድ)፡ ይርከብ። ዘገልገለ ክዳውንቲ ክትገዝኡ ምስ እትደልዩ ኣብ ፍሩሉንድ ኣለኩም። ዘገልገለ ኣቍሑ ገዛ ከኣ፡ ኣብ ኸቭሊንገ ኣለኩም። ኣብ ማእከል-ዕድጊ ሰንተር-ሲድ ውን ሕሱር ኣቍሑ ትረኽቡ ኢኹም።
ኣብዚ ከባቢ’ዚ ውን ክልተ መሐንበሲ ማእከላት ኣለኩም። እታ ሓንቲ ቪከንባደት ትበሃል ኣብ ፍሩሉንድ ትርከብ ክትከውን እንከላ፡ እታ ካልኣይቲ ቶልቭኦከርባደት ከኣ፡ ኣብ ሎደሾፒንገ ትርከብ።
ኣገልጎት ክንክን ወይ ሕብሐባ ቆልዑ
ኣብ ከተማ ኸቭሊንገ 15 መንግስታዊ 4 ከኣ ናይ ግሊ መውዓሊ-ህጻናት ኣለዋ። ክፉት መውዓሊ-ህጻናት፡ ኣብ ኸቭሊንገን ሎደሾፒንገን ኣለዋ።
ናይ መባእታን ካልኣይን ደረጃን ኣብያተ-ትምህርቲ
ኣብ ምምሕዳር ከተማ ኸቭሊንገ፡ 13 ናይ መባእታዊ-ደረጃ ኣብያተ-ትምህርቲ፡ ኣለዋ። ናይ ካልኣይ ደረጃ ኣብያተ-ትምህርቲ ብቐረባ ከተማ ሉንድ ይርከባ። ኣብ ኸቭሊንገ፡ ነቶም ኣብ ክሊ ዕድመ 16 ክሳብ ዕስራ ዘለዉ መንእሰያት መእተዊ ናይ ቋንቋ ትምህርቲ፡ ከምኡ ውን ትምህርቲ ቋንቋ-ኣደ፡ ይወሃብ። ነዚ ናይ ቋንቋ ኣደ ትምህርቲ ንኽወሃብ ግን ሓደ ካብ ወለዲ ህጻናት ካብ ቋንቋ ሽወደን ወጻኢ ካልእ ቋንቋ ዝዛረብ ክኸውንን እቲ ቋንቋ ውን ኣብ ገዛ ዝዝረበሉን ክኸውን ኣለዎ።
ዕድላት ትምህርቲ
ኣብ ከተማ ኸቭሊንገ፡ ብምምሕዳር ከተማ ዝእለ ማእከል ትምህርቲ ንዓበይቲ፡ ኣሎ። ኣብዚ ብላርሰንትሩም ዝፍለጥ ማእከል-ትምህርቲ፡ መደብ ትምህርቲ ቋንቋ ሽወደን ንሓደስቲ (ኤስ.ኤፍ.ኢ) ከምኡ ውን ካልእ ዝተፈላለየ ኮርሳትን መደብ ትምህርትን፡ ክትመሃሩ ትኽእሉ። ምምሕዳር ከተማ ኸቭሊንገ ንሓደስቲ ስደተኛታት ዝወሃብ፡ መደብ ትምህርቲ ብዛዕባ ሕብረተ-ሰብ ሽወደን ውን ኣብ ምሃብ ይነጥፍ። ናይ ላዕለዋይ ደረጃ ትምህርታዊ ማእከላትን ዩኒቨርስታትን ኣብ ከተማታት ማልሞን ሉንድ፡ ኮፐንሃገንን ሄልስንቦሪን፡ ኣለኩም።
ኣገልጎት ጥዕና
ኣብ ከተማ ኸቭሊንገን ሎደሾፒንገን፡ ክልተ ማእከላት-ጥዕና፡ ፍሉይ ክፍሊ-ሕክምና ኣዴታትን ህጻናትን ከምኡ ውን ህዝባዊ ክሊኒክ-ስኒን ይርከብ። ህጹጽ ሕክምናዊ ኣገልጎት ዝህብ ናይ ቀረባ ሆስፒታል ኣብ ከተማ ሉንድ፡ ማልሞ፡ ላንድስክሩናን ይርከብ። ፍሉይ ሕክምናዊ ክንክን ዝህብ ሆፕሲታል ውን ኣብ ከተማ ኤስሎቭ ኣሎ። ንሕቶታትን ሓበሬታን ብዛዕባ ጥዕና፡ ንሓባሪ ጥዕናዊ-ጉዳያት (ቮርድ-ጋይደን) ብቁጽሪ ስልኪ 1177 ክትውከሱ ትኽእሉ።
ናይ ቋንቋ ድግፍ-ተርጓሚ ምርካብ
ምምሕዳር ከተማ ኸቭሊንገ፡ ምስ መንግስቲ ኣብ እትገብርዎ ርኽክባት፡ ብተሌፎን ወይ ውን ብኣካል ናይ ምትርጓም ሓገዝ ይገብረልኩም። እቲ ምምሕዳር ብመንገዲ ናይተን ኣብ ሉንድ፡ ላንድስርኩና፡ ከምኡ ውን ሄልሲንቦሪ ዘለዋ ናይ ትርጉም ትካላት ኣቢሉ ተርጎምቲ ይቆጽር።
ኣገልግሎት መጎዓዝያ
ከተማ ኸቭሊንገ ናብ ኩሉ ኩርንዓት ንምጕዓዝ ዝሕግዝ ምቹእ ጅኦግራፊካዊ ኣቀማምጣ ኣለዋ። ንሉንድ፡ ማልሞ፡ ኮፐንሃገን፡ ሄልሲንቦሪ ከምኡ ውን ናብ ላንድስኩና ብዘይ ዝኾነ ሽግር ክትጎዓዙ ትኽእሉ። መጎዓዝያ ኣብቲ ዞባ ብትካል መጎዓዝያ ኣውራጃ ስኮነ (ስኮነትራፊልክ) እዩ፡ ዝመሓደር። መዕረፍን መበገስን ባቡራት ኣብ ከተማታት ኸቭሊንገን ዶስየብሩን ኣለኩም።
ነዊሕ ክትጎዓዙ ምስ እትደልዩ ንኣብነት ናብ ዮተቦሪ፡ ስቶክሆልም ወይ ውን ካልኦት ዓበይቲ-ከተማታት ሽወደን፡ ምስ ትካል ባቡራት ኤስ.ጀይ ክትጎዓዙ ትኽእሉ። ምስዘን ባቡራት ካብ ማልሞ ወይ ሉንድ ኢኹም ትብገሱ። ካብ ከተማ ሉንድ ብኣውትቡስ ምስ ትካል ስዌቡስ ወይ ውን ትካል ኔትቡስ ናብ ዝተፈላለየ ኩርንዓት ሽወደን ክትከዱ ትኽእሉ። መዕርፎ-ነፈርቲ ብቐረባ ኣብ ማልሞ (ስቱሩፕ) ከምኡ ውን ኣብ ኮፐንሃገን (ካስትሩፕ) ይርከቡ።
ስራሕን ትካላት ናይ ምምስራት ተኽእሎታትን
ኸቭሊንገ ዳርጋ መንበሪ ከተማ እዩ ክበሃል ይከኣል። ስለዝኾነ ከኣ፡ መብዛሕቶኦም ነብርቲ ናይቲ ከተማ ናብተን ኣብቲ ከባቢ ዝርከባ ከተማታት (ሉንድ፡ ማልሞ፡ ኮፐንሃገን) እንዳተመላለሱ ይሰርሑ። ኣብ ከተማ ኸቭሊንገ ዝዓበየ ቦታ-ስራሕ እቲ ብሰንተር-ሲድ ዝፍለጥ ቦታ እዩ። ኣብ መርበብ-ሓበሬታ ቤት-ጽሕፈት ዕዮ (ኣርበትስፎርመድሊንገን) ኣብዚ ከተማ ይኹን ኣብ ከባቢ ዘሎ ክፍቲ ናይ ስራሕ ዕድላት ክትርእዩ ትኽእሉ። ትካል ንምምስራት ዝምልከት ሓበሬታ ከኣ፡ ኣብ መርብብ-ሓበሬታ ምምሕዳር ከተማ ኣለኩም።


text:
እዚ ውድብና (ጉጅለ ሶሊነትዝ) ከም ዕላማ ዝሓዞ ንኩሎም ብትፈላለየ ፓለቲካዊ ከምኡውን ናይ ዓሌት ጸገም ዘለዎም (ናይ ምጽናት ሐደጋ ዘንጸላለዎምን) አብ ሃገረ ስዊዘርላንድ ዑቁባ ሓተትቲ ምሕጋዝዩ።
ዝተፈላለየ መደባት ብምስራዕ እዚ ጉጅለ ንአማኡት ሓተትቲ ዕቁባ ስደተኛታትን ክምኡውን መንበሪ ወረቀት ዘይብሎም አብ ካንቶን ዙሪክ ዝቅመጡ ሰባትን መነባብሮኦምን ኩንታቶምን አብ ምምሕያሽ እጃሙ ተጻዊቱ እዩ።
ኩሎም ፕሮጀክትታት ናይ ሶሊኔትዝ ንወለንታውያን ዝተዳለወን ዝተሀንጸን ከምኡውን ብወለንታውያን ዝካየዱን እዮም።
ናትና መሰረታዊ ዕላማ ወይ ምብጋስና ርክብ አብ መንጎ ደቂ ዓድን (ስዊዛውያንን) ከምኡውን ስደተኛታትን (ሓተቲ ዑቅባን) ርክብ ምፍጣር ክኸውን ከሎ ከም ማእከላውያን ኮይንና ነቶም አብ ሓደስቲ ሰባት (ባህልታት) ጽልኢ ዘለዎም ፍርሒ አርሒቆም ብሕብረት ብኩሉ ዝደጋገፍን ዝትሓባበርን ማሕበረሰብ ምህናጽዩ። ሶሊኔትዝ ካብ ዝኾነ ፖለቲካዊ ይኩን ካልእ ጉጅለአዊ አተሓሳስባ (ሀይማኖት፣ ባህሊ …… ወዘተ) ናጻ እዩ::


text:
ናይ ቨክሾ ቀዪሕ መስቀል ኣብ ቨክሾ ኮሙን ንሓደስቲ መጻእቲ ዚምልከት ብዙሕ ንውህደት ዘደንፍዕ ንጥፈታት የካዪድ። ብሓገዝ ናይቶ 200 ዝኾኑ ወለንተኛታት መዓልታዊ ንብዙሓት ጉጅለታት ንሕግዝ።
- ሰኑይን ረቡዕን ነቶም ናይ ቋንቋን ትምህርትን ሓገዝ ዘድልዮም ሰባት፡ ናይ መጽናዕቲ ሓገዝን ልምምድ ቋንቋን ይዳሎ።
- ኣብ ሰሙን ሓደ ግዜ ናብተን ናይ ወጻእተኛ ድሕረባይታ ዘለወን ደቀንስትዮ ዝቐንዐ ናይ ምሕምባስ ኮርስ ይውሃብ
- Mentor till Mentor መንቶር ቲል መንቶር ብቛንቋን ባህልን ማሕበረሰብን ገይሩ ውህደት ንምድንፋዕ ንሓደስቲ መጻእቲ ውልቀሰባን ስድራቤትን ሽወደን ዚዛረብ ኣቦ/ኣቦ ስድራቤት ዘቕርብ ናይ ኣቦነት ንጥፈት እዩ።
- Kompis till kompis ዓርኪ ንዓርኪ፡ ነቶም ንውልቆም ዚመጹ መንእሰያት ኣብ ማሕበረሰብ ንምእታው ምእንቲ ኪቐሎም ቋንቋ ሽወደን ዚዛረብ ብጻይ የቕርበሎም።
- ንሕና ነቶም ኣብ ናይ ስደተኛታት መንበሪ ኣባይቲ ዘለዉ ሓተትቲ ዕቝባ፡ ንጥፈታትን ልምምድ ቋንቋን ንቕርብ


text:
መስዋእቲ ሃገራዊ መራሒ ተጋደላይ ኣሕመድ መሓመድ ናስር
ሃገራዊ መራሒ ተጋደላይ ኣሕመድ መሓመድ ናስር ብዘጋጠሞ ሃንደበታዊ ሕማም ብዕለት 26 መጋቢት 2014 ኣብ ሃገረ ሽወደን ከተማ ስቶክሆልም ካብዛ ዓለም ብሞት ብምፍላዩ ዝተሰማዓና መሪር ሓዘን ንገልጽ።
ስዉእ ተጋደላይ ኣሕመድ መሓመድ ናስር ኣብ ሃገራዊ ሓርነታዊ ተጋድሎ ህዝቢ ኤርትራ ዓቢ ተራ ዝነበሮን
Click on this Link to Watch the TV Report: 2 INVESTIGATES: Family searches for answers two years after mother's arrest in Eritrea
Source: http://www.ktvu.com/
አብ ከተማ ኣስመራን ከባቢአን ዝብሃል ዘሎ ከነዕልለኩም : አብዚ እዋን ዓብይ መዛረቢ ጉዳይ ኮይኑ ዘሎ ሞት ብርጋዴር ጀነራል አማኑኤል ሃይለ (ሃንጀማ)፤ ብርጋዴር ጀነራል መብራህቱ ተኽለ (ቫይናክ)፤ ከምኡ ዉን ደሱ ተስፋጺን ሓላፊ 09 ነበር ዘጋጠመ ሞት አመልኪቱ ሰብ ዝተፈላለየ ርእይቶታት ይህብ አሎ። እንተኾነ ከምቲ ህግድፍን ካድረታቱን
https://www.youtube.com/watch?v=_JlVqGWkowg&feature=youtu.be
ናይ ዕደና ወርቂ ኩባንያ ሳንሪጅ (Sunridge Gold Corp) ድሕሪ ምኽፋል ግብሪ (Post-Tax Value) ዝርከብ መኽሰቡ ናብ $428 ሚልዮን ዶላር ክብ ከምዝበለ ተሓቢሩ -
እዚ፡ ንኤርትራ እንታይ ትርጉም ክህልዎ ይኽእል?
By Yohannes Tseggay, London, 27 March 2014
ብመሰረት 27 መጋቢት 2014 ብ’ማርኬት ዎች (Market Watch) ተሓቲሙ ዝወጸ ናይ
ኤልሳ ጭሩም!
ኣቲ ጓል’ዞም ጭሩም ፍቕርን ክብርን ባህሎም
እዞም ንኣሽቱ ኣሕዋትክስ ክንደይ ተዓዲሎም
ንመሰልን ፍትሕን ክትጣበቕሎም
ናብ ምልእቲ ዓለም እናጎየኽሎም
ሎሚ’ዉን በጃኦም ጾምኪ ቀኒኽሎም!
እታ ሓብቲ ትብሃል ከማኺ’ያ ኤልሳ
ናጽነት ዘምጸአት ትማል ተቓሊሳ
ሎሚ’ዉን ንፍትሒ ዳግም ተበጊሳ
ኣራዊት ከይበልዖም ናይ መሮር እንስሳ
ኣብ መዓሙቕ ባሕሪ ከይዉሕጦም ዓሳ
ድባብ ናይ ኣሕዋታ ዘይትሐለል ጓሳ
ቃላት ስኢኑላ ልበይ ክምጉሳ!
ኣንቲ ሓበን
ኣይግድን እንዳ ዜና
ማሕሙድ ሳልሕ
ሓበንን ሓዘንን ተፋሪቑኒ ከሎ እየ እጽሕፍ ዘለኹ። መበል ሳላሳ ዓመት ምድምሳስ ውቃው እዝ ኣብ እነብዕለሉ ዘለና ወርሒ መጋቢት፡ ድሮ ኣርባዕተ መስረትትን መራሕትን ህዝባዊ ሰራዊት ኣፋኒና ኣለና። ወርሒ መጋቢት ብሓመድ ድቤ ውቃውን ናደውን እዝታት ክንዝክሮ ምደለና። ምሉእ ሓጎስ ምመረጽና። ነቶም ኣብቲ ዓመት ኣብ
Date : 26/03/2014
ዝኸበርኩም ኤርትራውያንን ፈተውቲ ህዝብናን
ድሕሪ ሰላምታ፡ ሎሚ መዕላቲ ዕለት 26/03/2014 ልክዕ ሰዓት 05.15 ወጋሕታ፡ ሓርበኛ ሃገራዊ መራሒ ኣሕመድ መሓመድ ናስር ድሕሪ ሓጺር ሕማም፡ ካብ’ዛ ዓለም ብመስዋእቲ ተፈሊዩና ምህላዉ መሪር ሓዘን እናተሰማዓኒ ክሕብረኩም እፈቱ። ንብጻይናን መራሒናን ኣሕመድ ናስር ረቢ ብጽቡቕ ይቀበሎ፣ ንምሉኣት ስድራ ቤቱን ብጾትን
ብወግዒ ብዘይተፈልጠ ምኽንያት ብምልካዊ ስርዓት ኢሳይያስ ኣብ ጽኑዕ ቤትማእሰርቲ ተመቝሑ ን15 ዓመታት ክሳቐ ዝጸንሐ ምኩር ፓይሎት ዕባይ ቤት ትምህርቲ ሰውራ ደጀን ዓንደ ሕሸል፣ ካብቲ ኣብ ኣስመራ ዝርከብ ጽኑዕ ቤትማእሰርቲ፣ ካርሸሊ፣ ፈንጢሱ ምስ ወጽአ ተሸሪቡ ከምዘሎ፣ እቶም ክረኽቡዎ ንክልተ ሰሙን መመላእታ ሸበድበድ ክብሉ ንኣስመራን ኤርትራ ብሓፈሻን
ዓቢ መራሒ ተቓውሞ ኤርትራ፣ ገዲም ተጋዳላይ ኣሕመድ ናስር ብሕማም ወቕዒ ተጎዲኡ ሓደ መዓልቲ ኣብ ሕክምና ድሕሪ ምጽናሕ ሎሚ ረቡዕ 26 መጋቢት 2014 ኣብ ስቶክሆልም፣ ሽወደን ዓሪፉ።
ገዲም ተጋዳላይ ኣሕመድ ናስር ኣብ ካልኣይ ውድባዊ ጉባኤ ተጋድሎ ሓርነት ኤርትራ ኣቦ ወንበር ተሓኤ ዝተመርጸ ሓደ ካብ ፍሉጣት መራሕቲ ናይቲ
ወተሃደራዊ ቤት ጽሕፈት ኤርትራዊ ደሞክራስያዊ ኪዳን ኣብ መድረኻዊ ትልሚ ዕዮ ፖለቲካዊ ቤት ጽሕፈት ብምብጋስ፡ (ኩሉ ዓቕምታትና ንምቀልጣፍ ውድቀት ምልካዊ ስርዓት ህግደፍ ይቅናዕ!) ኣብ ትሕቲ ዝብል መሪሕ ጭርሖ ንምዑታት ተጋደልቲ ኣባል ውድባት ኤዲኪ ዘሳተፈ ዕዉት ሓባራዊ ወተሃደራዊ ሰሚናር ካብ ዕለት 25 ክሳብ 26 መጋቢት 2014 ኣብ
ዳይረክተር ሓልዮት ሰብኣዊ መሰላት ኤርትራ ኤልሳ ጭሩም፣ ኣብ ቤትማእሰርቲ ጅቡቲ ኣብ ሕማቕ ኩነታት ዝርከቡ ኤርትራውያን ፍታሕ ክረኽቡ፣ ኣብ ቀጽሪ ቤትጽሕፈት ውድብ ሕቡራት ሃገራት ኤምባሲ ጅቡቲ፣ መግቢ ናይ ምሕሳም ተቓውሞ ተካይድ ከምዘላ ካብ ራድዮ አረና ዝረኸብናዮ ሓበሬታ ኣረዲኡ። ኣብ ኩሉ ኩርናዓት ዓለም ዝርከቡ ኤርትራውያን ኣብ ቀጽሪ
The Toronto Forto 2013 Solidarity and the London, Ontario, Delayti Fithi Committee invited; the Esteemed Journalist and courageous human rights advocate Mr. Amanuel Eyasu to give a speech to the Eritrean community in Southern Ontario, Canada about uniting the various opposition parties and civic associations
Fetsum: On the latest EGS Symposium for Human Right, Justice and Democracy (II)
Confession: I was expecting the people who attended the EGS symposium would be part of this dedicated forum but no one other than the usual forum members participated so far. Well, we will move on hoping they
"ዲሞክራሲያዊ ለውጢ፡ ዘሎ ዕድላትን ብድሆታትን"
መስፍን ሓጎስ
ፕሪቶርያ: 22 መጋቢት 2014
ምኒስተር ምክልኻል ነበርን ኣባል ሰልፊ ዲሞክራሲ ህዝቢ ኤርትራ ዝኾነን ኣቶ መስፍን ሕጎስ ብዕለት 22 መጋቢት ኣብ ከተማ ፕሪቶሪያ ደቡብ ኣፍሪቃ ንኹሉ ኤርትራዊ ክፉት ዝኾነ ሰሚናር ኣካይዱ። ኣቶ መስፍን ኣብ ኣስተምህሮኡ ፕለቲካዊ ናጽነት ናይ መወዳእታ ዓላማ ገድሊ ኤርትራ ከመዘይነበረ እንታይ ድኣ ዲሞክራሲ ንምርግጋጽ
Ethiopia: Telecom Surveillance Chills Rights
Foreign Technology Used to Spy on Opposition inside Country, Abroad
(Berlin, March 25, 2014) – The Ethiopian government is using foreign technology to bolster its widespread telecom surveillance of opposition activists and journalists both in Ethiopia and abroad, Human Rights Watch said in a report
ክብሪ መሰል ነፍስወከፍ ወዲ ሰብ ፡ ምስ ዝኾነ ክብሪ መሰል ወዲ ሰብ ፡ ዘይወዳደር እዩ፡፡ መሰል ወዲ ሰብ ክኸበር፡ ኣብ ውድድር ዝኣቱ ኣይኮነን፡፡ መሰል ናይ ሓደ ሰብ ፡ ኣብ ሓንቲ ሃገር ክቡር እንተ-ኾይኑ ፡ እቲ ካልእ ዘጋ ድማ መሰላቱ ሕሉው እዩ፡፡ ኣብዛ ዓለምና ንርከብ ፡
https://www.youtube.com/watch?v=gF2MCL25n4E#t=81
ኣሰናዳኢ ኣሰና ኣማኗኤል ኢያሱ፣ ብቕድሚ ትማሊ ቐዳም 22 መጋቢት ኣብ ቺካጎ፣ ትማሊ ሰንበት 23 መጋቢት ከኣ ኣብ ቶሮንቶ ካናዳ ተኸታታሊ ህዝባዊ ኣኼባታት ብምክያድ፣ ኤርትራውያን ደለይቲ ፍትሒ ውድበይ ወድብካ፣ ማሕበረይ ማሕበርካ ከይተበሃሃሉ፣ ነቲ ኣብ ኤርትራ ዲሞክራስያዊ ለውጢ ናይ ምርግጋጽ ዕማም ብምትኳር በብኸተማኦም ኣብ ሓደ ህዝባዊ ምንቅስቓስ
አብ መላእ ኤርትራ አብዚ እዋን ዓብይ መዛረቢ ጉዳይ ኮይኑ ዘሎ ሞት ብርጋዴር አማኑኤል ሃይለ (ሃንጀማ)፤ መብራህቱ ተኽለ (ቫይናክ)፤ ደሱ ተስፋጺን ዘጋጠመ ሞት አመልኪቱ ሰብ ዝተፈላለየ ርእይቶታት ይህብ አሎ። ህግደፍ ብመንገዲ ቴቪ ኤረ ዘሰምብድን ብዘስደምም አገባብን ነቲ ጉዳይ አቕሪብዎ። አብ ሞንጎ ቀዳምነታት ዘይውሃቦ ጉዳይ ነታ ዜና አስማት መወቲ
ብገስረጥ ምሕደራ ህዝብና ክደኪ
ንባኒ ክስራዕ ኣብ ናይ ኩፖን *ሃልኪ *ድኻም፡ ላዕልን ታሕትን ምባል
ኣብ ስኽራን ትሓድሩ ክትጭንጉዑ ዊስኪ
ኣብ ጓይላ እትዘሉ ወላዲት ክትበኪ
ጽባሕ ምስ ተኣልየ መንቢዒና ትኪ
ወይልኹም ግኡዛን ኣሳሰይቲ ምልኪ!
ኣቱም ዓስቢ ኣልቦ ልኡኻት *ዘላሚ *ረጋጺ፡ ጨቋኒ
ኣብ ዝባንኩም ከሎ ናይ ሓደራ ሰኽሚ
ህዝቢ ብመላኺ ክቖስል ክደሚ
ትም ኢልኩም ክትርእዩ ንግዜያዊ ጥቕሚ
ፋይዳ ምግዳልኩም
አብዚ ዝሓለፈ ወርሒ አብ ኤረ ቲቪ ሓደ ሰብ ክህውትት ተሰሚዑ አነ ሓቂ ይሓይሽ ጥዕና ዘይብሉ ዘረባ ስለዝዛረብ ካብኡ ዝጽበዮ ቁምነገር ስለ ዘይብለይ አይሰምዖን ኢየ፡፡ ብሓቂ ድማ ክትሰምዖ ዝዕድም አይኮነን ናይ ቃላት ኩምራ እንተዘይኮይኑ ሚዛን ዘለዎ ዘረባ ሰሚዔሉ አይፈልጥን፡፡ ብመጀመርያ እዚ ሰብ እዚ እታ ሓንቲ ጭንቀቱ
ግሪኻውያን፡ ነዙ ዓወት እዙ ክገልጹ ከለዉ፡ ንሕና አብ ኵናት ዜተዓወትና፡ ሓሳብካ ናይ ምግላጽ መሰል ስለ ዜነበረና ኢና ይብሉ። ንሕና አቴናውያን: ሰራዊትና ሰራዊት ዯሞክራሲ ስለ ዜኾነ: ንሰራዊት ታዪራንት ፐርሽያ ከሸንፍ ስነ መጎታዊ እዩ፡ ኢልና ንኣምን ዴማ ይብሉ። አብዙ ውግእ እዙ አቴናውያን፡ ንስፓርታውያን ጎረባብቶም፡ ንሓገዜ ጸዊዖሞም ነበሩ
ኪንቲት ንረዘንቲ
ብመኽንያት ዝኽሪ ጀጋኑ
20 መጋቢት ዝኽሪ ጀጋኑ ሎምዓንቲ፡
ሕድሪ ዝጠለሙ ኣኪቦም ቀበርቲ፡
ኪንቲት ኣልዒሉ ኣንቢርዎም ንረዘንቲ።
ጀጋኑና ዝሓለፉ ንናጽነት ነፍትሒ ፡
ስሱዕ ኣብ ስልጣን ህዝቢ መሳፍሒ፡
ፀሓይና ኣዕሪቡ ዝኸወለ ወርሒ።
ማይ ንዓቀብ ኮይኑ እዋኑ፡
ዓፅሞም ታኣኪቡ ካልኣይ ክድፈኑ፡
ብኽንቲት ተላዒሎም ረዘንቲ ጀጋኑ።
ኣንታ ኩቡር ህዝቢ ግደፍ’ባ ግደፍ፡
ዓፅሚ ጀጋኑ ክላዓል ብጠላማት ህ.ግ.ደ.ፍ፡
ገመል ሸሊምኩምዎ ክንዲ ግደፍ
https://www.youtube.com/watch?v=W_K9y-I3RnI
https://www.youtube.com/watch?v=_AeeZc1Ux5U
ምዕራፍ 8፡ ጕዕዞ ናብ ኣካን ቀብር
ንጹሃት ሰባት ብዘይ ፍትሒ ኣብ ዝእሰሩሉ ግፍዐኛ ስርዓት እቲ ሓቀኛ ቦታ ናይ ቅኑዓት ሃገራውያን ቤትማእሰርቲ’ዩ።
ሄንሪ ዴቪድ ቶረ
ካልኣይ ዳግመ ስርርዕ ክሳብ ዝውዳእ ምጽባይ ቀሊል ኣይነበረን። ምኽንያቱ፡ ከም ኤርትራ ኣብ ዝኣመሰለት ድሕርቲ ሃገር ተሓታትነትን ናይ ኣሰራርሓ ግሉጽነትን ስለ ዘይነበረን
ሓቀኛ ናፍቖትን ምድፍናቕን ዝደረኾ፡ ድሕሪ ካብ ዕስራ ዓመታት ንላዕሊ፡ ናይ ብርክት ዝበሉ ኣባላት ተ.ሓ.ኤ. ነበር ናይ ቃልሲ ኣሕዋትን ኣሓትን ናይ ኣጋጣሚ ርክብ ዘበገሶ ጉዳይ`ዩ ኔሩ። ኩሎም እቶም ኣብዚ ኣጋጣሚ`ዚ ዝነበሩ ኣባላት ሓደ ንመጻኢ ብቐጻሊ መልክዕ ዘራኽቦም መንገዲ ክህሉ ዘለዎም ሓያል ድልየትን ስምዒትን ኣንጸባረቑ። ናበይን ከመይን
ልሳን ህግደፍ!
ዝኸበርኩምን ዝኸበርክንን ኣሕዋትን ኣሓትን ኤርትራውያን፡ ብዛዕባ’ዚ ንምንታይ ከም ዝተጋደለ ረሲዑ፡ ነቲ ራእን ሕልምን ጀጋኑ ስውኣትና ብምርጋጽ፡ ቃል ስውኣትና ጠሊሙ፡ ብሕሰምን መከራን ህዝብና ዘጽንት ዘሎ ገበል፡ ክሳዕ ዕለተ ሕልፈቱ ብተኣማንነት ዘገልገለ ሜጀር ጀነራል ገ/ሄር ዓ/ማርያም (ውጩ) ኣብታ ልሳን መላኺ ዝኾነት ቲቪ ህግደፍ፡ በቶም ኣብ ግዜ
ኣውቲስታ ናይቶም ሞይቶም ዘለዉ ሰለስተ ሰበስልጣን ምስኣቶም ከምዝሞተ እንተኾነ፣ ተራ ኣባል ስለዝኾነ ህግደፍ ክዛረቡሉ ከምዘይመረጹ ኣብ ኣስመራ ይወረ ኣሎ።
ብ ሜጀር ጀነራል ሮመዳን ኣውልያይ ዝምራሕ ስፖርት ኮምሽን ብ ህዝቢ ዝተመርጸ ኣባል ፈጻሚት ኣካል ናይ ተክኒክ ቅድድም ፈደረሽን ብሽክለታ ኤርትራ ዝኮነ ኣቶ መዋእል መዓሾ ብዛዕባ ኣብ ስፖርት
ኣብ ገድሊ ንናጽነት ብተወፋይነቶምን ጅግንነቶምን ፍሉጣት ዝነበሩ ኣብ ዘበነ ህግደፍ ግን ሃሲሶም ዝጸንሑ ገዳይም ተጋደልቲ ብሪጋደር ጀነራል መብራህቱ ተኽለኣብ (ቫይናክ) ብሪጋደር ጀነራል ኣማኑኤል ሃይለ (ሃንጀማ) ከምኡ ‘ውን ኣቐዲሙ ሓላፊ ናይቲ ብህግደፍ ዝካየድ ቀይሕ ባሕሪ ኮርፖረሽን ዝነበረ ደሱ ተስፋጽየን ኣብ ሓደ ኣጋጣሚ ብ 20 መጋቢት ከምዝዓረፉ
እዛ ስድራ ድሕሪ ጥሪ 21 ፣ 2013 ክሳብ ኢትዩጵያ ዝኣተውሉ ቅድሚ 3 ወርሒ ኣብ ከልበትበትን ስቃን ዮም ኔሮም፡፡ በኺታ ኣብርእሲ ሰባኣያ ምስኣና ስብሓት ኤፍረምን ተኽላይ ማንጁስን ኣሽካዕሊሎምላ ዮም፡፡ ካብ ገዛኣ ብፓሊስ ኣውጺኦም ኣቁሑታ ኣብ ደገ ደርብዮም ህዝቢ ከረን ብጓሂ ከንፈሩ ክመጡ ዝወዓለሉ ኩነታት ዩ ኔሩ
https://www.youtube.com/watch?v=HDlcR-LAKvc&feature=youtu.be
ብክፍሊ ዜናን ባህልን - ማሕበር ኤርትራውያን ንፍትሒ
ኣብ 15 መጋቢት 2014 ብማሕበር ኤርትራውያን ንፍትሒ ኢንዲያናፖሊስን ከባቢኣን ዝተዳለወ፡ ብውፉይ ጋዜጠኛ መስራትን ኣሰናዳእን ኣሰና ኣቶ ኣማኑኤል ኢያሱ ዝተመርሐ ዕዉት ሰሚናር ተኻይዱ። ኣቲ ሰሚናር ብተቐማጦ ከተማ ኢንዲያናፖሊስን ከባቢኣን፡ ከምእውን ካብ ከተማ ሲንሰናቲ ኦሃዮ ክልተ ሰዓት ተጋዒዞም ብዝመጹ ተሳተፍቲ ማዕሪጉ።
[gview
መንእሰይ: ምርጫ ናትካዩ: ኣነ ግን " ጽናዕ ! ትባዕ ! " ይብለካ
ንበል: ኣማኻሪ መላኺ ኤርትራ: ጽባሕ ንግሆ ኣውሮጳ መጺኡ:: "ካብ ሎሚ ንህግደፍ ገዲፈዮ እየ:: ህግደፍ
ጨቋኒ እዩ:: ስለዚ ገዲፈዮ ጥራሕ ዘይኮንኩስ: ኣንጻሩ ክቃለስ'ውን እየ" ኢሉ: ኣኼባ እንተዝጽውዕ::
ዝወጾ ዘይብሉ ውርጹጽ ጽሑፍ: ብእንግሊዝ: ብዓረብ ብትግርኛ ጽሒፉን ኣስተርጒሙን ኣብ
ደቂ ሰባት ከም መጠን ብዝሖምን ብቕዓቶምን ነገራት ብዝተፈላለየ ኩርናዕን በብዓይነቱ ግራዲ ዘለዎ መነጸር ጠሚቶም፡ነናቶም ግምትን ሚዛንን'ዮም ዝህብሉ።
ዘሎናዮ ኩነታት ከኣ ቅድም ፖለቲካ ህግደፍ ዞኣብለሎ'ዩ።ቀጺሉ ከኣ ምስ ህግደፍ ዘሎና ርሕቀትን ቅርበትን መሰረት ገይርና ግምትን ሚዛንን ንህበሉ።ገለ ኩነታት ሃገርና፡ጸላእትና ማለት ኤሜሪካ፡ወያነ ካል እን ዝፈጠሩዎ ኢልና ነማርር።
ገሌና ከኣ ኩነታት
ዘሐጉስ ዜና ንደለይቲ ለውጢ። 19-03-14፡
ንህግደፍ ትትክእ ሓዳስ ሳልሰይቲ ሕብእቲ ሰልፊ ተመስሪታ!
መቸም ብምኽንያት ዘይወግዓውነቱ ንዝኾነ ሓቀኛ ዛንታ ብልቢ-ወለድ፡ንዝኾነ ክበሃል ዝተደልየ ነገር ብመልክዕ ቤላቤሎ እ ናተመሰለ፡ ረቀቕቲ ኣካወንቱ ድማ ክሳብሕጂ ብባዶ ሰለስተ እናተጠመቑ ከምዝጸንሑ መጠን ኣማስያኦምስ እቲ ሓቀኛ ስራሓ ቶም ክፍለጥ ከምዝተኻእለ ይፍለጥ። እሞ ሃየ በሉ ሎሚ
ተስፋና’በር………
ብ.ኣበባ ኣብርሃ (ቶሮንቶ ካናዳ)
20/03/2014
ተስፋና’በር ደሚቑ ተወሊዑ
ቃልሲ ደቂኣንስትዮ ኣብ ዓለም ኣጒላዕሊዑ
ሓይሉ ፣ወሲኹ፣ መሊሹ ተርኒዑ
ተላዒልና’ሎና ሃየ ተበገሱ ንዑ፡
ቃልስና’በር ተወንጪፉ ብናህሪ
መንእሰይና ይብል ኣሎ ንመክት ኣብ ግብሪ
ኣይረሳዕናን ይብል ኣሎ ሰራዊት ሕድሪ
ኣጆኺ፣ ምሳኺ’ዩ ሓፍቲ አእጃምና ዝግበር ግበሪ፡
ቆላሕታ’በር ኣንቢሩ ዝበዝሐ ስቕ-በሃሊ
ዝጠቕሞን ዝጎድኦን ጀሚሩ ከለሊ
ጓልሄዋን ፈንጢሳ ንጸቓጢ ባህሊ
መሰለይ ትብል ኣላ ብግቡእ ብዕሊ፡
ኣመንቲ
Fetsum: Dialogue with Rezen
As you know, I have been working on two projects simultaneously, the reason I was pumping articles in alternation. The forum has been busy and a little more philosophical as a result of Rezen’s involvement and I welcome this development because it
ኣብዚ ብቓልሲ ዝልለ ዕለታዊ ውልቃዊ ህይወትን፡ ተወሳኺ ናይ ሞትን ሕይወትን ኤርትራዊ ሃገራዊ ጽንኩር እዋናዊ ቃልስናን፡ -ኣብ ዘሎካ እንተ ዝውስኹኻ- ከም ዝበሃል፡ ናይ ቃልስና ሞራል ክብ ንምባልን ሕልናና ንምብርባርን እወንታዊ ኣበርክቶ ክትገብረልና እትኽእል ዝተተርጐመት እትስዕብ ግጥሚ ንቐደም በሉ። ንምምሕያሽ ወትሩ ቦታ ኪህሉ ግድን ስለ ዝኾነ፡ ነዚ


text:
በስመ ወወልድ ወመንፈስ ቅዱስ አሃዱ አምላክ አሜን!
ሚያዝያ 25 ኣብዚ ዕለት ሳራን ክልተ ደቃን ኣኽሊል ሰማዕትነት ዝተቀበሉሉ እዩ። እዛ ቅድስት ኣደ በዓልቤታ ሶቅራጥስ ዝስሙ ሓለቃ ንጉሥ ዲዮቅልጥያኖስ እዩ ነይሩ። ሶቅራጥስ ንጉሥ መከራ ከየብዝሓሉ ብምፍራሕ ካብቲ እምነተ ክርስትና ሪሒቑ ወጺኡ ነበረ ። ቅድስቲ ሳራ ግና ነቲ ሒዛቶ ዝነበረት እምነተ ክርስትና ክሳዕ መወዳእታ ክትሓድጎ ብብዙሕ መገዲ ዋላ እንተፈተነ፣ ካብ እምነተ ክርስትናኣ ግና ከውጸኣ ዝከኣል ኮይኑ ኣይረኸቦን።
ቅድስቲ ሳራ ካብቲ ዝኸሓደ ሰብኣያ ከኣ ክልተ ደቂ ወሊዳ ነበረት ። ክልቲኦም ከኣ ኣወዳት ነበሩ ። ሕቶ ጥምቀት ከኣ ዓቀበት ኮና። እዚ ከኣ ካብቲ ኣረሜን ዝኾነ ንጉሥን እቲ ዝኸድዐ ሰብኣያን ስለዝፈረሐትን እዩ ነይሩ። ፍቕራ ጽኑዕ ኣብ ከውሒ ክርስቶስ ስለዝተሰረተ ስለዝኾነ ግድነት ከምተጥምቆም ኣመነት። እዚ ኸኣ ንክልተ ደቃን ክልተ ኣገልገልታን ኣብ መርከብ ገይራ ኣንፈታ ናብ ኣሌክሳንደርያ ኣምርሐት። ንኹሉ መጻኢ ወለዶታት ከኣ ዓቢ ትምህርቲ ዝኸውን እምነት እዛ ቅድስት ኣደ ምእንቲ ክገልጽ ኣምላከ ቅዱሳን እግዚአብሔር ንማዕበል ባሕሪ ኣናወጸ። በዚ ምኽንያት ከኣ ነፍሳት ተሸበራ ኩሉ ናብ ኣምላኹ ከኣ ጸሎቱ ከዕርግ ጀመረ። እዛ ቅድስት ኣደ ሳራ፣ ነቶም ክልተ ደቃ ገና ኣብቲ ዝጥመቅሉ ቦታ ከይበጽሑ ውሉድነት እግዚአብሔር ክስእኖ ኢላ ። ብዛዕባ ድኅነቶም ኣዝያ ትጭነቅ ነበረት። ብባሕሪ ንድሕነቶም ኢላ ዝተበገሰቶ መገዲ ከይኩለፋ ምእንቲ ፣ ከምኡ’ውን እቲ ቃለ ቅዱስ ወንጌል “ዝኣመነን ዝተጠምቀን ክድሕን ፡ እቲ ዘይኣመነ ግና ክኹነን እዩ” (ማር 16፡16)። ዝብል፣ ኣብ ኣእምሮኣ ይመላለሳ ስለዝነበረ ናብ እግዚአብሔር ጸሎታ ኣዕረገት። ሽዑ ብበሊሕ መላጸ ጌራ ነየማነይቲ ጡባ ጠቢሓ ብደማ ብትእምርተ መስቀል ኣብ ግንባሮም፡ ኣፍልቦም፡ ክልተ ከብዶም፡ ዝባኖም ኣመልኪታ ብስመ ሥላሴ ሰለስተ ጊዜ ኣብቲ ባሕሪ ኣጥለቐቶም። ድሕሪ’ዚ ፍጹም ሰላም ኣብ ባሕሪ ሰፈነ። ኣብቲ ዝሓሰበቶ ቦታ ኣሌክሳንድርያ ከኣ ብሰላም በጸሐት።
ኣብቲ እዋን’ቲ ፓትርያርክ ዝነበሩ ኣባ ጴጥሮስ ነቲ ናይ ጥምቐት ሥርዓት ክፍጸመሎም ወሰደቶም። ኣብቲ እዋን ካልኦት ምእማናን ደቂ እታ ከተማ ይጥምቑ ብምንባሮም ንደቂ ሳራ ከጥምቕ ከሎ እቲ ማይ ናብ ፍጹም በረድ ይልወጥ ነበረ። ካልእ ህጻን ከጥምቅ ከሎ ግና እቲ ማይ ናብ ንቡር ይምለስ። እዞም ቅዱስ ኣቦ ንደቂ ሳራ ኣብ መወዳእታ ኣጽኒሑ ነቶም ህጻናት ኣጥመቐ። ነቶም ብደም ወላዲቶም ዝተጠመቑ ህጻናት ሥርዓት ጥምቐት ክፍጸመሎም ሰለስተ ግዜ ምስ ፈተነ ወላዲቶም ክትጽዋዕ ኣዘዘ። ሳራ ከኣ ነቲ ዘጋጠመ ኩሉ ዘርዚራ ነገረቶም። ሓጥያታ ክስረየላ’ውን ለመነት። እቲ ምንታይ’ሲ ከምዚ ዓይነት ነገር ብምግባራ ተጣዕሰት። ኣባ ጴጥሮስ ግና “ኣጆኺ’ዛ ጓለይ ክርስቶስ ጐይታ ኩሉ ዓለም ባዕሉ እዩ ኣጠሚቑዎም።” ቅብኣ ቅዱስ ብምቅባእ ከኣ ሥርዓት ጥምቐት ምስ ተፈጸመሎም ናብ ዓዳ ክትምለስ ወሰነት። እቲ ከሓዲ በዓል ቤታ ግና ከይኣተወት ብምፍርራሕ ንምንታይ ናብ ኣልክስድርያ ከም ዝኸደት ክትነግሮ ኣትሪሩ ሓተታ ብሕቶውን ዓቅላ ኣጸበበላ። እዚ ከይኣኽሎ ንንጉሥ ብምሕሳብ ኣሕሊፉ ሃባ። እቲ ከሓዲ ንጉሥ ከኣ ክትገብር ናብ ኣለክሳንድርያ ከምዝኸደት ክትነግሮ ሓተታ። ከምኡ’ውን ምስቶም ክርስቲያን ዝበሃሉ ክትምንዝሪ ድኺ ኬድኪ ኡሉ’ውን ከሰሳ። እዛ ቅድስት ኣደ ግና “ክርስቲያን ኣይንምንዝርን ኢና፡ ነቲ ዝፈጠረና ኣምላኽ ገዲፍና ንዘይሰምዑን ዘይርእዩን ጣኦት ኣይነምልኽን ኢና፡ ካልእ ዝኾነ ይኹን ኣይክውስኸልካን እየ ዝገበርካዮ ግበር” ኢላ ብትብዓት መለሰት። እቲ ንጉስ ግና እንታይ ከም ዘጋጠማ ኣብ ኣሌክሳንድርያ ክፈልጥ ደጋጊሙ ሓተታ ንሳ ግና ኣይመለሰትሉን። ነቶም ወተሃደራቱ ክልተ ኣእዳዋ ንድሕሪት ኣሲሮም ክልተ ደቃ ኣብ ከብዳ ጠምጢሞም ብሓዊ ከቃጽልዎም ኢሉ ኣዘዘ። በዚ መሰረት ከኣ ቅድስት ሳራን ክልተ ደቃን ናይ ሰማዕትነት ኣኽሊል ተቀቢሎም።
ጸሎትን በረኸትን ቅድስት ሳራ ምስ ኩልና ይኹን። ኣሜን
(For those who does n't have Geez, please check this PDF link)KIDIST SARA
(For those who does n't have Geez, please check this PDF link)KIDIST SARA
ወስብሐት ለእግዚአብሔር።
ወለወላዲቱ ድንግል።
ወለመስቀሉ ክቡር!


text:
ግብፃዊያን መን ከምዝስዕር ኣቐዲሞም ከይፈለጡ ሎሚ ንፈለማ ግዜ ፕሬዝዳንቶም ንምምራፅ ከድምፁ ውዒሎም ኣለው።ታሕጛስ መረፅቲ ዝለዓለ እዩ።ንምድማፅ ኣብ ነዊሕ ሪጋ ተሰሪዖም ንሰዓታት ክፅበዩ ውዒሎም ኣለው።
ኖሃ ከማል ዝተብሃለት መራፂት ድምፃ ዋጋ ረኺቡ ንምድማፅ ምውፅኣ ሕጉስቲ እያ።ንሳ ከምዚ ድምፃ ክትህብ ንፈለማ ግዜና እዩ ትብል።
ድሕሪ ናይ ዓሰረተታት ዓመታት ፕሬዝዳንትነት ሆሲን ሙባረክ ሕዚ 12 ተነሓናሕቲ ነቲ ስልጣን ይወዳደሩ ኣለው።
ብመሰረት ኣሃዛዊ መዐቀኒ ሪኢቶ ህዝቢ ኣርባዕተ ቀንዲ ተወዳደርቲ ኣለው።ክልተ እስላማዊይን ማለት’ውን ናይ ሙስሊም ብራዘር ሁድ መሓመድ ሞርሲን ብውልቂ ዝወዳደሩ ዓብደል ሞነይም ኣባውልን ፎታሕን ከምኡ’ውን ነባር ዲፕሎማሰኛ ኣሚር ሙሳን ኣዛዚ ሓይሊ እየር እታ ሃገር ዝነበሩ ኣሕመድ ሻፊቕን እዮም።ተኸታሊ ሶሻሊስታዊ ሪእዮተ ኣለም ዝኾኑ ሓምዲን ሳባሒ እውን ኣብ ቀረባ ብዝተኻየደ ምትእኽኻብ ሪኢቶ ህዝቢ ተቐባልንቶም እናዓበይ ይኸድ ኣሎ።
ሃይማኖት ንመብዛሕቲኦም ቀንዲ ጉዳይ ወፍሪ ከይኑ’ሎ።ተምሃሪት ዩኒቸርስቲ ካይሮ ዝኾነት ሃዋይዳ ማግዲ ግን እቲ ቀንዲ ጉዳይ ካሊእ ክኸውን ትምነ።
ንሳ ሙስሊም ምዃናኝ እንተኾነ ኣብ ፖለቲካ ከም እተተኩር ትዛረብ።ሃማኖት ትብል ንሳ ናይ ኩሉ ሰብ ውልቃዊ ምርጫ እዩ።ንፖለቲከኛታት እንምዝነሉ ኣገባብ ክኸውን የብሉን ትብል።
ካልኦት ኣገደሰቲ ዛዕባታት ኣለው።ናይ ተቓውሞ ሰልፍታት፡ምንክልባትን ገበናትን ኣብዝቐፀለሉ እዋን ኣብ ሽግር ዝርከብ ቁጠባን ፀጥታን እታ ሃገር ቁልፊ ጉዳያት እዮም።ልዕልነት ሕጊ ናብዝነበሮ ንኽምለስ ሙሳን ሻፊቕን ኣብ እዋን ወፍሮም ኣፅንኦት ዝሃብሎም መልእኽታት እዮም።
ንህይውማን ራይትስ ዎች መፅናዕቲ እተካይድ ሃባ ሞራየፍ ግን እቲ ኣገዳሲ ነገር ሰባት ኣብ ውፅኢት እቲ ምርጫ እምነት እንተሓዲሩዎም እዩ ትብል።


text:
ሙሉጌታ ገብረሂወት (ጫልቱ)
ተ/ፕሮፌሰር
ካብ ቀረባ ግዘ ጀሚሩ ከም እኒ ጀነራል አበበን ጀነራል ፃድቃንን ዝበሉ ነባራት ተጋደልቲ አብ ዓድና ዘሎ ፀገም ከመይ ምርዳእ ከምዚግባአ፤ ምንጪታቱ እንታይ ክኾኑ ከምዝኽአሉን ንምፍትሑ ክግበሩ ይግብኡ ኢሎም ዝሓስብዎም ነገራትን ብፅሑፍን ብቃለ ምልልስን ምግላፅ ምጅማሮም ብዙሕ ሰብ ዝፈልጦ ሓቂ እዩ። ነዚ አመልኪቱ ገሊኡ ትግራዋይ ፅቡቅ ጌይሮም እዚ ተበግሶ እዚ ነቲ ሽግር አብ ምትንታንን መፍትሒ
አብ ምእላሽን አብ ዝግበር ዘተ ጠቃሚ ተራ ክጫወት እዩ ካልኦት እውን ክስዕብዎም አለዎም ፤ ብዙሕ ዝኸፈሉሉ መንገዲ እንትዝረግ ተመልከትቲ ክኾኑ አይግበኦምን እዩ ዝብል። እንተኾነ ግና እዚ ተበግሶ እዙይ ገሊኦም መራሕቲ ናይቲ ውድብ አብ ርእሲ ውድብ ህወሓት ዝተኸፈተ ዘመቻ ጌይሮም ብምስማይ 'ትግራዋይ ብጠቅላላ ይኹን አባል ውድብ ብፍላይ' ክሰምዖም የብሉን፤ እዚኦም አብ አሜሪካ ንትምህርቲ ከይዶም አብኡ ብናይ ኒዮ-ሊበራል አተሓሳስባ ተጠሚቆምን ንዕኡ ክስርፁን እዮም ዝንቀሳቀሱ ዝብል አብ አደባባይ ዘይንገር ግን ብውሽጢ ውሺጢ ዝባዝሕ መንነት ናይ ምጥፋእ (character assassination) ዘመቻ ዝጀመረ አሎ።
ነዛ ንእሽተይ ፅሕፍቲ እዚአ ክፅሕፍ ለገደደኒ ናብ ትሕዝቶ ናይ ሓሳባቶም አትየ ክውስኽ ወይ ክቅንስ ስለልደለኹ እንተይኮነስ ምፅሓፎም አመልኪቱ አብ ዝወሃብ ዘሎ ርእይቶ ዝመስል ስም ናይ ምጥፋእ ዘመተ አመልኪተ ሓደ ሓደ ነገራት ንምባልን ንእግረ መንገደይ እውን አብዚ ሕዚ እዋን ክግበሩ ዝግብኦም ሓደ ኽልተ ነገራት ንምጥቋምን እዩ። አብ ዝቅፅል ኒዮ-ሊበራሊዝምን ናይዚ ሃገር ናይ ትምህርቲ ስርዓት አመልኪቶም አብዝበሃሉ ነገራት ዘለኒ ርእይቶ ክግበሩ ይግብኦም ዝብሎም ነገራትን ሒዘ ክምለስ እየ።
እቱ ሓደ ነቲ ዝተፈላለየ ሱምን ትርጉምን መልዐሊ ተገይሩ ዝውሰድ 'ተሃድሶ ተባሂሉ ካብ ዘዝነበርዎ ካብ ዝሰናበቱ ልዕሊ ዓሰርተ ዓመት ሕማቅን ፅቡቅን እንተይተዛረቡ ፀነሖም ንምንታይ እዮም ሕዚ ምዝራብ ጀሚሮም' ዝብል እዩ። ነዚ ሕቶ እዙይ ንምምላስ ብዙሕ ምርምር አየድልዮን ብሓፂሩ እቲ ሕዚ ዘሎ ኹነታት ክሻብ ክንደይ መተሓሳስቢ ክምዝኾነ ምርዳእ ጥራሕ እኹል እዩ።
እቲ ውድብ ባዕሉ ሎሚ በፂሑ 'ዋና ምንጪ ናይዚ ሃገር ሽግር አብ አፋፃፅማ ዘሎ ሽግርን ምስቲ ዝተመዝገበ ምዕባለ ዝኸይድ ናይ አመራርሓ ብቅ ዓት ስለዝይተጠረየን እዩ ይብል ከምዘይነበረ እቲ ዋና ሽገር 'አብ አማራርሓ ናይቲ ውድብ ዘሎ ናይ ክራይ አካብነት እዩ፤ ስልጣን አብ ክንዲ መገልገሊ ህዝቢ ንባዕሎምን ዝመስልዎምን መጥቀሚ ዝገብሩ ሰበስልጣን በዚሖም፤ አባል ውድብነት ናብ ስልጣን መዳያይብ ዋና መንገዲ ኾይኑ፤ ክራይ አካብነት ድማ ንፀቢብነትን ትምክሕቲን ድፋዕ ጌይሩ ልዕልና ክግኒ ይዋገአና ስለዘሎ እዩ ይብል አሎ። ነዞም መራሕቲ ናይ ውድብ ንሱ ዝስራሕኹምስ አበይ ኔይርኹም ኢኹም ሕዚ እዙይ ትብሉ አይተብሃሉን። ከምኡ ዝበለ ሕቶ እንተዝለዓል እውን 'ምድንጓይኹም ሕማቅ እዩ እንተኾነ ግና ሎሚ እቲ ሽግር ዓይኑ አፍጢጡ ምስመፀ ተራእይኩም ምልዓልኹም እውን ጠቃሚ እዩ። ቁርፀኝነት እንተልዩ ድማ ምሸት ናብ ፀልማት እንተይሸገረ ንምዕራይ ይከአል እዩ' ዝብል መልሲ እቲ ትኽክለኛ መልሲ ምኾነ ይመስለኒ። ብተመሳሳሊ መንገዲ እቶም አበይ ነይርኹም ኢኹም ዝበሃሉ ዘለው ተጋደልቲ ዓቀብ ናይ ዘይድይብ ጥንቆላ ካብ ምኻድ 'እቲ ሽግር ሎሚ ፈጢጡ ምስወፀ አነውን ይምልከተኒ እዩ ዝዓቅመይ ክብል ኢሎም፤ ምድንጓዮም ሕማቅ እዩ እንተኾነ ግና ሕዚ ምዝራቦም እውን ነቲ መፍትሒ ንምድላይ ዝግበር ዘተ ይሕግዝ እዩ' ዝብል መልሲ እዩ እቲ ቅኑዕን ቀጥተኛ መልሲን ዝመስለኒ-ሰብን ሓሳብን ይተአከብ ቁምነገር ክርከብ እኳ ዝበሃል።
እቲ ዝገርም ነገር ምህለላ ናይዞም ነዚ መንግስቲ ጠቅሊሉ ክወድቅ ዝደልይዎ ሓይልታት አብ መንጎ እቶም ብዝተፈላለየ መንገዲ ካፍቲ ውድብ ዝወጹ መራሕቲን እቶም ሕዚ ዘለው መራሕቲን ዝኾነ ዓይነት ምትሕግጋዝን ምትሕብባርን ከይፍጠር እዩ። ፅሑፋትን ሓሳባትን ናይዞም ሰባት እዚኦም ምስተዘርገሐ እውን ዘመተኦም ሓንቲ እያ 'ነዚኦም ከይትሰምዕዎም፤ ነቲ ውድብን መንግስቲን ፀጊንካ ክቅፅል ናይ ምግባር ዕላማን መበገሲን እዩ ዘለዎም' ዝብል እዩ። ብናተይ አረዳድኣ ገምጋሞም ዝተጋገየ አይመስለንን። ነቲ እናገፍሐ ዝኸድ ዘሎ ሽግር ከመይ ይፈታሕ ዝብል ሕቶ አልዒሉ ዝመስሎ ሓሳብ ዝሃበ አፍቲ ሓሳብ አተኩርካ ይጠቅም እዩ አይጠቅምን ምምይያን እምበር ንቲ ሓሳብ ንጎኒ ገዲፍካ እተውፀአሉ ሳጓ እናሓለምኻ ምውዓል አይጠቅምን ጥራሕ እንተይኮነስ ከም አከያይዳ እውን ናይ አነ ዝበልኹዋ ጥራይ እያ ትኽውን ኢሉ ንዝተፈለየ ሓሳብ ከም ሕንጉጒ ዝፈርሕ ፅያፉ ዘይኸተተ ሰብ መለለዪ እዩ። በዚ መንገዲ እዙይ አብ ዝሓለፉ ዓመታት ክንዳኻን ካባኻ ንላዕሊን መስዋእቲ ንዝኸፈለስ ይትረፍ ንሓላፊ መንገዲ እኳ ዘይበሃሉ አፀያፊ አሽማት ክወሃቡ ፀነሖም እዮም።
ከም መቀፀልታ ናይዚ ፅያፉ ዘይኸተተ ፀርፊ 'እዚኦም ሕዚ ዝዛረቡ ዘለው ናብራ ስለዘሸነፉን ሕዚ ድማ መንግስቲ ይወድቅ አሎ ኢሎም ስለዝሓሰቡን ነቲ ዝመፅእ ሓይሊ አንሕና ምስ ወያነ የለናይ ኢሎም ማመልከቻ እዮም ዘእትው ዘለው ' ዝብል እዩ። እዚ ኽሲ እዙይ ማይ ዘይዓቁር ናይ ደናቁር ክሲ ምኻኑ ጥራሕ እንተይኮነስ ብሓደ ገፅ ናይቲአባል ውድብ ካብ ውድብ ካብ ተሰናቢቱ እንተይለመነን ናብ በዓል ስልጣን ጎምባሕባሕ እንተይበለን ንእንጀራ አሸኒፉ ንሱን ደቁን በሊዑ እንተሓድር እንተርኢ ዓይኑ ደም ዝመልአ ሓሳድ አተሓሳስባ መቀፀልታ እዩ። ኢህወደግያ ወዲቁስ ከምኒ ቅንጅት ዝበሉ ወዲኒታት መንግስቲ ኮይኖምስ ንሳቶም ምእንቲ አስተያየት ክገብሩሎም ኢልካ ዘረባ ልክዕ ሰብ ዘይምፍላጥ ጥራሕ እንተይኮነስ ነቲ ሰማዒ ሰብ እውን ንዕቀትን ፀርፊን እዩ።
ትሕዝቶ ናይቲ ብናይ ኒዮ ሊበራሊዝም አተሓሳስባ ተጠሚቆም ዝብል እውን ተመሳሳሊ እዩ። ሓደ ሓደ ግዘ ተደጋጊሙ ዝሰማዕኻዮ ነገር እትፈልጦ እዩ ዝመስለካ። መሃንዲስነት ዝተምሃረ መሃንዲስ ስለዝኾን ሕክምና ዝተምሃረ እውን ሓኪም ስለዝኾን ኒዮ-ሊበራሊዝም ተማሂርካዮ ዝኽወን ዝመስሎ ስብ አይሰአንን። ኒዮ-ሊበራሊዝም ሓደ ዓይነት ናይ ርእሰማልነት ፖለቲካዊ አተሓሳስባ እምበር ከም ካሊእ ናይ ሙያ ትምህርቲ ኒዮ-ሊበራሊዝም ዝበሃል ሙህሮ ተማሂርካ ዝኽወን ሞያ አይኮነን። ሓደ ዓይነት ናይ ፖለቲካ ሳይንስ ወይ ድማ ናይ ኢኮኖሚክስ ሳይንስ ዝተምሃሩ ሰባት ገሊኦም ማርክሰ-ሌኒናዊ፤ ገሊኦም ሶሻል ዲሞክራት፤ ገሊኦም ድማ ኒዮ-ሊበራል ፖለቲካዊ አተሓሳስባ ዝድግፉ ክኾኑ ይኸእሉ እዮም። እዚ ድማ ብዘለካ ደርባዊ አሰላልፋን ወገንተኝነትን ዝውሰን እምበር ብዝተምሃርካዮ ሙህሮ ዝውሰን አይኮነን። ሳይንስ፤ ፍልስፍና መርአይን መተንተኒን እምበር ፖለቲካዊ መስመር አይኮነን። ንነገሩ እዙ ኹሉ ተማሂረ ዲግሪ አግንየ እየ ዝብል ናይ ህወሓትን ናይ ኢህወደግን በዓል ስልጣን ናይ ልምዓታዊ ዝበሃል ዲግሪ አይተምሃረን። ብስሕተት ይኹን ብአጋጣሚ ዲግሪ ዲግሪ እዩ፤ እቲ ሓደ ልምዓታዊ እቲ ኻሊእ ኒዮ-ሊበራል ዝበሃል የለን። ከመይ ኢሉ ደአ እዮ እቲ ናይ ኢኮኖሚክስ ወይም ናይ ፖለቲካ ሳይንስ ዲግሪ ናይ ህወሓት በዓል ስልጣን እንትመሃሮ 'ልምዓታዊ' ኻሊእ ሰብ እምትመሃሮ 'ኒዮ-ሊበራል ልኾን?
ሓልሓሊፉ ድማ ሕዚ ዝዛረቡ ዘለው ሕዚ ናብ ስልጣን መምለሲና ግዘ እዩ ስለዝበሉ እዩ ካብ ምባል ጀሚሩ ክሻብ ኻሊእ ውድብ ክፈጥሩ ስለዝደለዩ እዩም ዝብል ነንባዕሉ ዝዋቃዕ ዘረባ ይስማዕ እዩ። መቸም አባል ውድብነት ናይ ስልጣን መደየቢ መሳርሒ ኾይኑ ኢሉ ዝገምገመ ውድብ እዞም ሰባት እዚኦም አብ ስልጣን ክፀንሑ ደልዮም ክመይ ከምዝፅናሕ ጠፊእዎም ዝብሎም አይመስለንን። ስልጣን ምስለቀቁ ኽፊአዎም ተናሲሖም ከይበሃሉ ድማ ወዮ ናብራ አሸኒፎምስ ዝሓዝዎ ናብራ ለውጢ እንተመፀ ከይመዛበሎም ማመልከቻ የአትው አለው ዝብል ታርጋ ተለጢፍዎም።
እቲ ኻሊእ ውድብ ክፈጥሩ ደልዮም ልብል ኽሲ እውን ከምቲ ናይ መጀመርታ ዓቀብ ልወፅእ ኽሲ አይኮነን። ቅድም ቀዳድም እንተደልዮም መሰሎም ደአኾነይ እዩ ክበሃል ዘለዎ። ንህዝቢ ትግራይ ሓደ ውድብ ጥራሕ እዩ ዝግብኦን ዝጠቅሞን ዝበለኽ መን እዩ? ህዝቢ ትግራይ ከይተጋግይዎ እናተብሃለ ተሓልዩ ዝኸድ ህዝቢ አይኮነን። ህዝቢ ክም ጊመል ብሓንቲ ገመድ አተአሳሲርኻ ተዘይኾይኑ ባዕሉ ዝጠቅሞ መሪፁ ክጉዓዝ አይኽእልን ኢልኻ ምሕሳብ ግብዝነት እዩ። አፍቲ ዕጥቂ ቃልሲ ህዝቢ ትግራይ አብ ጎድኒ ህወሓት ዝተሰለፈ እውን ህወሓት ብሕታዊት ፖለቲካዊ ተዋሳኢት ስለዝነበረት አይኮነን ካብ ብዙሓት መሪፅዋ እምበር። እንትብሉ አይሰማዕናዮምን እምበር ሓዱሽ ውድብ ክንፈጥር ኢና እንተዝብሉን እቲ ርእይቶና ኢሎም ዝፀሓፍዎ ናይቲ ዝፈጥርዎ ውድብ ሓሳብ እዩ እንተዝበሃል እውን እቲ ትኽክለኛ መንገዲ አፍቲ ሓሳብ አቲኻ ተመያየጥሞ ዘይጠቅም እንተኾይኑ አይጠቅምን ትብል እምበር እንታይ ዝብልዎ ገርፈጥፈጥ እዩ? እዚ ዘረባ ዝመፅእ ዘሎ አሸበሸብ ኸምኡ ከይሓስቡ ዕንቅፋት እንተኾኖም ኢልኻ እንተኾይኑውን ውድብ ከፈጥር አለኒ ኢሉ ንዝአመነዶ ፈሊጥናካ ኢና ውድብ ክትፈጥር ኢኻ ኢልካ ጠጠው ምባል ይከአል እዩ?
ብምጥቅላል ናይ ቅድሚት ጉዕዞ ክዕረ እቲ ሕዚ ዘሎ ሽግር እናገደደን ናብ ዘይተደለየ መንገዲ እናምረሐን ክይኸይድን ኹሉ ይምልከተኒ እዩ ዝበለ ሰብ ዘለዎ ሓሳብ ከወፊ ሓሳቡ ናይ እከለ ናይ እከለ እንተይተብሃለ ከም ሓሳብ ብዋግኡ ክዕቀንን ምግባር ዝበሰለ ሓሳብ ክመፅእ ጥራሕ እንተይኾነስ አብ ተግባር እውን ክውዕል መማረፂ የብሉን። 'አነ እየ ዝፈልጠልኻ' 'ቆፂረ ክህበካ ቆፂርኻ ክተመልሰለይ'ዝበሃል አክያይዳ 'መራሒ መንግስቲ ምንአስ እዝጊሃር እየ' እንተዝብል እውን አብ ዘብፀሖ ከምዘየለ ልዕሊ ታሪክ ህዝቢ ትግራይ ምስክር የለን።
ዘረባ ሓውካ ብደውካ እዩሞ አያም ድኣ በሉ!
ሕዚ ዘሎ ኹነታት ክቅየር ብሓደ ገፅ ዝተወሰነ ምትእምማን ክፈጥር ዝኽእል (confidence building measures) ስጉምትታት ምውሳድ ብኻሊእ ገፅ ድማ ስትራተጂካዊ ምምዕርራይ ዘምፅኡ ምድላዋት ምስላጥ የድሊ። እዚ 'መለስ ንሓምሳ ዓመት ዝኽውን ፖሊሲታትን መምርሒታትን ሓንፂፁ ገዲፉልና እዩ' ዝበሃል አበሃህላ አሽንኳይ ፖሊሲ ከመይ ክምዝሕንፀፅን ክምዝምዕብልን ንዝርዳእ ሰብ ነቲ ካሊእ ተራ ሰብ እውን ትርጉም ዘይህብ አበሃህላ እዩ። መለስ አይኮነንዶ ድሕሪ ሕልፈቱ ፈጢጡ ንዝወፀ ሽግር እናሃለወ ንዝነበረ ሽግር ንምፍታሕ ይግበር አብ ዝነበረ ፃዕሪ እውን ዝጋገ እንተጋገ እንተሎ ተጋግየ ዝብል ብአምሳያ ሰብ ዝተፈጠረ ሰብ እዩ ኔይሩ። ሕድሪ ናይ ኩሎም ሰማእታት ናይ ህወሓት 'ዲሞክራሲ ምንጋስን ድኽነት ምጥፋእን' እዩ። ዲሞክራሲ ንምንጋስን ድኽነት ንምጥፋእን ምኽታል ዝግባእ ፖሊሲን መምርሒን ድማ ህልዋት ነቲ ዘሎ ኹነታት ተንቲኖም ክገብርዎ ዝገደፍዎ እምበር ሰማእታት ገዲፎምዎ ዝኸዱ አይኮነን። እዙይ ድማ እቶም ሰማእታት ድኽመት ስለዘርኣዩ እንተይኮነስ ፖሊሲን መምርሒን ካብ ዕላማ ጥራሕ እንተይኮነስ አፍቲ ግዘ አብ ዝህሉ ሃገራዊን ዓለማዊን ኩነታትን ዓይነት ናይ ዘጋጥም ሽግራትን እውን ዝምስረት ስለዝኾነን ንዘይነበሩሉ ኩነታትን ፀገማትን ዝኽውን ፖሊሲን መምርሒን ክውፅኡ ስለዘይኽእሉን እዩ። እዙይ ስለዝኾነ እውን እዩ እቶም ሕዚ ዘለው ሽግራት ንምፍታሕ ይኹን ነቲ እንኮ ሓደራ ናይ ሰማእታት ዝኾነ ዲሞክራሲ ክነግስን ድኽነት ክጥፍእን ናይ ምግባር ስራሕ ክዕወት መዘውር መንግስቲ ናይ ዝሓዙ መራሕቲ ተራ ወሳኒ ዝኸውን።
ፅቡቃት መራሕቲ ማለት ዝሓስቡን ዝሰርሑን ሰባት ዝእክቡን ነዞም ዝሓስቡን ዝሰርሑን ሰባት ምውፋር ዝኽእሉን ማለት እምበር ንኹሉ ነገር ንፈልጦ ኢና ኢሎም ንሶም 'ቆፂሮም ሂቦምዎም ቆፂሮም ዝምልሱ' ተለአኣኽቲ ዝእክቡ ማለት አይኮነን። አሽንኳይ ናይዚ ሃገር ናይ ትግራይ ሽግር እውን ሓደ ዓይነት መፍትሒ ዘለዎ ሓደ ዓይነት ሽግር አይኮነን። እቲ ዓይነት ናይቲ ሽግር ብዙሕ፤ ዝጠልቦ መፍትሒ እውን መምስ ዓይነት ሽግሩ ዝሰማማዕ ብዙሕ እዩ። አብ ከምዙይ ዝበለ ኩነታት ቆፂርና ሂብናዮ ቆፂሩ ዝምልሰልና ተለኣኣኺ እምበር እንታይ ክምዝግበር ንፈልጥ ኢና ዝብሉ መራሕቲ እንተልዮም ወዮ ቆፂሮም ዝህብዎውን ውሑድን ብናታቶም ናይ አተሓሳስባ አድማስ ዝውሰንን እዩ ካብኡ ንላዕሊ ድማ ኩሉ ነገር አብ ናታቶም ናይ ስልጣን ህልውና ዝምስረት ሰለዚ ድማ ናይ ባዕሉ ህልውና ዘለዎ መንግስትነት (state)ክሃንፁ ዘይኽእሉ እዮም ዝኾኑ።
ከምዙይ ዝበሉ መራሕቲ መቀመጢኦም ዘይአምኑ (control freak) ስለዚ ድማ ስራሕ መንግስቲን ህዝቢን ብዘይካ እቶም አባላትና እዮም ዝብልዎም መፈፀምቲ ካሊእ ብነፃ ዝሓስብ ብዓል ሞያ ንሞይኡ ካብ ዘለዎ ተኣማንነትን ከም ዜጋ ንሃገሩ ዘለዎ ግቡእ ካብ ምቅባልን ክፍፅሞም ይኽእል እዩ ኢሎም አይሓስቡን። በዚ ምኽንያት መሓውር መንግስቲ (ካብ ሚኒስቴር ክሻብ ቀበሌ፡ ካብ ዩኒቨርሲቲ ፕረዚደንት ክሻብ ናይ ኤለመንተሪ ዲሪክተር፤ ካብ ኮርፖሬሽን መራሕቲ ክሻብ አብ ሓደ ፋብሪካ ዘሎ ናይ ቡዱን መራሒ) አባል ውድብ ክኽውን አለዎ ኢሎም ነቲ መንግስቲን ናይ ህዝቢ ስራሕን ሃገር ካብ ዘፈረየቶ ብዝተፈላለየ ምኽንያት አባል ውድብ ናይዘይኮነ ዜጋ አገልግሎት ይኽልእዎ። ሕጊ እንተውፅኡ እኳ ነቲ ሕጊ ዘኽብርን ሕጊ ብምኽባር ዝጥቀምን ሓፋሽ እንተይኮነስ ነቶም ሕጊ አየኽብሩን ክጥሕሱ ይኽእሉ እዮም ዝብልዎም ወልቀሰባትን ናይ ሕብረተ-ሰብ ክፍልታትን ማእኸል ይገብር ። ስለዚ ድማ እቶም ዝወፁ ሕግታት ነቲ ሕጊ ዝኽብር ሓፋሽ ብደረጃ ናይቶም ሕጊ ዘየኽብሩ ሸፋቱ ዝሰርዖን ሕጊ ክህቦ ካብ ይኽእል ዝነበረ ጥቅምታት ዝኸልኦን ይኸውን። ናይ ከምዙይ ዝበለ አመራርሓ ሳዕቤን ብዙሕ እዩ እቲ ዓይነት ናይቲ ሳዕቤናት ንምርኣይ ዝኣክል ግን እዚ ልዕል ኢሉዝተገለፀ አብነታት ምርኣይ እኹል እዩ።
እዚ እዩ እምበአር ሕዚ ዘተአማምን ምርግጋእ ንምፍጣር ይኹን እቶም ዲሞክራሲ ናይ ምንጋስን ድኽነት ናይ ምጥፋእን ስትራተጂካዊ ዕላማታት ንዘሎን ዝለዋወጥን ኩነታት ንምምካት ከምዘኽእሉ ኮይኖም እናማዕበሉ ክኸዱ ንምግባር ብነፃነት ዝሓስብን ዝሰርሕን ሓይሊ ምእካብን፤ ካብ ገዚፍ አፍ ገፊሕ እዝኒን ልቦናን ምሓዝ ወሳኒ ተደላይነት ዝህልዎ። እዝጊሄር ክልተ እዝኒን ሓደ አፍን ዝሃበና ምእንቲ ውሑድ ክንዛረብን ብዙሕ ክንሰምዕን እዩ እኳ ዝበሃል!
በዚ መዳይ እዚ እቶም ተጋደልቲ ዝነበሩ ጥራሕ እንተይኮነስ ናይዚ ሃገር ድሕነት የገድሸኒ እዩ ዝብል አብ ውሽጢ ዓድን አብ ደገን ብዝረብሕን ዘይረብሕን ምኽንያት ቅሒሩን መድረኽ ስኢኑን ተመልካቲ ክኽውን ዝተገበረ ሰብ ኩሉ ንጠፍ ተሳታፊ ክኽውን ኽሕሰብ ዘለዎ። ከምዚ ዝበለ ሰብ ክተአኻኽብን ሓሳቡ ብነፃ ዘሸራሽረሉ ኩነታት ክፍጠር ይግባእ። ነዚ አብ ምግባር ካብቲ ውድብ ዝድለ ነገር ንሓሳብ ከም ሓሳብ ዋጋ ሂብካ ምድማፅን ምክታዕን ዘርዚርካ ብዘይውዳእ መንገዲ ዕንቅፋት ዘይምኳንን ጥራሕ እዩ።


text:
ብምኽንያት መገሻ ሚንስትር ወጻኢ ጉዳያት ኣሜሪካ ረክስ ተለርሰን ናብ ኣፍሪቃ፡ ንድምጺ ኣሜሪካ ቃለ-መጠይቕ ዝሃቡ ኣምባሳደር ሀርማን ኮሀን፡ መራሕቲ ኢትዮጵያ ዲሞክራሲ ከፍርሖም የብሉን ኢሉ። “ህዝቢ ኣዝዩ ሕጉስ ኣይኮነን። ነቲ ጨቋኒ ኣካይዳ መንግስቲ ይቃወምዎ`ለዉ። …ህዝቢ ዘድልዮ ዘሎ ዲሞራሲያዊ ስግግር`ዩ “ ብምባል ኣዋጅ ህጹጽ እዋን ፍታሕ ከምዘይኮነ ይዛረቡ። ኣተሓሒዞም፡ ኣብ መንገሻ ዘለዉ ሚንስተር ወጻኢ ጉዳያት ኣሜሪካ፡ ኣብ ኢትዮጵያ ዘሎ ውሽጣዊ ቕልውላው ኣልዒሎም ክዘራረብሉ ምዒዶም።
“ ኣብ ኢትዮጵያ ዘሎ ፖለቲካዊ ኩነታት ዘይ-ርጉእ ምዃኑ ብሩህ`ዩ። መንግስቲ ኣብ ልዕሌና ኣፈላላይ ይገብር`ዩ ብዝብል፡ ሰባት ተቓውሞ ኣልዒሎም ኣለዉ ክሳብ ግጭት`ውን ዝበጽሕሉ ኩነታት`ዩ ዘሎ። ኣብ ክልላት ኦሮሚያን ኣምሓራን፡ መንግስቲ ንኹሉ ፖለቲካውን ኤኮኖሚያውን ዓውድታት ብሞኖፖል ሒዝዎ ዝብል መረረት ኣለዎም”።
ሄርማን ኮሀን፡ ኣሜሪካ ካብ ቻይና ብዝሓሸ፡ ንኣፍሪቃ ዝረብሕ ንግዳዊ ምትሕብባር ክተገብር ትኽእል`ያ ዝብል እምነት ኣለዎም።


text:
ፈደራላዊ ምምሕዳራዊ ቤት ፍርዲ ስዊዘርላንድ ብ2 ለካቲት 2017 ንኤርትራውያን ስደተኛታት ዝምልከት ውሳነ ኣሕሊፉ። እቲ ቤት ፍርዲ ኣብቲ ውሳነኡ ስድተኛታት ሓተቲ ዑቕባ ካብ ኤርትራ ስለ ዝመጹ ጥራይ ፖለቲካዊ ዑቕባ ኣየውህቦን እዩ። እዚ ሓድሽ ሕጊ ካብ ወርሒ ሰነ 2017 ጀሚሩ ብናይታ ሃገረ ፈደራላዊ ቤት ጽሕፈት ስደተኛታት ኣቢሉ ኣብ ግብሪ ዝውዕል እዩ።
እዚ ኣብታ ሃገር ሕጊ ኣብ ምትርጓም ዝለዓለ ስልጣን ዘለዎ ፈደራላዊ ቤት ፍርዲ፡ ዝኾነ ካብ ኤርትራ ዕቑባ ዝሓትት ኤርትራዊ ኣብ ሃገሩ ብላዕለዎት ሰብ መዚ ግፍዒ ከም ዘጋጥሞ ብቑዕ መረጋገጺ እንተዘየቕሪቡ ናይ ስደተኛነት መረጋገጺ ክወሃቦ ኣይክእልን እዩ።
ብቋንቋ ፈረንሳ ዝሕተም ዕለታዊ “ጀነቫ ትሪቡን” ኣብ ናይ 3 ለካቲት 2017 ሕታሙ ከም ዝጠቐሶ፡ ሰበስልጣን መንግስቲ ስዊዘርላንድ ብዙሓት ኤርትራውያን ናይ ስደተኛታት መሰል ምስ ረኸቡ ቀልጢፎም ናብ ሃገሮም ከም ዝገሹን ሓበሬታ ከም ኣለዎምን እዚ ድማ ኤርትራውያን ናብ ሃገሮም እንተተመልሱ ዘጋጥሞም ጸገም ከም ዘመልክትን ሓቢሩ።
ኣብዚ ቀረባ ዓመታት ሓደ ናይታ ሃገር ናይ የማናይ ክንፊ ልኡኽ ናብ ኤርትራ ከም ዝበጽሐን ኣብዚ እዋንዚ “ኤርትራ ናብኣ ንዝምልለሱ ዜጋታታ ሰላም” እያ ዝብል ጸብጻብ ሒዙ ከም ዝተመልሰ ዝዝከር እዩ። ኣብዚ ዝሓለፈ ሒደት ዓመታት ጥራይ 25 ሺሕ ኤርትራውያን ሓተቲ ዑቕባ ናብ ስዊዘርላንድ ኣትዮም እዮም።


text:
ናይ ቀደም ዐቕባ ዝሓተቱ ከምኡእውን ስራሕ ዘለዎም ፤ ናይ ስራሕ ፍቓድ ንኽወሃቦም ዝሓቱ
Asylsökande som har fått arbete och vill ansöka om arbetstillstånd – tigrinska
እቲ ዑቕባ ንምሕታት ዘእተኻዮ ምልክታኻ ተነጺጉ፥ ካብ ሃገር ንኽትወጽእ ውን ተወሲኑካ እንተ ዀይኑ፥ ወይ ውን ካብ ሃገር ናይ ምውጻእካ መስርሕ (ኣብ ግብሪ ንምውዓሉ) ተጀሚሩ ዀይኑ፤ ካብ ሃገር ሽወደን ከይወጻእካ፥ ብገለ ኩነታት ናይ ስራሕ ፍቓድ ንምርካብ ክተመልክት ትኽእል ኢኻ። እዚ ነገር ‘ዚ፡ ንዓኻ ንመጀመርታ ጊዜ ጉዳይ ዑቕባኻ ተመርሚሩ፥ ናይ ምውጻእ ውሳኔ ረኺብካ ዘሎኻ ወይ ውን ብኻልእ ጉዳይ ካብ ሃገር ንኽትስጐጕ ውሳኔ ዝረኸብካ ሰብ ውን ዘገልግል እዩ።
- العربية (arabiska)
- Azərbaycanca (azerbajdzjanska)
- ب ه سۆرانی (sorani)
- English (engelska)
- Español (spanska)
- پارسی (persiska)
- Français (franska)
- Kurmancî (kurmandji)
- MoHroл xэл (mongoliska)
- يه دری (dari)
- پښتو (pashto)
- Pycckий (ryska)
- Af soomaali (somaliska)
- Shqip (albanska)
- Swedish (svenska)
- Oʻzbek (uzbekiska)
እንተድኣ ኣብ ዑቕባ እትሓተሉ እዋን ክትሰርሕ ጀሚርካ፤ አቲ.-ኡንድ (ካብ ናይ ስራሕ ፍቓድ ዝብል ሕኢጊ ነጻ ዝኾነ) ዝበሃል ክህልወካ ኣለዎ። ናይ ዑቕባ ፍቓድ ሓቲትካ ምስ እትንጸግ ግን ስራሕ ኣልዩካ ክትሰርሕ ምስእትቕጽልብፍልይ ዝበለ ኣገባብ ናይ ስራሕ ፍቓድ ንኽወሃበካ ትሓትት፤ በዚ መንገዲ ድማ ኣብ ሃገር ሽወደን ስራሕካ ትቕጽል።
ናይ ግድን ናይ ስራሕ ፍቓድ ንኽህልወካ ዑቕባ ሓቲትካ ዝተነጸግካ
ምእንቲ ናይ ስራሕ ፍቓድ ንኽውሃብ
- ናይ ስራሕ ፍቓድ ዝተመልአ ወረቐት ናብ ቤት ጽሕፈት መዕቆቢ ስደተኛታት ደንጉዩ ተባሂሉ 14 መዓልቲ ካብታ ናይ ዑቕባ ዝሓተትካያ ኣብ ግብሪ ዝውዕለሉ ይቖጽር።
- ግዜኡ ዘይወደቐ ፓስፖርት ዘለካ
- አቲ-ኡንድ ዘለካን ከምኡእወን ዑቕባ ሓቲትካ ዝነበርካን
- ኣብ እዘን ኣርባዕተ ኣዋርሕ ስራሕ ዝተቖጸርካ
- ናይ ስራሕ ዕድመ ዝተገበረልካ፤ ማለት ወሃብ ስራሕ ብዉሑዲ ነ12 ኣዋርሕ ምስ ሓደ ወሃብ ስራሕ ምስእትቑጸር
- ኣገባብ ምቑጻር ስራሕ ልክዕ ከም ናይ ሽወደናዊ ጉጀላዊ ዉዑል ወይ ድማ ከመ ኣብ ሃገር ሽወደን። ኣገባብ ምቑጻር ስራሕ ደሞዝ፤ ሓደጋ ኣብ ስራሕ ምስዝወርድ፤ ውሕስነት ናይ ሕማም፤ ናይ ህይወት ውሕስነት፤ ጡረታን። እዞም ኣብ ላዕሊ ዝጠቐስናዮም ጉዳያት ኣብ ቶም ኣርባዕተ ኣዋርሕ ዝተቐጸርካዮም ከማልኡ ኣለዎም።
- ፍርቂ እዋን ንእትሰርሕ እሞ እቲ ስራሕ ንጉጀላዊ ዉዑል ደሞዝ ናይ ስራሕካ ብዉሕዱ 13000 ክሩኑር ኣብ ወርሒ ብቕድሚ ግብሪ ክኸውን ኣለዎ። እዚ ግዴታ እዚ ንኣርባዐተ ኣዋርሕ ተመሊስካ ክጽብጸብ ይኽእል።
ውሳኔ ኣብ ግብሪ ዝወዕለሉ (ብሕጊ) እንተድኣ
- ነቲ ዝተዋህበካ ውሳኔ ከምዘዕገበካን ከምኡእውን ምስአትፍርምን
- ሰለስተ ሰሙን ካብ እቲ ወሳኔ ካብ ቤት ጽሕፈት መዕቆቢ ስደተኛታት ዝተዋህበካ ፤ እሞ ኸኣ ይግባይ ከምዘይበልካን።
- ሰለስተ ሰሙን ዝኸውን ግዜ ካብ ቤት ጽሕፈት መዕቆቢ ስደተኛታት ፍርዲ ተዋሂቡካን ይግባይ ናብ መዕቆቢ ስደተኛታት ቤት ፍርዲ ምስዘይትብልን።
- ቤት ጽሕፋት መዕቆ ስደተኛታት ፍቓድ ንጉዳይ ንምፍታን የፍቅድን።
ምእንቲ ናይ ስራሕ ንኽወሃበካ ፍቓድ ናይ ስራሕ ግብሪ ንኽውዕል ከተማልእ ኣለካ። ብዙሓት ስራሐት ደሚርካ ነቲ ግቡእ ንኸተማልእ ኣይፍቀድን እዩ።
እንተድኣ እቲ ፓስፖርትኻ ክወድቕ ቀሪቡ፤ ከተሕድሶ ኣለካ፤ እንተዘይኮነ ብዘይ ፓስፖርት ክትሰርሕ ኣይፍቀደካን እዩ።
እንተድኣ ቤት ጽሕፈት መዕቆቢ ስደተኛታት ፓስፖርትኻ ኣብ ዑቕባ ዝሓተትካሉ እዋን ምስኦም ምስዝህሉ፤ ቅዳሕ ወይ ኮፒ ምስ ወረቐትቲ ናይፓስፖርትኻ ዝመላእካዮ ምልኣኽ ኣየድልን እዩ።
ብዛዕባ እዚ ኩነታት ካብ ወሃብ ስራሕካ ዘሎ ግዴታት ንምፍላጥ ኣብ ኣርእስቲ ንወሃብ ስራሕ ዝብል ተንብብ (ብእንገሊዝኛ)
እዚ ግዴታታት ምስ ዘይተማልእ
ምእንቲ ስራሕ ኣብ ሃገር ሽወደን ፍቓድ ስራሕ ክወሃበካ እንኾይኑ ኩሉ ግዴታት ክማላእ ኣለዎ። እንተዘይኮነ ሃገር ሸወደን ሓዲክካ ትወጽእ እቲ ጽሑፍ ድማ ትልእኽ፤ ኣብ ሃገርካ ወይ ኣብ ካልእ ሃገር ንኽትቅመጥ ፍቓድ ምስ ዝህልወካ ኮይኑ ድማ ኣብኡ ኮንካ መልሲ ትጽበ።
ኣድላዪ ብዛዕባ ውሕስነት
ውሐስነት ንኹሉ ዘጠቓልል ክህልወካ ናይ ግድን እዪ ። ምናልባት ሽወደን ኣብ እትቕመጠሉ እዋን ሕማም ወይ ሓደጋ ምስዝወርደካ።እንተድኣ ኣብ ሽወደናዊ ክፍሊ መዝገብ ግብሪ ተመዝጊብካ ፤ ናይ ሽወደናዊ ማሕበራዊ ውሕስነት መሰል ኣለካ።እንተድኣ ዘይተመዝጊብካ ኮንካ ግን ውሐስነት ህይወት ትኽትም።
እንተድኣ አብ ሽወደናዊ ክፍሊ መዝገብ ግብሪ ክትምዝገብ ኮንካ፤ ፍቓድ ብዉሕዱ ናይ ሓደ ዓመትኣብ ሃገር ሽወደን ክህልወካን፤ ብተወሳኺ ድማ ኣብዚ ሃገር ካብ ሓደ ዓመት ንላዕሊ ከትቅመጥ ምስ እትደሊ የድሊ።
ፍቓድ ንስድራ ቤትካ
ስድራ ቤትካ ፍቓድ ከምቲ ንዓኻ ዝተዋህበካ ይፍቀደሎም። ከም ስድራ ቤት ዝቑጸሩ ድማ
- ምሳኻ እትቕመጥ ብጸይትኻ፤ በዓል ቤት/በዓልቲ ቤት ወይ ምዝጉባት ሰብ ሓዳር
- ናትካ ወይ ናይ ብጸይትኻ ዘይምርዕዋት ውላዳት ትሕቲ 18 ዓመት ዝዕድሜኦምን።
ስድራ ቤትካ ብኸምዚ ኣገባብ ይሓቱ
ብቕድሚ ሕጂ ፍቓድ ሓቲትኩም ዝተነጸግኩምን ንኽትወጹ ወይ ናይ ምስጓግ ጉዳይኩም ዝጀመረ (ኣብ ግብሪ ዝወዓለ) ሳሕቲ ግዜ ናይ ስራሕፍቓድ ካብ ሃገር ሽወደን ከይወጻእኩም ክትሓቱ ትኽእሉ። እቲ ዝምላእ ወረቐት ኣብ ውሽጢ ክልተ ሰሙን እቲ ውሳኔ ምስተወሰነ ከተቕርቡ ትኽእሉ።
እንተድኣ ብሓበር ትሓቱ ኮንኩም ንስኻ ንስድራ ቤትካ ኣብእቲ እትመልኦ ወረቐት ትመልኦ።
እንተድኣ ስድራ ቤትካ ብድሕረኻ ክመልኡ ኮይኖም ናቶም ወረቐት ብኢነተርነት ይመልኡ። (ብእንገሊዝኛ)
ብኸምዚ ኣገባብ ፍቓድ ናይ ስራሕ ትመልእ
1
ወሃብ ስራሕ ንዝምላእ ወረቐት ክመልእ ይጅምር
እቲ ወሃብ ስራሕካ ኣብ ሃገር ሽወደን ነቲ ዝምላእ ወረቐት ከመልኦ ይጅምር፤ ስራሕ ክቖጽረካ ከምዝደሊ ይመልእ። ወሃብ ስራሕካ ብዛዕባኻ ማለት ሽምካ፤ ዝተወለድካሉ ዓ.ም፤ዜግነት፤ ትምህርትኻን፤ ኢመይል ኣድራሻኻን የድልዮ።
ኢመይል ኣድራሻ ክህልወካ ናይ ግድነት እዩ፤ ንስኻ ንወሃቢ ስራሕካ ውሳኔ ምስተወሰነልካ ትህቦ። ቤት ጽሕፈት መዕቆቢ ስደተኛታት ብኢመይል ኣድራሻኻ ጌሩ ኣብ እዋን ፍቓድ ናይ ስራሕ ፍቓድ ርክብ ምሳኻ የካይድ።
2
መይል መልእኽቲ ይልኣኸካ
ወሃብ ስራሕ ምቅርራብ ናይ ስራሕ ዕድመ ምስገበረ ሓበሬታ ብኢመይል ይህበካ፤ ትሕዝትኡ ድማ ብኸመይ ኣገባብ ናይ ስራሕ ፍቓድ ንኽትሓትት እዩ። ኣብ እትመልኦ ወረቐት ድማ ብዛዕባኻ ትገልጽ፤ ስድራ ምስዝህልወካ ንሳቶም ድማ ፍቓድ ናይ መቐመጢ ንስድራኻ ብሓባር ትሓትት። ብተወሳኺ ድማ ናይ ስራሕካ ኩነታት ትዕዘቦ፤ ስራሕካ ከምቲ ንስካን ሓለቓኻን ዝተሰማማዕኩሞ ምዃኑ።
3
ኣተሓሒዝካ ደብተርካ ትልእኽ
እዞም ዝስዕቡ ወረቓቐትኻ ስካን ወይ ስእሊ ጌርካ ምስ እቲ ዝመላእካዮ ወረቐት ኣተሓሒዝካ ትልእኽ።
- ኮፒ ካብ ፓስፖርት ብዛዕባኻ ዝገልጽ፤ ስእሊ፤ፌርማ፤ቁጽሪ ፓስፖርትን፤ኣበይ ሃገር ከምዝተዋህበካን፤ንኽንደይ እዋን ከምዘገልግልን፤ ብማሺን ክንበብ ዝኽእል ኮድን ብዛዕባኻ፤ ኣብ ካልኦት ሃገራት ንኽትቅመጥ ፍቓድ ምስዝህልወካ፤ብዘይካ ሃገርካ። ምናልባት ዑቕባ ኣብ ዝሐተትካሉ እዋን ቤት ጽሕፈት መዕቆቢ ስደተኛታት እንተድኣ ወሲዶሞ ኮፒ ናይፓስፖርት ናብ ቤት ጽሕፈት መዕቆቢ ስደተኛታት ምልኣኽ ኣየድልየካን እዩ።
- ናይ ስራሕ ምቑጻርን ርእይቶ ካብ ማሕበር ሰራሕተኛታትን ካብ ዝተፈላለዩ ማሕበር ሰራሕተኛታት ካብ ወሃብ ስራሕካ ዝተዋህበካን
- ጸብጻብ ወይ ሰነድ ደሞዝ ናይ ኣርባዕተ ኣዋርሕን
እንተድኣ ፓስፖርትኻ ክወድቕ ቀሪቡ ከተናውሖ ኣለካ፤ እንተዘይኮነ ክሳብ ፓስፖርተኻ ክሳብ ዝወድቕ ጥራሕ ኢኻ ክትሰርሕ ዝፍቀደልካ።
እንተድኣ ብሓበር ምስ ስድራ ቤትካ ፍቓድ መቐመጢ ምስ እትሓትት
- ኮፒ ካብ ፓስፖርት ብዛዕባ ስድራኻ ዝገልጽ፤ ስእሊ፤ፌርማ፤ቁጽሪ ፓስፖርትን፤ኣበይ ሃገር ከምዝተዋህበካን፤ንኽንደይ እዋን ከምዘገልግልን፤ ብማሺን ክንበብ ዝኽእል ኮድን ብዛዕባኻ፤ ኣብ ካልኦት ሃገራት ንኽትቅመጥ ፍቓድ ምስዝህልወካ፤ብዘይካ ሃገርካ። ምናልባት ዑቕባ ኣብ ዝሐተትካሉ እዋን ቤት ጽሕፈት መዕቆቢ ስደተኛታትት እንተድኣ ወሲዶሞ ኮፒ ናይ ፓስፖርት ናብቤት ጽሕፈት መዕቆቢ ስደተኛታት ምልኣኽ ኣየድልየካን እዩ።
- ኮፒ ወይ ቅዳሕ ናይ ቃልኪዳን፤ መረጋገጺ መርዓን (ንዝተመዘገቡ ሰብ ሓዳር)
- መረጋገጺ ዶኩመንት ኣብ ሃገርኩም ብሓደ ከምእትነበሩ ዝነበርኩም (ብዘይ መርዓ ዝነብሩ ዝነበሩ)
- መረጋገጺ ናይ ውላድ ዘተወለደሉ ወረቐት
- ፍቓድ ካብ ካልኣይወላዲ/ሓለፍነት ውላድ ዘለዎ ሰብ ፤ ምናልባት እቲ ካልኣይ ወላዲ ናብ ሃገር ሽወደን ዘይመጽእ ምስዝኸውን፤ ውላድ ናብ ሃገር ሽወደን ንክኸይድ ፍቓደኛ ምዃኑ መረጋገጺ።
እቲ ወረቓቕቲ ናብ ቋንቋ ሽወደን ወይ ብእንግሊዝኛ ብብቑዕ ተርጓሚ ክግልበጥን፤እቲ ኦሪጂናል ተረክብ ቅዳሕ ድማ ምሳኻ ትሕዝ። እቲ ናብ ሃገር ሽወደን ንኽመጽእ መደብ ዘለዎ ሰብ ናብ ኤምባሲ ናይ ሃገር ሽወደን ወይ ቆንስል ከይዱ ናይ ፍቓድ መቐመጢ ካርድ ምእንቲ ንኽውሃብ።
ብዛዕባ ፍቓድ ንስድራ ቤት ዝብል ጽሑፍ ኣንብብ (ብእንገሊዝኛ)
ምናልባት ምስእቲ ቀደም ዘስርሓካ ዝነበረ ወሃብ ስራሕ ክትቅጽል እንተኾንካ
- መረጋገጺ ሓበሬታን፤ወይ ድማ ናይ ደሞዝ ሰነድ ካብ ክፍሊ መዝገብ ግብሪ፤ እቶትካ ኣብ ናይ ዝሓለፈ እዋን ዝገልጽ
- ምናልባት ናይ ደሞዝ ሰነድ ናይ እዚ ዓመት እዚ
4
ነቲ ዝመላእካዮ ወረቐት ትኸፍልን ትልእኮን
መብዛሕትኡ እዋን ክፍሊት ክትከፍል ኢኻ። ክትከፍል እንከለኻ ድማ ብቪዛ ወይ ብማስተር ካርድ ትኸፍል። እቲ ዝኽፈል ምስ ከፈልካ ድማ ወረቓቕትኻ ትልእኮ። ብመይል ድማ መረጋገጺ እቲ ወረቓቕተኻ ከምዝተላእከ ትሕበር። ቤት ጽሕፈት ዑቕባ ስደተኛታት ኣድላዩ ሓበሬታ ምስዝህልዎም ክራኸቡካ ይኽእሉ።
5
ቤት ጽሕፈት ዑቕባ ስደተኛታት ጉዳይካ የካይድዎ
እንተድአ ፍቓድ ና ይ ስራሕካ ምውድኡ ሓቲትካ፤ ክሳብ መልሲ ዝወሃበካ ክትሰርሕ መሰል ኣለካ።
ቤት ጽሕፈት ዑቕባ ስደተኛታት ውሳኔ ንኽህብ ኩሉ ዝመላእካዮ ቅኑዕን፤ ኣድለይቲ ወረቓቐትን ምስእተቕርብ እዩ። በዚ ምኽንያት እዚ ጉዳይካ ቀልጢፉ ይውሰነልካ፤ ዝጎደሉ ነገራት ካብ ምምላእን ምእንቲ ነዊሕ ግዜ ካብ ምጽባይን የድሕነካ።
ከተስተውዕሎ ዘለካ ቤት ጽሕፈት ዑቕባ ስደተኛታት ሳሕቲ ንጉዳይካ ኩሉ እቲ ዘድሊ ምስ እተማልእን እኹል ምስዘኸውን ሳሕቲ እንደገና መጽናዕቲ ከካይዱ ይኽእሉ እዮም።
6
ምእንቲ ናይ ፍቓድ ካርድ ንኽወሃብ ኣድለይቲ ጉዳያት
እንተድኣ ፍቓድ ካብ ሰለስተ ወርሒ ንላዕሊ ተፈቒዱልካ፤ እዚ ናይ ፍቓድ ካርድ ይወሃበካ። እዚ ካርድ መረጋገጺ ኣብ ሃገር ሽወደን ንኽትቅመጥ፤ ኣብ ካርድ ድማ ስእልኻን ፤ ናይ ኣጻብዕትኻን ስእሊ ኣለዎ። ስለዚ ንስኻ ምስ ቤት ጽሕፈት ዑቕባ ስደተኛታት ንኽትስኣልን ስእሊ ኣጻብዕትኻን ንምስኣልን ብዝቐልጠፈ እዋን ቆጸራ ትሕዝ። እዚ ጉዳይ እዚ ዋላ እኳ ብቕድሚ ሕጂ ናይ መቐመጢ ካርድ እንተነበረካ፤ ስእልኻን ስእሊ ናይ ኣጻብዕትኻን ስለዘይንዓቑሮ እዩ።
ብዛዕባ ናይ መቐመጢ ፍቓድ ካርድ ኣንብብ (ብእንገሊዝኛ)
ቆጸራ ናብ ቤት ጽሕፈት መዕቆቢ ስደተኛታት ምእንቲ ክትስኣልን ናይ ኣጻብዕቲ ስእሊ ንኽስአሉኻን (ብእንገሊዝኛ)
7
ውሳኔ ድማ ይወሃበካ
ብኢመይል ጉዳይካ ከምዝተወሰነ ንሕብረካ። እቲ ውሳኔ ግን ብደብዳቤ ናብ ናይ ገዛኻ ኣድራሻ ንልእኽ። ወሃብ ስራሕካ ድማ ብሓደ ግዜ መልእኽቲ ናይ ውሳኔ ብቡሰጣ ንልእከሉ። ናይ መቐመጢ ፍቓድ ካርድ ምስ ተሰርሐ ኣብ ውሽጢ ሓደ ሰሙን ናብ ገዛኻ ይልኣኽ።
ውሳኔ ሃገር ሓዲክካ ንምውጻእ ስራሑ ኣየቋርጽን እዩ
እንተድኣ ብዛዕባ ዝሓተትካዮ ናይ ዑቕባ ሕቶ ምስ እትንጸግ፤ እቲ ውሳኔ ናይ ምስጓግ ይቕጽል፤ ዋላ እኳ ናይ መቐመጢ ፍቓድ ምስእትሓትት። ቤት ጽሕፈት መዕቆብ ስደተኛታት ናብ ሃገር ንምምላስ ክሳብ መልሲ ናይ ስራሕ ፍቓድ ዝወሃበካ ጠጠው ከብሉ ይኽእሉ።
እንተድኣ ናይ መንበርን ናይ ስራሕን ተዋሂቡካ ኣብ ሃገር ሽወደን ክሳብ እቲ ፍቓድ ዝወድቕ ክትቀመጥ ትኽእል። እዚ ውሳኔ ናይ ምስጓግ ግን ክሳብ ኣርባዕተ ዓመት ካብ ናይ ውሳኔ ዕለት ይካየድ ወይ ድማ ክሳብ እቲ ውሳኔ ዝስሓብ። ስለዚ ንስኻ ወረቐት ብዛዕባ ምንዋሕ ፍቓድካ ክትመልእ እንከለኻ ቅድሚ ምውዳቑ ከትሓትት ኣለካ። እንተድኣ ወረቓቕትኻ ፍቓድካ ምስ ወደቐ ምስ ዝመጸና፤ ከም ሕጊ ብዛዕባ ውሳኔ ካልኦት ተረርቲ ሕግታትን ግዴታትን ተገይሩ ፍቓድ ናይ ውሳኔ ኣብ ግብሪ ይውዕል።
እንተድኣቤት ጽሕፈት ዑቕባ ስደተኛታት ንጉዳይካ ነጺግዎ
ነቲ ዝተወሰነ ውሳኔ ምንጸግ ብዛዕባ ናይ ስራሕ ፍቓድ ይግባይ ክትብል ትኽእል። እዚ ናይ ይግባይ ጉዳይ ጽሑፍ ናብ ቤት ጽሕፈት ዑቕባ ስደተኛታት ካብ እታ ውሳኔ ዝተዋህበትካ መዓልቲ ውሳኔ ኣብ ውሸጢ ሰለስተ ሰሙን ከትበጽሓና ኣለዋ። እንተድኣ ናይ ስራሕ ፍቓድ ዘይተፈቒደልካ፤ ናይ ቀደም ውሳኔ ሃገር ሓዲግካ ንኽትወጽእ ኣብ ግብሪ ይውዕል።
እንተድኣ ብኢነተርነት ወረቓቐቲ ዘይመሊእካ
ብኢንተርነት ወረቐት ክትመልእ ምስዘይትኽእል፤ ወረቐት ወይ ኦርኒክን ናይ ምስራሕ ፍቓድ ኣብ ሃገር ሽወደን -ንስኻ ኣብ ሸወደን ዘለኻ ድማ ዝምላእ ቁጽሪ ወረቐት 151011 እዩ። እንተድኣ ስድራ ቤትካ ክሓቱ ኮይኖም ነብሲ ወከፍ ሰብ ናይ ስድራ ቤት ወረቐት ይመልኡ። ኣብ እቲ ዝምላእ ወራቓቕቲ ከተማልኦም ዘለካ ጉዳያት ኣተሓሒዝካ ክትልእኽ ከምዘለካ ሓበሬታ ኣሎ።
Application for Swedish work permit – for applicants currently in Sweden, form number 151011 (ብእንገሊዝኛ)
Application for permit for family members of employees, visiting researchers, athletes and self-employed persons, form number 13301 (ብእንገሊዝኛ)
ወረቐቀቕቲ ናብ፤
Migrationsverket
Box 3100
903 03 Umeå
ንመብዛሕትኡ ጉዳያት ይኽፈሎ እዪ


text:
ባይቶ ጸጥታ ሕቡራት ሃገራት ዝሓለፈ መዓልታት ብዛዕባ ምንዋሕ ኣብ ልዕሊ ኤርትራ ዝተነብረ ማዕቀብ ክዝቲ ድሕሪ ምቕናይ ዝሓለፈ ሰሉስ ንተወሳኺ ሓደ ዓመት ክናዋሕ ወሲኑ`ሎ። እቲ ብ11 ድጋፍን ብ4 ድምጸ ተዓቅቦን ዝሓለፈ ውሳነ ኣብ ገለ ወቕቲ ናይ`ዚ ዓመት ድማ ዳግማይ ክርኤ ዝብል ነጥቢ`ውን ኣለዎ።
“ባይቶ ጸጥታ ንመጀመርያ ግዜ ኣብ`ቲ ውሳንኡ ኤርትራ ንኣልሸባብ ዘይምድጋፋ ኣፍልጦ ሂቡ`ሎ” ይብል ነቲ ውሳነ ዘስሞአ ፕረሲደንት`ቲ ባይቶ ኢጣልያዊ ሰባስቲያኖ ካርዲ።
ወኪል ኣሜሪካ ብወገና፡ ንሓዲሽ ጽምዶ ኤርትራን ኣሜሪካን ነመጉስ ድሕሪ ምባል፡ ኤርትራ ንተቖጻጻሪ ጉጅለ ክኣቱ ክተፍቅደሉ ጸዊዓ። ሩስያ ብወገና፡ ኤርትራ ንዞባዊ ዕጡቓት ትድግፍ ዝብል ግን ካልኦት ኣብ`ቲ ዞባ ዘለዋ ሃገራት`ውን ከምኡ ከምዝገብራ ተቖጻጻሪ ጉጅለ ሓቢሩ`ዩ ድሕሪ ምባል “ንኤርትራ ጥራሕ ምጥቃን ፍትሓዊ ኣይኮነን” ኢላ።
ካልኦት ከም ቻይናን ግብጽን ዝበላ ሃገራት ነቲ ኣብ`ቲ ማዕቀብ ዘለወን ተቓውሞ ዘስምዓ ክኾና ከለዋ፡ ከም እንግሊዝ ኣሜሪካን ከምኡ`ውን ኢትዮጵያን ዝበላ ድማ ነቲ ማዕቀብ ድጋፈን ኣስሚዐን ኣለዋ።
እቲ ውሳነ ማዕቀብ፡ ኣብ መጀመርያ ሽዱሽተ ወርሒ ዳግማይ ክርኣይ ትጽቢት ኣለዎ።


text:
ሶገንቶርየት ብመንበሪ ኣባይትን ድኳናትን እተኸበበ ኣደባባይ እዩ።
መንበሪ-ገዛ
ኣብ ከተማታት ክኒቭስታን ኣልሲከን መብዛሕትኦም ኣብ ጃርዲን ዘለዎ ቪላ እዮም ዚቕመጡ። ግን ጥራይ ከተማታት ኣይኮናን ሰሓብቲ። ኣብቲ ህይወት ዘለዎ ገጠራትና ብዙሓት ናይቲ ኮምዩን ሰባት ይነብሩ። ናይቲ ኮምዩን ቤትጽሕፈት ኣባይቲ፡
ክኒቭስታቡስታደር ይብሃል። ኣብቲ ኮምዩን ብዙሓት ብሕታውያን ኣካረይቲውን ኣለዉ።
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ኣብቲ ኮምዩን ዓረብ፡ ፋርስ፡ ሶማሊ፡ ፊንላንድ፡ ሽወደንን እንግሊዝን ይዝረብ። ናይ ቋንቋ ጉጅለታት በቲ ናይ ነባራይ ምእታውን ምግዓዝን ይጽሎ እዩ። ናይ
ክኒቭስታ ኮምዩን ወብሳይት፡ ብመገዲ ጉግል ገይሩ ናብ እተፈላለያ ቋንቋታት ይትርጎም እዩ።
ማሕበራትን ምትእኻባትን
ክኒቭስታ ኮምዩን 55 እተፈላለያ
ማሕበራት ብምሓዝ ሃብታም ማሕበራዊ ህይወት ዘለዎ ኮምዩን እዩ። ንሳተን ናብ ህጻናትን መንእሰያትን ዓበይትን ዝዓለመ ኣብ ስፖርትን ባህልን ናይ በረኻ ዙረትን ዝነጥፋ ማሕበራት እየን። ከተማታትን ገጠራትን ሃብታም ባህላዊ ታሪኽ ኣለወን። ካብ ዘመን እምኒ ጀሚሩ ድማ ዓቢ ተገዳስነት ዝነበሮ ናይ ሰብ ሰፈራት እየን ነይረን። እዚ ፍልጠትን ውርሻን ብብዙሓት ናይቲ ከባቢ ማሕበራት ህይወት ኪረክብ ክኢሉ።
ኣብቲ ከባቢ ብቐረባ እንታይ ይርከብ
ኣብቲ ኮምዩን ንዓበይትን ንነኣሽቱን ዚምሽእ ዓቢ ቤትንባብ ኣሎ።
ኣብቲ ናይቲ ኮምዩን ቤትጽሕፈት፡
ኮንታክትሰንተር ክኒቭስታን
ቤትንባብን ይርከብ። ማሕበራዊ ቤትጽሕፈት ኣብ ማእከል እቲ ኮምዩን ኣሎ። ኣብ ክኒቭስታ ብዙሕ ግሮሰሪታትን ነኣሽቱ ናይ ክዳውንቲ ድኳናትን፡ ከምኡውን ናይ ስልማትን ወረቀትን ድኳናት ኣሎ። መድህን ቤትጽሕፈትን ቤትጽሕፈት ዕዮን ቀረጽን ግን ኣብ ኡፕሳላ እዩ ዚርከብ። .
ኣገልጎት ክንክን ወይ ሕብሐባ ቆልዑ
ኣብቲ ኮምዩን 12 ኮሙናውን 11 ብሕታውን
ኣብያተትምህርቲ ህጻናት ኣሎ።
ኣብያተትምህርቲ ምስ ተዓጽወ፡ እቲ ናይ ቤትትምህርቲ ደምበ ንኹሉ ነባሪ ናይቲ ኮምዩን ክፉት እዩ። ኣብ ጥቓቲ ብረንሸርስኩላን መጻወቲ ኣሎ።
ናይ መባእታን ካልኣይን ደረጃን ኣብያተ-ትምህርቲ
ኣብ ክኒቭስታ ዓሰርተ
መባእታ ኣብያተትምህርቲ ኣለዋ፡ ሸሞንተ ናይቲ ኮምዩን፡ ክልተ ድማ ናይ ብሕቲ። ስለስተ ካባታተን ላዕለዋይ ደረጃ ኣለወን፡ ንሳተን ከኣ ቱንማንስኩላን፡ ማርጋረታስኩላንን ኣልሲከ ስኩላን እየን። ጥቓ ቱንማንስኩላን መሓምበስን ጂምን ዘለዎ ናይ ጥዕና ቤት
hälsohuset ኣሎ። ኣብ ክኒቭስታ ሾግረንስካ ዚብሃል ካልኣይ ደረጃ ቤትትምህርቲ ኣሎ፡ ንሱ ድማ ናብ ሞያ ዝዕለመ መደባት ኣለዎ። እቲ ቤትትምህርቲ ናይ መእተዊ ወይ መፋለጢ መደብ ኣለዎ።
ንካልኣይ ደረጃ ቤትትምህርቲ ናብ ካልእ ኮምዩናት እውን ይኽየድ እዩ።
ኣብ ማእከል ክኒቭስታ ካብ መዕረፍ ባቡራት ከይረሓቐ መሓምበስን ጂምን ዘለዎ ናይ ጥዕና ቤት hälsohuset ኣሎ
ዕድላት ትምህርቲ
ኣብ ክኒቭስታ
ትምህርቲ ንዓበይቲ ምስ ኤስኤፍኢ ኣሎ። ዩኒቨርሲትን ኮለጅን ኣብ ከባቢ ወረዳታት ይርከብ።
ኣገልጎት ጥዕና
ኣብ ክኒቭስታ ክልተ
ማእከላት ጥዕናን ናይ ስኒ ሕክምናን ኣሎ። እቲ ዝቐረበ ሆስፒታል ኣብቲ ኣብ ኡፕሳላ ዚርከብ
Akademiska sjukhuset እዩ።
ናይ ቋንቋ ድግፍ-ተርጓሚ ምርካብ
ናብ፡ ንኣብነት፡ ማእከል ጥዕና፡ ማሕበራዊ ኣገልግሎት፡ መድህን ቤትጽሕፈትን ቤትጽሕፈት ዕዮን ምስ እትበጽሕ ናይ ትርጉም ኣገልግሎት ንምርካብ መሰል ኣሎካ። ቆጸራ ክትገብር ከሎኻ ኣዘክሮም።
ኣገልግሎት መጎዓዝያ
ባቡርን ፐንደልቶግን ባስን ናብ ኡፕሳላ፡ ኣርላንዳን ስቶክሆልምን ይኸዳ። ክኒቭስታ ጥቓ E4 ይርከብ። ኣርላንዳ ኣህጉራዊ መዓርፎ ነፈርቲ ናይ ሽወደን ዝዓበየ አይርፖርት እዩ። ብባቡር ክሳብ ኡፕሳላ 10 ደቓይቕ ይወስድ፡ ክሳብ ስቶክሆልም 30 ደቓይቕ ይወስድ፡ ክሳዕ ኣርላንዳ 7 ደቓይቕ ይወስድ።
ክኒቭስታ ጥንታዊት ናይ ባቡር ከተማ እያ፡ ምስ ስቶክሆልምን ኡፕሳላን ድማ ግሩም መራኸቢታት ኣለዋ።
ስራሕን ትካላት ናይ ምምስራት ተኽእሎታትን
እቲ ዝዓብየ ወሃብ ስራሕ
ክኒቭስታ ኮምዩን እዩ፡ 900 ሰራሕተኛታት ከኣ ኣለዉዎ። ብድሕሪኡ ፋብሪካታትን ንግድን ይመጽእ። ይኹንምበር መብዛሕትአን ዋኒናት ኣብ እተፈላለየ
ሰክተራት ዚነጥፋ ነእሽቱን ብኽልተ ሰባት ዝውነናን እየን። ዝዓበየ ናይ ስራሕ ዕድላት ኣብ ወጻኢቲ ኮምዩን እዩ ዚርከብ። ኣብ ነፍስወከፍ መዓልቲ 5000 ሰባት ንኺሰርሑ ካብ ክኒቭስታ ይወጹ። እቲ ኣገዳሲ ቦታታት ስራሕ ኡፕሳላ (ኣካደምያዊ ሆስፒታልን ዩኒቨርሲቲን)፡ ሲግቱና ኮምዩን (ኣርላንዳ ከባቢ) እዩ።
ናይቲ ኮምዩን ቤትጽሕፈት ኣብ ማእከል ክኒቭስታ ይርከብ።


text:
ርክብ ኢትዮ-ጃማይካ…
መቐለ ሚያዝያ 13/2009(ድወት) ኢትዮጵያ ምስ ጃማይካ ዘለዋ ርክብ ንግድን ቱሪዝምን ክጠናኸር ክሰርሕ እየ ኢላ።
ርክብ ኢትዮ-ጃማይካ ኣብ 1961ዓ.ም ፈረንጂ ጉጅለ ልኡኽ ጃማይካ ኣብ ኢትዮጵያ ዑደት ምስካየደ እዩ ተጀሚሩ።
ሃፀይ ሃይለስላሰ ኣብ 1966ዓ.ም ኣብ ጃማይካ ዑደት ምክያዶም ድማ እቲ ርክብ ክጠናኸር ጀሚሩ።
በዚ ድማ ጃማይካውያን ኢትዮጵያ ከም ኻልኣይቲ ቤቶም ከምዝሓስቡ ባዕልቶም ዝገልፅዎ እንትኾን ኣብ ሻሸመኔ ድማ ቦታ ተዋሂብዎም ብነፃነት ክነብሩ ከምዝተገብረ ይፍለጥ።
እዚ ድማ እዘን ሃገራት ካብ ርክብ ህዝቢ ንህዝቢ ብዝዘለለ ብደም’ውን ክተኣሳሰራ ምኽንያት ኮይኑ እዩ።
ሚኒስትር ቱሪዝም ጃማይካ ኤድመንድ ባርትሌት እዚ ጥንኩር ዝምድና እዘን ሃገራት ብዓውድታት ቱሪዝምን ንግድን’ውን ክጠናኸር ከምዝግባእ ሓቢሮም።
ሚስተር ባርትሌት ኣብ ጉባኤ ትካል ቱሪዝም ውድብ ሕቡራት መንግስታት ክሳተፉ ናብ ኣዲስ ኣበባ ምምፅኦም ምስ ሓበሩ ጐና ጐኒ ምስ ዝተፈላለዩ ኣመራርሓ መንግስቲ ኢትዮጵያ ኣብ ዓውድታት ንግድን ቱሪዝምን ክዛተዩ መደብ ከምዘለዎም ተዛሪቦም።
ኣብ ኢትዮጵያ ካብ ዝሓለፉ 60ን 50ን ዓመታት ጀሚሮም 500 ጃማይካውያን ብፍላይ ኣብ ከባቢ ሻሸመኔ ከምዝነብሩ ይፍለጥ።


text:
ኣይተ ከበደ ጫኔ ኣባል ስራሕ ፈፃሚ ብኣዴንን ኢህወዴግን
ሳልሳይ ክፋል
ምስ ኣይተ ከበደ ጫኔ ኣባል ስራሕ ፈፃሚት ብኣዴንን ኢህወዴግን ዝገበርናዮ ቃለ መሕትት ሕዚ እውን ቀፂሉ ኣሎ፡፡ ኣብ ካልኣይ ክፋል እዚ ፅሑፍ ኢህወዴግ ብብርኪ ፈፃሚ ስራሕ ዘካየዶ መድረኽ ገምጋም ተሃድሶ ዝነበሮ ፖለቲካዊ ትሕዝቶን ትርጉምን ብሰፊሑ ዳህሲስና ምቕራብና ዝዝከር እዩ፡፡ ኣብዚ ሕታም መቐፀልታ ናይቲ ትሕዝቶ ሒዝና ቀሪብና ኣለና፡፡
ወይን፡- ኣሓት ውድባት ኢህወዴግ ብዝኽተልኦ ፖለቲካዊ መስመር ኮነ ፖሊስን ስትራተጅን ወይ ድማ እዛ ሃገር ኣብ እትማሓደረሉ ስርዓት ፌደራል ኣፈላላይ የብለንን፣ ኢህወዴግ ከምዝብሎ እተን ብሄራዊ ውድባት ቅርፂ ምሕደራ ካብዝወከለኦ ወፃኢ ብኹሉ መዳይ ሓደ እየን። ብፍላይ ህወሓትን ብኣዴንን ከምኡ እውን ህዝብታት ትግራይን ኣምሓራን ብሓባር ዝኸፍልዎ መስዋእቲ ድማ ኣሎ። እዚ ኮይኑ እናሃለወ ኣብ ሞንጎ እቶም ውድባት ዘይምትእምማንን ኣፈላላይን ከመይ ክፍጠር ክኢሉ?
ኣይተ ከበደ፡- ከምቲ ዝተገለፀ ብኣዴንን ህወሓትን ብደም ዝተኣሳረ ሓድነት እዩ ዘለዎም። ካብ መጀመርትኡ ጀሚሩ ብኣዴን ገና ኢህዴን ኣብዝነበረሉ እዋን፣ ካብ ኢህኣፓ ተነፂሉ ውድብ ንምጥያሽ እንትንትቀሳቐስ ፅላል ኮይኑ ዘገልገሎ ህወሓት እዩ። ሽዑ ኢህኣፓ ገዚፍ ውድብ እዩ ነይሩ። ግን ድማ ዝፀረየ መስመር ኣይነበሮን። ብፍላይ ውሽጡ ዴሞክራሲያዊ ባህሊ ኣይነበሮን። ናይ ገጠር ናይ ቓልሲ ስልቲ ከም ኣማራፂ ዘይርኢ ውድብ እዩ ነይሩ ኢህኣፓ። በዚ ብውሽጣዊ ፀገማቱ ምኽንያት ድማ ፈራሪሱ ፍርቁ ንስርዓት ደርጊ እንትንምብርከኽ፣ ፍርቁ ድማ ናብ ወፃኢ ብመልክዕ ስደት እንትኸድ እቶም ውሑዳት ድማ ወፅዓ ክሳብ ዝሃለወ ቃልሲ ዘይቐሪ እዩ ኢሎም እንትቃለሱ ፅላል፣ ደጀንን ዋሕስን ኮይኑ ዘገልገሎም ህወሓት እዩ። ህወሓት ይብዛሕ ይውሓድ ዝሓሸ ብሄራዊ ቓልሲ ዘንቀሳቕሰ ውድብ ስለዝነበረ ፅላል ኮይኑ ኣገልጊሉ እዩ። ካብ ሽዑ እዋን ጀሚሩ ህወሓትን ኢህዴንን ኣብዙሪያ ሓደ ዕላማ ተኣኻኺቦም ንህዝቦም እናቃለሱ ናይ ሓባር ትልሚ እናተለሙ ተንቀሳቒሶም ብደም ዝተኣሰረ ርክቦም ሃኒፆም ዝወፁ ውድባት እዮም።
ንዓይ ናይ ብኣዴንን ህወሓትን ምትእስሳር በዚ ጥራሕ ዝግለፅ መሲሉ እውን ኣይረኣየንን። ብሓፈሻ ኣብ ታሪኽ ወያነ ኢትዮጵያ ውሽጢ ዝኸፈልዎ ዋጋ፣ ዘብርከትዎ ኣስተዋፅኦ ብጣዕሚ ዓብዪ እዩ። ምኽንያቱ ኢህዴን ኮነ በቲ እዋን እቲ መቃለሲ ኣጋጣሚ ዘይነበሮም ህብረብሄራት፣ ካብ ኩሎም ብሄር ዝተውፃእፅኡ መናእሰይ እውን መድረኽ መቃለሲ ኮይኑ ኣገልጊሉ እዩ፡ ንኦህዴድ ምምስራት እውን፣ ንኢህዴን ምምስራት እውን ናይ ባዕሉ ኣስተዋፅኦ ገይሩ እዩ። ደኢህዴን እውን። ስለዚ ናይ ብኣዴንን ህወሓትን ሕውነት ሕዚ ዝተፈጠረ ኣይኮነን። ገና ብጒሓቱ ግልፂ ቅዋም ሒዞም ብኣዴን ውፅዕ ህዝቢ ኣምሓራ ኣብ ጎኑ ኣሰሊፉ ገዛእቲ ደርብታት ኣምሓራ ንምቅላስ ቆሪፁ ዝተልዓለ ውድብ እዩ ነይሩ።
ምኽንያቱ ህዝቢ ኣምሓራ እውን እንተኾነ ካብ ገዛእቲ ደርብታት ኣምሓራ ዝረኸቦ ጥቕሚ ኣይነበረን። ህዝቢ ኣምሓራ ኣብዝኾነ ይኹን እዋን ተጠቃሚ ኣይነበረን። ግን ብኻልኦት ብሄርን ብሄረሰባትን ዓይኒ እንትርአ ህዝቢ ኣምሓራ ከም ጨቋኒ ገይሩ ዝርኢ ኣሎ። ከም ዓቀይታይ ተገይሩ ይቑፀር። ዓቀይቶትን ገዛእቲ ደርብታትን ውሑዳት ናይ ኣምሓራ ገዛእቲ ደርብታት እዮም ነይሮም። እቲ ዝበዝሕ ህዝቢ ኣምሓራ ግን ከምቲ ካሊእ ህዝቢ ብሄርን ብሄረሰባትን ኢትዮጵያ ተወፃዒ ዝነበረ፣ ዘፍረዮ ፍርያት ብግዲ እናተመንጠለ ዝውሰደሉ ብሓፈሻ ኣብ ዙሪያ ድኽነት ዝነበረ ህዝቢ እዩ። ነቲ ህዝቢ መድሕን ኮይኑ ኢህዴን እንትቃለስ፣ ብኣዴን በይኑ ኣይነበረን። ምስተጋደልቲ ህወሓት ሓቢሩ ኣብ ሓደ ድፋዕ እናወደቐ ዝተቓለሰ ውድብ እዩ። እዚ ጥራሕ እውን ኣይኮነን። ተጋደልቲ ህወሓት እንትመፁ ህዝቢ ኣምሓራ ደጊፍዎም እዩ። ሓቢሩ በሊዑ፣ ሰትዩ፣ “ኣጀኹም በርትዑ” ኢሉ ኣብ ጎኒ ተጋደልቲ ኮይኑ ኣቃሊሱ እዩ።
ኣነ ብጣዕሚ ኣብ ውሽጠይ ዝስመዐኒ ኣብ ጎቦ ጉና ከቢድ መስዋእቲ እንትኽፈል ትግራይ ሙሉእ ብሙሉእ ነፃ ወፂኣ ነይራ። ትግራይ ሚኢቲ ብሚኢቲ ነፃ ኣብ ዝወፀትሉ እዋን ተጋደልቲ ህወሓት “ነፃ ወፂና ኢና እሞ ልዕሊ እዚ ንሕና ደኺምና ኢና እቲ ካልእ ህዝቢ ድማ እቲ ቓልሲ የቐፅሎ። ንሕና ዓርስና ነፃ ክሳብ ዝወፃእና እቶም ተጋደልቲ ይኣኽለና” ዝብል ሕቶ ነይርዎም። ሕቶ ነይርዎም ጥራሕ ከይኮነ ካብ 20 ሽሕ ዘይንእሱ ተጋደልቲ ቀጥ ኢሎም ናብ ትግራይ ተመሊሶም ነይሮም ሽዑ። ደርጊ ከይተደምሰሰ ኣብ ዝተመለሰሉ እዋን ህወሓት ሓደ ዝገበሮ ነገር ነይሩ። ህዝቢ ኢትዮጵያ ሙሉእ ብምሉእ ነፃ ከይወፀ ትግራይ ነፃ ክትወፅእ ኣይትኽእልን። ስለዝኾነ ህዝቢ ትግራይ ናብ ገዛ ዝመፁ ደቅኹም ተመሊስኩም መኺርኩም እንደገና ናብ ቓልሲ፣ ናብ ዓውደ ኵናት ለኣኸዎም “ዕሰልየ ዕሰልየ ንኣያኻ ምሰል” እናተብሃለ ክለዓዓል ድሕሪ ምኽኣሉ እቶም ተጋደልቲ ነናብ ኣሃዱኦም ተመሊሶም ንክቃለሱ ተገይሩ እዩ።
ሽዑ ህወሓት ፀቢብነት እንተዝህልዎ፣ ህወሓት ንሓድነትን ዲሞክራሲን ዘይተሓለለ ውድብ እንተዝኽውን ነይሩ ትግራይ ነፃ ወፂኣ እያ እሞ እቲ ቓልሲ ይኣክል ክብል ይኽእል ነይሩ። ግን ኣይበለን። ህወሓት ንደቁ ምዒዱ ነፃነት ኢትዮጵያ ከይተኸበረ፣ ነፃነት ኢትዮጵያ ከይተረጋገፀ ትግራይ ነፃ ክተወፅእ ኣይትኽእልን። ስለዝኾነ ምስ ካልኦት ብሄርን ብሄረሰባትን ኣሕዋትና ኮይና ክንቅፅል ኢና። ቀፅሉ እዩ ዝበሎም። እዚ ጥራሕ እውን ኣይኮነን። ድሕሪ ምድምሳስ ስርዓት ደርግ ሰራዊት ኢትዮጵያ ብሄርን ብሄረሰባትን ኢትዮጵያ ክመስል ስለዘለዎ ብሄራዊ ተዋፅኦ ንምምጥጣን ተባሂሉ ህወሓት ዓብይ ስራሕ ሰሪሑ እዩ።
ብታሪኻዊ ኣጋጣሚ ድማ ኣዝዩ ብዙሕ ሰራዊት ዝነበሮ ህወሓት አዩ። ቀፂሉ ኢህዴን እዩ። ቀፂሉ ኦህዴድ፣ ቀፂሉ ኣዝዩ ንእሽተይ ድማ ናይ ደኢህዴን እዩ ነይሩ። ስለዚ ብዙሕ ሰራዊት ዝነበሮ ውድብ ህወሓት ስለዝነበረ ብዘበርክትዎ ልክዕ፣ ብዝኸፈልዎ መስዋእቲ ልክዕ “ክጥቀም ኣለኒ” ኣይበለን። ወይም ድማ ዝተፈላለየ ጥቕሚ ይግበኣኒ እዩ ኢሉ ሕቶ ኣየልዓለን። ህወሓት ዝገበሮ ሰራዊት ኢትዮጵያ ተዋፅእኡ ዝተመጣጠነ ንክኸውን ተጋድልቲ ህወሓት ብኽብሪ ተነክዮም። ብር 1500 እናተውሃቦም ሓሪሶም ንክበልዑ ናብ ትግራይ ንክምለሱ እዩ ዝተገበረ።
ስለዚ ብመንፅር መሰል እቶም ተጋደልቲ እንተርኢናዮ ተቓሊሶም እዮም። ሃገር ነፃ ኣውፂኦም እዮም። ክርብሑ ነይርዎም። መሃያ ይግበኦም ነይሩ። ግን ድማ ድሕሪ ነዊሕ ዕጥቃዊ ቓልሲ ኪዱ እሞ ሓሪስኩም ብልዑ፣ ብሄራዊ ተዋፅኦ ንምምጥጣን ደቂ ካልኦት ብሄርን ብሄረሰባትን ኣብ ውሽጢ እቲ ሰራዊት ክኣትው ስለዝግበኦም ውፁ እዮም ተባሂሎም። ሽዑ ድማ ወፂኦም እዮም። ብር 1500 መሳፈሪ መኪና እናተውሃቦም እዮም ዝኸዱ። እዚ ኹሉ ልፍዓት ለፊዖም ሃገር ሓራ ኣውፂኦም ኣብዚ ሕዚ እዋን ኣብ ትሑት ናብራ ዝነብሩ ብርክት ዝብሉ ተጋደልቲ ኣለው። ስለዚ ህወሓት ካብ ዝኾነ ሓይሊ ብላዕሊ ንሓድነት ህዝብታት ብምፍቕቓድ ህዝብታት ዝተመስረተ ስርዓት ፌደራል ንክህሉ፣ ደቁ ዝገበረ ውድብን ህዝብን እዩ ንዓይ።
ስለዚ ህወሓት ብዝተፈለየ መንገዲ ብላዕሊ ክኸውን፣ ናይ ህዝቢ ትግራይ ልዕልነት ንክረጋገፅ ዝሰርሖ ዋላ ሓደ ስራሕ የለን። ይኹን እምበር ኣብ እዋን ስርዓ ደርጊ እውን ሸያጢ ዓዲ ይበሃል ነይሩ። ኣብዚ ስርዓት እዚ እውን ፀላእትና ነዚ “ኝኝ” ኢሎም ዝቐፀልሉ ኩነታት እዩ ዘሎ። ህዝቢ ትግራይ ሎሚ እውን እንተኾነ ብኣፃፍሩ ጎቦታት እናፈሓረ ኣብ ዝነብረሉ ኩነታት እናሃለወ ግን ከም ህዝቢ ዝተፈለየ ጥቕሚ ከምዝረኸበ፣ ልዕልነት ህወሓት ኣብዛ ሃገር ከምዝተረጋገፀ ይስበኽ እዩ። ማሕበራዊ ሚድያ እውን ነዚ ተቐቢሉ የጋውሕ እዩ። እቲ ካልእ እውን ናይ ባዕሉ ኣረኣእያ ገይሩ ይወስድ። እንተኾነ እቲ ሓቂ ከምኡ ኣይኮነን። ኩለን ክልላት ባዕለን ንባዕለን ዘመሓድራሉ፣ በጀት ቀመር ብዘለወን በዝሒ ዝከፋፈለሉ ስርዓት እዩ ዘሎ።
እዚ ኮይኑ እናሃለወ ንምንታይ እዩ ኣብ ህወሓትን ብኣዴንን ዘይምትእምማንን ኣፈላላይን ዝተፈጠረ እንተኢልና ግን ናይ ስራሕ ምትሕውዋስን ጉድለት ወያናይነት እናዓበየ ብምምፀኡን እዩ። ብትምክሕቲ ወይ ብካሊእ ምኽንያት ንህወሓት ብጥርጣረ ዓይኒ ንምርእኣይ ኣመራርሓን ኣባልን እናሰፍሐ ብምምፅኡ ምኽንያት ብጎቦ ዓይኒ ንምርኣይ ምኽንያት ኮይኑ እዩ። ኣብቲ ኣመራርሓ ዘሎ ዝተዛበዐ ኣረኣእያ ናብቲ ህዝቢ እውን እናላሓኸ ኣብቲ ክልል ንዓመታት ኣብ ዝነብሩ ተወለድቲ ትግራይ ብዓይኒ ጥርጣረ ንክረኣዩ ወይ ድማ ንብረቶም ንኽዝረፉ፣ ንክባራዕ ወይ ድማ ጠቕሊሎም ንኽወፁ ዝተገበረሉ ኣጋጣምታት ኣሎ።
ከምዚ ዓይነት ኩነታት ንዓይ ኣብ ታሪኽ ብኣዴን፣ ኣብ ታሪኽ ህዝቢ ኣምሓራ ፀሊም ነጥቢ እዩ። ህወሓትን ብኣዴንን፣ ህዝብታት ትግራይን ኣምሓራን ብደም፣ ብባህልን ሓድነትን ዝተወሃሃደን ዝተኣሳሰረን ህዝቢ ኮይኑ እናሃለወ ግን ድማ ንክልቲኡ ህዝቢ ዘረሓሕቕ ስራሕ ምስራሕ ንዓይ ናይ ታሪኽ ፀሊም ነጥቢ እዩ ኢለ እየ ዝሓስብ። ካብ ከምዚ ዓይነት ኩነታት ቀልጢፍና ክንወፅእ ኣለና ኢለ ይሓስብ። ሎሚ እውን ተወላዲ ትግራይ ዝኾነ ሰብ እናተኣለሸ ንብረቱ ዝዝረፈሉ፣ ገዝኡ ዝባርዐሉ ኩነታት ውፅኢት ኣተሓሳስባ ወያናይ ዴሞክራሲ ከይኮነ ውፅኢት ዘርኣውን ትምክሕታውን ኣተሓሳስባ እዩ ኢለ እየ ዝኣምን። ስለዚ በዚ መዳይ ነቶም ህዝብታት ክናቖሩ ዝሰርሑ ዘለዉ ሓይልታት ጥንኩር ቃልሲ የድሊ እዩ ይብል።
ናብ ድሕሪት ተመሊስና ምርኣይ ዘድሊ እንተኾይኑ መንቀሊ ናይ ክልቲኦም ውድባት ክኾኑ ዝኽእሉ ነገራት ነይሮም። ከምዚ ዓይነት ኣጋጣሚ እንትፍጠር ክልቲኦም ውድባት ፀገሞም ቀልጢፎም ኣብ ምፍታሕ ዝርአ ሽግር ነይሩ። በዚ መዳይ ዝለዓል ሓዲኡ ጉዳይ ግጮ እዩ። ጉዳይ ግጮ ንዓይ ጉዳይ 20 ሽሕ ሄክታር መሬት እዩ። 20 ሽሕ ሄክታር ናብ ትግራይ እንተኸደ፣ ናብ ኣምሓራ እንተመፀ ንህወሓትን ብኣዴንን ዘፃለኦም ክኸውን የብሉን። 20 ሽሕ ሄክታር መሬት ሓደ በዓል ሃፍቲ ብመልክዕ ኢንቨስትመንት ዝወስዶ መሬት እዩ። ብደም ተኣሳሲሮም ነዊሕ ቃልሲ ውረድ ደይብ ሓሊፎም ዝመፁ ውድባት ብ20 ሽሕ ሄከታር መሬት ተባኢሶም እቶም ኣመራርሓ እውን ኣብዚ ጉዳይ ናይ ቅዋም ኣፈላላይ ሒዞም ዘቀሓሕር ስራሕ ክሰርሑ ነይሩዎም ኢለ ይኣምንን። ነቲ ህዝቢ ንክረሓሓቕ ዝገበርዎ እውን ውፅኢት ምብልሻው ኣረኣእየኦም እዩ። ወያናይ ዲሞክራስያዊ ኣተሓሳስባ ብዘይምሓዞም ዝተፈጠረ እዩ። መርኣይና ክልቲኦም ህዝብታት ብዘላቒ ዝጥቀምሉ ዘይኮነስ መርኣዪና ቁራስ መሬት ብምዃኑ እዩ።
ደርጊ እውን እኮ ቀደም ዝነበረ ጭርሕኡ “ኤርትራ እንተኸይዳ ክሳድና ከቑረፅ እዩ” ዝብል እዩ ነይሩ። ድልየት ደርጊ ንህዝቢ ኤርትራ ናብ ባዕሉ ንምምፃእ ኣይኮነን ቀንዲ ዕላምኡ። ብዛዕባ ህዝቢ ኤርትራ ጉዳዩ ኣይነበረን። መሬት ኤርትራ ናይ ባሕሪ በርና ንምንታይ ይኸይድ እዩ እቲ ጉዳይ። ሽዑ ንሕና ጭርሖና ናይ ግዝኣት ሓድነት ከይኮነ ናይ ህዝብታት ሓድነት እዩ ዝነበረ። ሓድነት ህዝብታት እንተኾይኑ ናብ ግጮ እንትንመፅእ ናይ ክልቲኡ ህዝብታት እንተኾይኑ ዘተሓሳስበና ንምንታይ መሬት ንርኢ? መሬት ናይ ገዛእቲ ኣተሓሳስባ እንተኾይኑ ንምንታይ ኣብ ልዕሊ መሬት ትኹረት ገይርና? ወያናይ ዴሞክራሲያዊ ኣተሓሳስባ ድማ ህዝብታት እዩ ዝርኢ። ህዝብታት ብሓባር ይነብሩ፣ ኣብኡ ኣብቲ ልዕሊ 20 ሽሕ ሄክታር ዝነብር ሓረስታይ ክሳብ ዘይተፈናቐለ ካብቲ መሬት ተልዓል ክሳብ ዘይተብሃለ ምንም ዝመፅእ ነገር የለን። እቲ ምምሕዳር እንተደልዩ ናብ ትግራይ ክኸውን ይኽእል፤ እንተደልዩ ድማ ናብ ኣምሓራ ክኸውን ይኽእል። ምንም ሓጥያት የብሉን። እቲ ቀንዲ ጉዳይ እቲ ህዝቢ ሰናይ ምምሕዳር ምርካቡ እዩ። እዚ ኮይኑ እናሃለወ ንሕና ግና ከም ኣመራርሓ ተኸፋፊልና ናይ ኣፈላላይ ነጥቢ ኮይኑ ካብ 20 ዓመታት ዘይንእስ ጊዜ ክጓተት ፀኒሑ እዩ። ኣብዚ ጉዳይ እቲ ኣመራርሓ ትኹረት ክህበሉ ነይርዎ።
እቲ ካልኣይ ድማ እቲ ኣመራርሓ ነቲ ጉዳይ ብቕልጡፍ ክፈትሖ ነይርዎ። ንምፍታሕ እንትንፍትን እውን ብመሬት ምስሕሓብ ምኽንያት እዚ ናብዚ፣ እዚኣ ድማ ናብቲ እናበለ ነዊሕ ጊዜ ክጓትቶ ፀኒሑ እዩ። እዚ ውጥጥ ኣብ መንጎ ብኣዴንን ህወሓትን ዝበለፀ ንክሰፍሕ ገይርዎ እዩ። እዚ ሓደ እዩ። እቲ ካልኣይ ምስ ወልቃይት ተታሓሒዞም ዝለዓሉ ጉዳያት እዮም። ሕቶ እንተሃልዩ ሕገ- መንግስታዊ ሕቶኡ ኣቕሪቡ ክምለሰሉ ይኽእል እዩ። ሕቶ እንተዘይሃልዩ ብኡኡ ዘብቅዕ እዩ። ግን ንኻልኦት ሓይልታት ትምክሕትን ፀረ ሰላም ሓይልታትን መደያይቦ ገመድ ኮይኑ ንከገልግሎም በሪ ከፊትና ኢና። ንሕና በገዛ ኢድና ኢና በሪ ዝኸፈትና። እዚ ብደንቢ ክርአ ክኽእል ኣለዎ።
እቲ ካሊእ ፀገም ዝፈጥር ህወሓት ወይ ድማ ህዝቢ ትግራይ ንክፅላእ ዝገብሩ ተወለድቲ ትግራይ ኣለው። ፅግዕተኛ ሓይልታት ኣለው። ነዚኦም ህወሓት ክቃለሶም ነይርዎ። ኩላህና ክንቃለሶም ነይሩና። ብኣይ እምነት ደርጊ ኣብ ዝነበረሉ እዋን ንተወለድቲ ትግራይ ሰለልቲ ወያነ እዮም፣ ወያነ ዘዋፈሮም እዮም እናበለ ዘጨፍጭፎም ዝነበረ ሰላሊ ተወላዲ ትግራይ ነይሩ እዩ። ልክዕ ሽዑ ከምዝነበረ ሎሚ እውን እዚ ስርዓት ናተይ እዩ እናበለ ዘፈራርሕ፣ እዚ ስርዓት ናተይ እዩ እናበለ ናይ ባዕሉ ጥቕሚ ዝእምርር ፅግዕተኛ ተወላዲ ትግራይ ኣሎ። ብፍላይ ኣብ ዙርያ ኣዲስ ኣበባ ብዙሕ ፅግዕተኛ ኣሎ። ነቲ ፅግዕተኛ ሓይሊ ክንቃለሶ እዩ ዘለና። እዚ ሓይሊ እዩ ህወሓት ንክፅላእ፣ ህዝቢ ትግራይ ንክፅላእ ዝገብር ዘሎ። ሓፂን የምፅእ ኣየር ብኣየር ይሸይጥ፣ ሕርሻ ከልምዕ እየ ኢሉ መሬት ይወስድ፣ እቲ ሕርሻ ከየልመዐ ናብ ህንፀት ሪልስቴት ይኣቱ። ግብሪ ክኸፍል እናተገበኦ ኣጭበርቢሩ ይኸይድ። ካብ ባንኪ ልቓሕ ይወስድ ከይሰርሐ የጠፋፍእ። እንትሕተት ብትግራዋይነቱ የፈራርሕ። ስለዚ እቲ ካልእ ብሄር ኣብዚ ጉዳይ እንታይ እዩ ዝሪእን ዝሓስብን? ንምግማቱ ኣየፀግምን ናይ ብሓቂ ህዝቢ ትግራይን ህወሓትን ኣብ ድሕሪኡ ከምዘሎ ይሓስብ። እቲ ስርዓት ድማ ናቶም እዩ። ስለዚ እንተተዛሪብናዮም ፅባሕ ከእስሩና ይኽእሉ እዮም ኢሉ ብምስጋእ ይፈርሖም። ከምዚ ዓይነት ኣረኣእያ ኣሎ።
እዚ ኣረኣእያ ክቕየር ኣለዎ። ኣብዚ ዘሎ ፅግዕተኛ ትግራዋይ ኮነ ፅዕግተኛ ኣምሓራይ፣ ፅግዕተኛ ጉራጌ ይኹን ፅግዕተኛ ስልጤ - - - ኩሎም ፅግዕተኛታት እዮም። በቲ ስርዓት፣ በቲ ልምዓታዊ መንገዲ ከይዱ ክሳብ ዘይሰርሐ፣ ብመንገዲ ፅግዕተኛ ክሳብ ዝተጉዓዘ ዘይሩ ዘይሩ እቲ ፅግዕተኛ ህልውና መስመር ወያናይ ዲሞክራሲና ዝፈታተን እዩ። ስለዝኾነ ልዕሊ ኹሉ ሕድሕድ ውድብ ናይ ባዕሉ ፅግዕተኛ ሓይሊ ክቃለስ ኣለዎ። ቀፂሉ ናይቲ ካሊእ ፅግዕተኛ ሓይሊ ብሓባር ከቃለስ ክኽእል ኣለዎ። ስለዚ ህወሓት ይኹን ብኣዴን ዝደኸመሉ ሓዲኡ መልክዕ ነቶም ፅግዕተኛ ሓይልታት ኣብ ክንዲ ዝቃለሱ ወሲኾም ንናይ ባዕሎም ብሄር ሓቚፎም ምሓዞም እዩ። እዚ ህወሓት እውን ባዕሉ ብዝርዝር ዝግምግሞ ድሕሪ ሕዚ ክንቃለሶ ኣለና ኢልና ዝረኣናዮ ጉዳይ እዩ።
ስለዚ እዚ ኣረኣእያ ብትኽክል እንተተስተኻኺሉ ህዝቢ ትግራይ ዝተፈለየ ጥቕሚ ከምዘይረኸበ፣ ህወሓት እውን ልዕልነት ኣብ ውሽጢ እዛ ሃገር ዘይሃነፀ ምዃኑ ብጋህዲ ዝርኣየሉ ኩነታት ክህሉ እዩ ኢለ እየ ዝሓስብ። በዚ ቅኒት እዩ ክርአ ዘለዎ። ኣብ መንጎ ህወሓትን ብኣዴንን ዝነበረ ምርሕሓቕ ሎሚ ለውጢ ምጅማርና፣ ብከይዲ ተሃድሶ ብምሕላፍና ምኽንያት ጉዳይ ግጮ ብቐሊሉ ተፈቲሑ እዩ። ካሊእ እውን እንተኾነ ዋላ ሓደ ዘፃልአና ነገር ክህሉ ኣይኽእልን። ስለዚ እንተወሓደ ኣብ ልዕሊ ሓድነትና ዝተፈጠረ ምጥርጣርን ዘይምትእምማንን እናተፍሓቐ ናብ ሓደ እንመፀሉ መንገዲ ስለዝፈጠርና ሕዚ ብርግፀኝነት ኣብ መንጎ ህወሓትን ብኣዴንን ዝነበረ ሓድነት ናብቲ ቀደም ዝነበረሉ ጥንኩር ሓድነት ተመሊሱ ሓድነትና ሓሊና ክንከይድ ኢና ዝብል እምነት እዩ ዘለኒ።


text:
ደቡብ ኮርያ ምስ ሰሜን ኮርያ ዘተ ክካየድ ድሌት ኣርእያ
መቐለ ሓምለ 10/2009(ድወት) ደቡብ ኮርያ ኣብዚ ሰሙን ኣብ ዶብ ክልቲአን ሃገራት ኣጋጢሙ ዘሎ ወጥሪ ክፍታሕ ምስ ሰሜን ኮርያ ወታሃደራዊ ዘተ ክተካይድ ድሌት ከምዘለዋ ገሊፃ።
ወታሃደራዊ ደንበር ኣብ ዝተሓንፀፀሉ ኸባቢ ወታሃደራዊ ወጥሪ ክዓስል ዝዕድሙ ምንቅስቓሳት ይረኣዩ ብምህላዮም ኣብቲ ዝመፅእ ዓርቢ ኣብ ሞንጎ ክልቲኤን ኮርያ ዘተ ክካየድ ድሌት ከምዘለዎ ሚኒስቴር ምኽልኻል ደቡብ ኮርያ ኣፍሊጡ።
እዚ ካብ 2015ዓ.ም.ፈረንጂ ናብዚ ንፈለማ እዋን ዝካየድ ልዝብ ኮርያ ኾይኑ ፕረዝደንት ሙን ጂ ኢን ናብ ስልጣን ካብ ዝመፁ ናብዚ ብብርኪ መንግስቲ ክካየድ ዝተተለመ ዘተ ከምዝኾነን ተዓዘብቲ ይገልፁ።
ኣብዚ ወርሒ ሰሜን ኮርያ ዘካየደቶ ፈተነ ምትኳስ ባላስቲክ ሚሳይል ስዒቡ ደቡብ ኮርያ ሓበራዊ ዘተ ክካየድ ኣድላዪ’ዩ ናብ ዝብል ውሳነ ከምዝመፀት ተገሊፁ ኣሎ።
ክልቲኤን ኮርያ ኣብ 1950ታት ናብ ኵናት ካብ ዝኣትዋ ናብዚ ምሕዝነተን ብወጥሪ ዝተኸበበ ኾይኑ መፂኡ’ዩ። (ፕረስ ቲቪ)


text:
ንተልእኮ ዓቃቢ ሰላም ሕቡራት ሃገራት ዝወጽእ ገንዘብ፡ ካብ ኩለን ሃገራት ዝበዝሐ ክትኸፍል ዝጸንሐት ኣሜሪካ ፡ ድሕሪ ደጊም ክፍሊተይ ከጉድሎ`የ ትብል ኣላ። እቲ ተልእኮ ሓዲሽ ኣወዳድባ ክግበረሉ ምምሕዳር ዶናልድ ትራምፕ ካብ ፈለማ’ዩ ክሰርሓሉ ዝጸንሐ ጉዳይ`ዩ።
ኣብ`ዚ እዋን`ዚ ኣብ ዙርያ ዓለም 15 ተልእኮታት ዓቃቢ-ሰላም ኣለዉ-፡ ካብዚ ኦም ሸሞንተ ኣብ ኣፍሪቃ እዮም።
ኣመሪካ፡ 28 % ናብ`ቲ ተልእኮ ተዋጽእ፡ ብኽፍሊት ካልአይቲ ደረጃ ዝሓዘት ቻይና ድማ 10 % ተዋጽእ።
ኣብ ሕቡራት ሃገራት ኣምባሳደር ኣሜሪካ ኒኪ ሀሊ፡ ወጻኢታት ተልእኮ ሕቡራት ሃገራት ብ600 ሚልዮን ዶላር ክጎድል`ዩ ዝብል ብሕቡራት ሃገራት ዝወጸ መግለጺ፡ ጽቡቕ ፈላማይ ስጉምቲ ኽትብል ተመጉስ።
ዝሓለፈ መስከረም`ውን ምኽትል ፕረዚደንት ኣመሪካ ማይክ ፐንስ፡ብዛዕባ ኣድማዕነት ዓቃቢ ሰላም፡ ሻቕሎት ከምዘለዎ ድሕሪ ምግላጽ፡ ቁምነገር ዝገብርን ተሓታታይ ዝኾነ ተልእኮ ኾይኑ ክቕረጽ ኣለዎ ክብሉ ተሰሚዖም ኔሮም።
ፓውላ ዊልያምስ፡ ተሓጋጋዚት ፕሮፈሰር ኣብ ጆርጅ ዋሺንግተን ዩኒቨርሲቲ ክፍሊ ኣህጉራዊ ጉዳያት`ያ፡ ወጻኢታት ንምንካይ ኣማራጽታት ምድላይ ኩሉ ግዜ ጽቡቕ`ኳ እንተኾነ፡ ወሰን ኢልካ ምንካይ ግን፡ ድሕነት ወታሃድራት ንምርግጋጽ’ውን ከጸግም ይኽእል`ዩ ትብል።
“ ኣብ ዓቀብቲ ሰላም ብዝተፈላለየ መንገዲ ተጽዕኖ ከሕድር ይኽእል`ዩ። ጠቓሚ`ዩ ኢልካ ዝሓሰብካዮ፡ ዘይተሓስበ ሳዕቤን ክህልዎ ይኽእል`ዩ። ስለዚ ዓቀብቲ ሰላም ብውሑድ ገንዘብ ብዙሕ ቁምነገር ክገብሩ ክትጽበዮም ኣይክኣልን`ዩ።”
ንሳ ብተወሳኺ ሕቡራት ሃገራት ባጀት ከጉድል እንተድኣ ኾይኑ ወይ ቁጽሪ ተልእኮታት ክንኪ ኣለዎ ወይ ዕማማት ወፍርታቱ ከጉድል ኣለዎ ትብል ።
ካብ 1960 ዓ.ም ጀሚሩ ሕቡራት ሃገራት ኣብ ኣፍሪቃ ልዕሊ 20 ተልእኮታት ዓቃቢ-ሰላም ፈጺሙ። ኣብ`ዚ እዋን`ዚኣብ ኣፍሪቃ ጥራይ ኣብ ምዕራብ ሰሃራን ደሞክራቲክ ሪፓብሊክ ኮንጎን ወሲኽካ 5 ቢልዮን ዶላር ባጀት ዘለዎ ኣስታት 91 ሺሕ ሓይሊ ሰብ ኣለዎ።
ኣብ `ስቲምሰን ማእከል` ዝተባህለ ኣብ ዋሺንግተን ዝርከብ ትካል፡ ፖሊሲ ዲይረክተር ፕሮግራም ሓለዋ ሰላማውያን ሰባት ዝኾነት ኣዲቲ ጎሩር፡ ምንካይ ባጀት ኣብ ድሕነት ሰላማውያን ሰባት ዝህልዎ፡ሳዕቤን ቀሊል ከምዘይኮነ ትገልጽ፡
“ ዓቀብቲ ሰላም ኣብ ምሕላው ሰላማውያን ሰባት ኣገዳሲ ተራ`ዩ ዘለዎም። እቲ ዝፍጸም መጥቃዕቲ ኾነ ጎንጺ ድማ ብዕጡቓት ክኸውን ይኽእል ወይ ብመንግስቲ ከኸውን ይኽእል።”
እቲ ምንካይ ባጀት ዓቀብቲ ሰላም ዝብል ሓሳብ ዝያዳ ዝድፍኣሉ ዘሎ ብኣመሪካ`ዩ፡ እዚ ድማ ምስ ቀዳምነት ፖሊስ ወጻኢ ፕረዚደንት ትራምፕ ዝሳነ`ዩ። እንተኾነ፡ ቅድሚ መደባት ትግባረ ምዝርጋሕ፡ ምንካይ ገንዘብ ከይቕድም ተሓለቕቲ ተልእኮታት ዓቃቢ ሰላም ሕቡራት ሃገራት ይሻቐሉ።


text:
ሱዳንን ደቡብን ሱዳንን ብዛዕባ ኣሰሓሓቢ ዞባ ኣብየይ ኣብስምምዕ በፂሖም።እዚ ሎሚ ሶኒ ዝተፈፀመ ስነ-ስርዓት ምፍርራም ኣብ ኣጠቓቕማ ቃላት ንማዕልታት ክዛተዩ ድሕሪ ምፅንሖም እዩ ተደፂሙ። ኣብ ክልተ ናይ ዶብ ክፍለ-ግዝኣታት ከቢድ ግጭት ይካየድ ስለዘሎ እቲ ቅልውላው ናብ ሰብኣዊ ህልቂት ንኸይንህር ስግኣት ከምዘሎ ካብ ሱዳን ዝመፀ ዜና ይሕብር።
በቲ ውፅኢት ዕግበት ዝተሰምዖም ፕሬዝዳንት ደቡብ ኣፍሪቃ ዝነበሩ ሚስተር ታቦ እምቤኪ “እቲ ውዕል፣ ኣብየይ ካብ ወታደራዊ ምንቅስቓስ ነፃ ክትኸውንን ብሕቡራት መንግስታት ዝተፈቐደሉ ሓይሊ ዓቃቢ ሰላም ኢትዮጵያ ንኽዋፈረሉን ይፅውዕ” ኢሎም።
እምቤኪ ብምቕፃል ‘’ኣብቲ ዝባ ዘለው ወታደራዊ ሓይልታ ሱዳን ካብቲ ከባቢ ክወፁ እዮም።ካልኦት ወታደራዊ ሓይልታት እውን ካብ ኣቢየይ ክወፁ ኣለዎም።ወትሃደራት ሓርነት ሱዳን ኣብቲ ከባቢ እንተሃሊዮም’ውን ካብቲ ቦታ ወፂኦም፣ሕቡራት መንግስታት ፍቓድ ምስሃበ ወታደራት ኢትዮጵያ ክኣትው እዮም’’ይብሉ።
ሕቡራት መንግስታት ምስፈቀደ ሓደ ብርጌድ ዓቃቢ ሰላም ኢትዮጵያ ኣብ ውሽጢ መዓልታት ናብ ኣብየይ ከምዝዋፈሩ ሚስተር እምቤኪ ይገልፁ።
እዚ ከምዚ’ሉ ከሎ ዓቃቢ-ሰላም ኣብየይ ንክዋፈሩ ዝእዝዝ ረቂቕ ውሳነ ኣብ ቀረባ ግዜ ከም ዝዝርጋሕ ኣብ ሕቡራት መንግስታት ኣምባሳደር ዩ-ኤስ ሱዛን ራይዝ ኣፍሊጠን።
ሚስተር እምቤኪ ካብቲ ስነስርዓት ምፍርራም ወፂኦም ከይደንጎዩ ኣዲስ ኣበባ ናብ ዝርከብ መአከቢ ኣዳራሽ ሕቡራት መንግስታት ድሕሪ ምቅናዕ ብናይ ቪዲዮ ኮንፈረንስ ንቤት ምኽሪ ፀጥታ ሕቡራት መንግስታት መብርሂ ሂቦም።
እቲ ሎማዓንቲ ሶኒ ዝተፈረመ ስምምዕ ካብቲ ከባቢ ዝተፈናቐሉ ናብ መንበሪኦም ንኽምለሱ መንገዲ ዘጣጥሕ እዩ ይብሉ ሚስተር እምቤኪ።ድሕሪ 9 ሓምለ ኣዋጅ ነፃነት ደቡብ ሱዳን ብዛዕባ መፃኢ ዕፃ ኣብየይ ዝርርብ ክካየድ እዩ።
ስምምዕ ኣብየይ ብዛዕባ ተዃሳሕቲ ጉዳያት ምምቓል ማሸጣ ነዳድን 38 ቢሊዮን ዶላር ዕዳ ሱዳንን ንምዝርራብ ወሳኒ ምዃኑ ክግለፅ ፀኒሑ እዩ።
ብዝተኣሳሰረ ምዕባለ ጉዳይ ወትሃደራት መንግስቲ ምስ ተፃባእቶም ንሰሙናት ክዋግኡላ ዝቀነዩላ ክፍለግዝኣት ኮርዶፋን ፅባሕ ሰሉስ ዝርርብ ከምዝጅመር ሚስተር እምቤኪ ኣፍሊጦም ኣለው።በቲ ዅናት ተቐርቂሮም ንዝርከቡ ፍርቂ ሚሊዮን ሰባት ህፁፅ ረድኤት ንምቕራብ ግዚያዊ ምቑራፅ ተኹሲ ንምትግባር ዝነበረ ተስፋ እናፀልመተ ይመፅእ ኣሎ።


text:
ከመዓልኪ ወርሒ 5 ወርሒ ግንቦት !
ራሕሲ ጠሊ ተስፋ ዓዃይ ንሓረስቶት፡
ጸሓይ በሪቃ ብፍስሃ ተቀልቂላ ብመስኮት
ሕጻናት ብማይ ክጨናጓጉዑ ብዝሑል ልዙብ ምቆት
ማላውቲ ይዕንድሩ ዕያዊቲ ምራኹት ጥቦት
ፍትውቲ ወርሒ ተስፋ ኣዝመራሰናይ ክራማት።
ሰላም ንዓኺ ወርሒ 5 ወርሒ ግንቦት !!
ባሕቲ መዓልትኺ ናይ ሪሂጸ በላዕ ንግደት፡
ፍረ ቃልሱ ዝጭራሓላ ብስጡም ሓድነት
ቀጻሊ ጥምጥሙ ዝእውጀላ ኣንጻር መዝማትነት
ኣርማኡ ገቲሩ ዝሕብረላ ኣህጉራዊ ምሕዝነት።
ድርብ ክብርን ዝኽርን ኣዓኺ ወርሒ ግንቦት !!!
ዕለት 24 ተወሲኻ ነጻነት ናይ ዕሸል ሃገርና ልደት፡
ሳላ ጀማሪ ሰራዊት ሓርነት ደምዳሚ ህዝባዊ ሰራዊት
ብድርብ ቃልሲ ህዝብና እኩብ ድምር ዓወት ፡
ድሕሪ 30 ዓመታት ሲዒሮሞ ንገዛኢ ባዕድነት
ልዕላውነት ለቢሳ ኤርትራና ወጺኣ ነጻነት።
ተሻቂለ ኣነስ ወርሒ 5 ወርሒ ግንቦት !!!!
ብደስታ ክንዝክረኪ ብዓቢ ፍስሃ ብኽብረት
ብፍናን ሓረስታይ ኣብዑሩ ዘይሃሲ ፈኲስ ስበት ፡
ኣህጉራዊ ምሕዝነት ንግርማ መሰል ሃገራውነት
ኩልና ደቅኺ ተደሲትና ብሓባር ክንዲ ንጻወት ፡
መንጎ መንጎ ኮይኑና ብድርብ ዝኽርኺ ከይንድሰት
ገቲኡና መላኺ ስርዓት ህግደፍ ቀይርዋ ባርነት ።
27 ዓመቱ ኮይኑ ዲሂኹ የእትዩና ኣብ ደልሃመት !!!
ንሃገርና ሽማ ኣባላሹ ጌሩዋ ንጽልቲ ቁሸት ፡
ምስ ኩሎም ጎረባብትና ኣመል ገርዎ ክናቆት
ህዝብና ብሕሰም ገጹ ተደዊኑ መሲሉ ሕመት
ብራዕዲ ብሂወቱ እናረኣየ ገርዎ ከም ዝዕመት
ትሕቲ ምድሪ መቊሕዎ ከይዛረ ከይሕተት
ሕድሪ ስዉኣት መብጽዓ ህዝቢ ተረጊጹ ይዝመት
ኣረሚን ስርዓት ደፊኣኡ ኣኽሊል ጥልመት።
ሰሚዕኪ ዶ ወርሒ 5 ወርሒ ግንቦት ?
እዚ ትምክሕተኛ ብዱዕ ተዓዛዚርዎ ንዕቀት
መፍትሒ ሓብሪ ኣሎኪ ናይ ሰውራ ሙኩር መሰረት
ንዒ እባ ገለ ግበሪ ኣንቲ ተቃላሲት ወርሒ ግንቦት
ኣበግስዮ ሰውራ ሸቃላይ ዝገንፈሎ ጭቆና ምረት
ይኣኽለካ በልዮ ንዉልቀ ምልኪ ግበርሉ ነባሪ ደረት
ክድሕን መንእሰይ ካብ ሰሃራ ሲናይ ቀለብ ዓሳ ህልቀት።
ነባሪ ክብርን ዝኽንር ንጀጋኑ ሰማእታትና !!!
ባሕቲ ግንቦትን 24 ግንቦትን ንወትሩ ክበራ !!!
ውድቀት ንዉልቀ መላኺ ስርዓት ህግደፍ።
ጸሃየ ቀለታ ... 2006 >>>>>> >>>>>> 2018


text:
መንበሪ-ገዛ
ኣብ ፊሊፕስታድ መንበሪ ኣባይቲ ዲኻ ትደሊ ዘሎኻ? ኣብ Filipstadsbostäder ክፉት ቦታ ትረክብ። ኣብቲ ናይቲ ኮምዩን ወብሳይት ካልኦት ትካላት ኣካረይትን ደላሎን ትረክብ።
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ኣብ ፊሊፕስታድ ብዙሓት ናይ ቋንቋ ጉጅለታት ኣለዋ፡ ከም ኣብነት፡ ሶማሊ፡ ሲርያ፡ ሆላንድ፡ ወዘተ.
ማሕበራትን ምትእኻባትን
ኣብቲ ኮምዩን ሓያሎ ናይ ስፖርትን ምንቅስቓስ ኣካላትን ቅርጽታት ኣሎ፡ ከም ንኣብነት እቲ ኣብ ሽወደን ዝያዳ ዘመናዊ ዝኾነ ናይ ኣርቲፊሻል ውርጪ ህንጻን ኣብ ማእከል ግሩም ተፈጥሮ እተሰርሐ መገድን ዘለዎ Kalhyttans friluftsområde። ብዛዕባ ኩሉ ዓይነት ናይ ማሕበራት ንጥፈታት ኣብቲ ናይቲ ኮምዩን ወብሳይት ኣንብብ።
ኣብቲ ከባቢ ብቐረባ እንታይ ይርከብ
ኣብ ፊሊፕስታድ ኮምዩን ግሮሰሪታት፡ ናይ ኣደባባይ ዕዳጋ፡ ሽወደናዊ መዓልታዊ መግቢ ወይ ካብ ናይ ኩሉ ባህላታት መግቢ ዘአንግዳ ኣብያተመግቢ፡ ካፈታት፡ እንዳ ክዳውንትን ሰከንድሃንድ ቡቲክን ኣሎ። ኣብኡ ቤትንባብ፡ ቤትጽሕፈት ዕዮ፡ ፋርማስን እተላለያ ድኳናትን ይርከብ።
ኣገልጎት ክንክን ወይ ሕብሐባ ቆልዑ
እትሰርሕ፡ እትምህር፡ ስራሕ እትደሊ፡ ወይ ህጻን ትሕሉ ወላዲ ምስ እትኸውን ወይ ውላድካ ፍሉይ ጠለብ ምስ ዚህሉዎ፡ ኣብቲ ናይ ህጻናት ቤትትምህርቲን መውዓል ስድራቤትን ክትሳተፍ ትኽእል።
ናይ መባእታን ካልኣይን ደረጃን ኣብያተ-ትምህርቲ
ኣብተን ናይ ፊሊፕስታድ ኮምዩን ሸሞንተ መባእታ ኣብያተትምህርቲ ኩሉ ብመጠን ዓቕሙ ጽቡቕ ውጽኢት ንኸምጽእ ይጋደል። ኣብዚ ካልኣይ ደረጃ ቤትትምህርቲውን ኣሎ።
ዕድላት ትምህርቲ
ኣብዚ Lärcentrum ዚብሃል ኣሎ። ኣብኡ ድማ እተፈላለየ ናይ ኮለጅን ናይ ርሑቕ ትምህርትን ስልጠና ኪውሰድ ይከኣል። ኣብዚ ኤስኤፍኢን ትምህርቲ ንዓበይትን ኣሎ። ፊሊፕስታድ ክልተ ኮለጃት ኣለዋ- በርይስኩላን፡ ጋመልክሮፓ ስኩግስኩላን።
ኣገልጎት ጥዕና
ኣብ ፊሊፕስታድ ክልተ ማእከላት ጥዕና ኣለዋ፡ ከምኡውን ናይ ህጻናት ማእከል ጥዕናን ናይ መንእሰያት ክሊኒክን ዘለዎ ማእከል ስድራቤት። ኣብቲ ኮምዩን ሓያሎ ናይ ስኒ ክሊኒካት ኣሎ።
ናይ ቋንቋ ድግፍ-ተርጓሚ ምርካብ
ከም ኣድላይነቱ ተርጓማይ ይጥለብ።
ኣገልግሎት መጎዓዝያ
ናይ Värmlandstrafiks ዝኾና ብጫታት ኣውቶቡሳት ኣብ ውሽጢ ኮምዩንን ካልእ ናይ ቨርምላንድ ቦታታትን ይወስዳኻ።
ስራሕን ትካላት ናይ ምምስራት ተኽእሎታትን
ፊሊፕስታድ ኮምዩን እቲ ዝዓበየ ወሃብ ስራሕ እዩ። ንሱ ኣብ እተፈላለየ ሞያታት እተዋፈሩ ቀወምቲ ሰራሕተኛታት ኣለዉዎ። ኣብዚ ዓበይቲ ኢንዱስትሪታት ኣለዋ፡ ከም ባሪላን OLW ን።


text:
በስመ አብ ወወልድ ወመንፈስ ቅዱስ አሐዱ አምላክ!
ወልድ፡ ንሥጋ ብምዋሓዱ ካብ ባህርይ ኣቦኡ አብ፡ ካብ ባህርይ ሕይወቱ መንፈስ ቅዱስ ኣይንእስን’ዩ
ወልደ እግዚአብሔር ምእንቲ ድኅነተ ሰብ፡ ሰብ ውን እንተኾነ ካብ ኣምላኽነቱ ኣይተለወጠን። እግዚአብሔር ድማ ብባህርይኡ ውላጤ ስለዘይብሉ “ኣነ እግዚአብሔር ኣይልወጥን እየ” (ሚል. 3፡6) ብምባል ብምልዋጥ ዘይኮነስ ብተዋሕዶ ሰብ ከምዝኾነ የረድኣና።
ጐይታና ኢየሱስ ክርስቶስ ወልደ አብ በመለኮቱ፡ ወልደ ማርያም በትስብእቱ እዩ፣ ዝነበረን ዘሎን ዝነብርን እዩ። ሰብ ኮይኑ ኣብ ምድሪ ብሓፂር ቁመት፡ ብጸቢብ ደረት ተወሲኑ ስለዝተመላለሰ ካብ ዕሪና አብ ኣይተፈለየን። ካብ ተድኅሮን ተፈልጦን ንጹሕ እዩ። ተለዊጡ ፍጡር ወይ’ውን ኣማላዲ ኣይኮነን። “ኢየሱስ ክርስቶስ ትማልን ሎምን ንዘለዓለምን ንሱ እዩ” (ዕብ. 13፡8)።
ኣብ ወንጌል ተመዝጊቡ ዘሎ፡ ግብሪ ኃይልን ድኻምን ናይ ሥግው ቃል ኢየሱስ ክርስቶስ ሥራሕ እዩ። ብዘይ በይና ኃጢኣት ንዅሉ ናይ ሰብ ዝኾነ ናቱ ገይሩ እዩ። ኣብዚ ምድሪ ዝገበሮ ካብ ጊዜ ፅንሰቱ ክሳዕ ዕርገቱ ዝፈጸሞ ግብረ ትስብእት (ሰብኣዊ ሥራሕ) ናቱ እዩ። (ዮሓ. 8፡46, 1ይ ጴጥ. 2:22, ዕብ. 4:14-15) ።


text:
"ክሰይ እንተተቛረፀ'ኳ፡ ኣብ ዝኾነ ሰዓት ክኣስሩኒ ይኽእሉ'ዮም"
መንግስቲ ኢትዮጵያ ኣብታ ሃገር ዘጋጠመ ፖለቲካዊ ቅልውላው ስዒቡ 'ባይታ ፖለቲካ ንምስፋሕ' ከምኡ ድማ 'ሃገራዊ ስምምዕነት ንምፍጣር' ብዝብል ናይ ብዙሓት ፖለቲከኛታት ክሲ ከቋርፅ ከሎ ኩነታት ክሲ ኣቦ መንበር ሰልፊ ዓረና ትግራይ ኣይተ ኣብረሃ ደስታ ግና ከይተፈለጠ እዩ ፀኒሑ።
ኣይተ ኣብረሃ ደስታ ናብ ቤት ፍርዲ ፌደራል ቀሪቡ፤ ኩነታት ክሱ ኣብ ምንታይ ብርኪ ከምዘሎ ንምፍላጥ ብመሰረት ዘቕረቦ ሕቶ 'ተንጠልጢሉ' ዝፀንሐ ክሱ ትማሊ ሰሉስ ዕልባት ከምዝረኸበ ይዛረብ።
"ሕዚ ናብቲ ቤት ፍርዲ ቀሪበ ክሰይ ይረኣየለይ ምስበልኩ ክሰይ ከምዝተቛረፀ ነጊሮምኒ እምበር ቅድሚ ሐዚ ተቛሪፁ እዩ ኢሎም ኣይነገሩንን ነይሮም። ቅድሚ ዝተወሰነ ግዜ ከምዝተቛረፀ ግን ነጊሮምኒ ኣለዉ ሕዚ" ይብል።
ብፍላይ ኣብ ማሕበራዊ መራኸቢታት ኣብ ልዕሊ መንግስቲ ብዘቕርቦም ተረርቲ ነቀፌታታቱ ዝፍለጥ ኣብርሃ፤ ሓምለ 2006 ዓ/ም ብሽበራ ተኸሲሱ ምስተኣሰረ ድሕሪ ክልተ ዓመት እዩ ተፈቲሑ።
"ምስ ግንቦት 7 ይራኸብ እዩ፡ ምስ ደምሒት እውን ይራኸብ እዩ ኢሎም እዮም ከሲሶምኒ ነይሮም" ዝብል ኣብርሃ መረዳእታ ከቕርቡ ስለዘይከኣሉ ግን ብናፃ ከምዝተሰናበተ ይዛረብ።
ኮይኑ ግና ካብ ቤት ማእሰርቲ ድሕሪ ምፍትሑ ብዙሕ ከይፀንሐ፤ ይግባይ ተሓቲትዎ ንክከላኸል ከምዝተወሰነሉ ይገልፅ።
"ህዝቢ እንተደኣ መሰሉ ተዘይተሓልይሉ እንተደኣ ተዓፊኑ፤ ናብ ዓመፅ ክኸይድ ይኽእል እዩ" ምባሉ ተጠቒሱ ዓመፅ ከላዓዕል ድልየት ከምዝነበሮ ዝገልፅ ክሲ ቐሪብዎ ዝነበረ ኣብርሃ፤ ሕዚ ክሱ ስለዝተቛረፀሉ እንታይ ከምእተሰምዖ ሓቲትናዮ።
"ብባህሪኦም ሕዚ እውን ኣብ ዝኾነ ሰዓት ክኣስሩኒ ከምዝኽእሉ ይፈልጥ እየ። ሕዚ እውን ምንም ዝተቀየረ ነገር የብሉን። እቲ ክሲ ተቛሪፁ እዩ ኢሎምኒ ኣለዉ ፅቡቕ እዩ። ክቅፅል እዩ ተዝብሉ እውን ያው እዩ። ኢህወደግ እንተደኣ ኣሰራርሕኡ ዘየስተኻኺሉን ፍትሒ ከምፅእ እንተዘይክኢሉን ምኡ'ዉን ነፃ ናይ ቤት ፍርዲ ኣሰራርሓ እንተዘይተኸቲሉ ሐዚ ነፃ ስለዝተብሃልኩ ክስመዐኒ ዝኽእል ነገር የለን።" ይብል ኣብርሃ።
ኣይተ ኣብርሃ ደስታ ናይ መድረኽ ኣባል ዝኮነ ዓረና ትግራይ ንዲሞክራስን ንልኣላዊነትን ኣቦ-መንበር እዩ።


text:
ኩዌት ኣብ ልዕሊ ኣምባሳደር ፊሊፒንስ ንዝወሰደቶ ስጎምቲ ፊሊፒኒውያን ይቃወሙ ኣለዉ
ኣብ ልዕሊ ፊሊፒናውያን ናይ ገዛ ዝሰርሕተኛታት ደቂ ኣንስትዮ ዝፍፀም ግፍዒ ስዒቡ ኣብ ሞንጎ ፊሊፒኒን ኩዌትን፡ ወጥሪ ኣብ ዝዓሰለሉ እዋን፡ ኩዌት ንኣምባሳደር ፊሊፒኒስ ኣባሪራ።
መንግስቲ ፊሊፒን ንተግባር ኩዌት መብርሂ ከምዝደሊይ ድማ ሓቢሩ።
ኣብ ዝሓለፈ እዋን ኣብ ኩዌት ትሰርሕ ዝነበረት ናይ ገዛ ሰራሕተኛ ብዘስካሕክሕ ኩነታት ምስተቐትለት፡ ካብ ዝሓለፈ ወርሒ ለካቲት ጀሚሩ፡ ክልቲአን ሃገራት ኣብ ሞንገአን ዝተፈጠረ ምስሕሓብ ንክፍታሕ እናፈተና መፂአን ነይረን።
ይኹን 'ምበር ኣብ ዝሓለፈ ሰሙን፡ ሰራሕተኛታት ኤምባሲ ፊሊፒንስ፡ ብቖፀርተን ጥቕዓት ንዝበፅሓን ፊሊፒናውያን ሰራሕተኛታት እንትሕግዝ ቪድዮ ተርኣዩ።
ነዚ ተግባር ዝረኣየት ኩዌት፡ "ሕጊ እታ ሃገር ጥሒሱ'' ብምባል ኣምባሳደር ፊሊፒኒስ ካብታ ሃገር ንክወፅእ ኣዚዛ።
በቲ ኤምባሲ ዝተቖፀራ ኣርባዕተ ፊሊፒኒውያን ብፖሊስ ኩዌት ተኣሲረን ዝነበራ እንትኾና፡ ሰለስተ ዲፕሎማሰኛታት ድማ ብዋሕስ ከምዝተፈትሑ መንግስቲ ፊሊፒኒስ ይገልፅ።
260 ሽሕ ፊሊፒኒውያን ኣብ ኩዌት ዝሰርሑ እንትኾኑ ካብዚ እተን ክልተ ኢድ ኣብ ገዛ ዝሰርሓ ደቂ ኣንስትዮ እየን።
ኣብ ዝሓለፈ ቀዳም፡ ሚኒስትር ጉዳይ ወፃኢ ፊሊፒኒስ፡ ኣብ ኩዌት ዝርከብ ኤምባሲኡ፡ ኣብ ገዛ ንዝሰርሓ ፊሊፒናውያን እንተድሕን ዘርኢ ቪድዮ ዕላዊ ገይሩ እዩ።
ካብ ሞንጎ እዞም ምስልታት እቲ ሓደ፡ ሓንቲ ጓል ኣንስተይቲ ካብ ሓደ ህንፃ ብምህዳም፡ ከድሕና ናብ ዝተዳለወ መኪና እንትትኣትው የርእይ።
ኣብ ዝሓለፈ ረቡዕ ድማ፡ ሚኒስትር ጉዳይ ወፃኢ ኩዌት፡ ኣብ ሃገሩ ንዝነበሩ ኣምባሳደር ፊሊፒኒስ ሬናቶ ፔድሮ ቪላ ፐርሶና ኖን ግራታ ኣብ ውሽጢ ሓደ ሰሙን ካብታ ሃገር ንክወፅኡ ኣዚዙ።
"ኣባላት ኤምባኢ ፊሊፒኒስን ካልኦትን" ፊሊፒናውያን ሰራሕተኛታት ገዛ ብቅሉዕ ኣዘዋዊሮም ብምባል፡ ሕጊ እታ ሃገርን ዓለም ለኻዊ ሕግታት ዲፕሎማስን ጥሒሶም ክትብል ትኸስስ።
እዚ ጉዳይ ናብ ሕጊ ከምትወስዶ ድማ ኩዌት ኣፍሊጣ።
መንግስቲ ፊሊፒኒስ እውን ዋላ እኳ ንኩዌት ይቕረታ እንተሓተተ፡ ኤምባሲ ነዚ ክትግብር ዝኸአለ ኣብ ጭንቂ ዝርከባ ፊሊፒናውያን ሰራሕተኛታት ገዛ ንከድሕነን ስልኪ ስለዝተደወሎ ምዃኑ ኣስሚርሉ።
ኣብ ዝሓለፈ ሓሙስ ሚኒስትር ጉዳይ ወፃኢ ፊሊፒኒስ፡ ኣብ ማኒላ ንዝርከብ ኣምባሳደር ኬዌት ብስጉምቲ እታ ሃገር ከምዝደንገፁን ከምዘይተሓጎሱን ደብዳበ ፅሒፎም ነይሮም።
እቶም ሚኒስትር፡ ኣምባሳደር ኩዌት ሳላሕ ኣሕመድ ኣልቲዋይክህ ነዚ ተግባር ንክቃወሙ ዋላ እኳ እንተፀውዑ፡ እቲ ኤምባሲ ግና ምርመራታት ከምዘካይድ ገሊፅሎም።
ከም ኣገላልፃ እቶም ሚኒስትር እቶም ኣምባሳደር፡ ብመንግስቲ ኩዌት ዝተኣሰሩ ሰራሕተኛታት ኤምባሲ ፊሊፒኒስ ከምዝፍትሑ ቃል ኣቲወምሎም እዮም።
ካብዚ ብተወሳኺ፡ እቶም ኣምባሳደር
- ኣብ መዕቖቢ ዝርከቡ ልዕሊ 800 ፊሊፒናውያን ናብ ሃገሮም ንክምለሱ ከተሓባብር
- ግዘ ሕድሳት ዝሓለፎ ቪዛ ሒዞም ብምርካቦም ዝተኣሰሩ ፊሊፒናውያን ሰብኣውነት ብዘለዎ መንገዲ ጉዳዮም ክረአ
- ሰብኣዊ ግህሰት ዝተፈፆሞም ፊሊፒናውያን ፍትሒ ከምዝረኽቡ ኣምባሳደር ኩዌት ቃላ ኣትዮም እዮም
ኣስከሬን ፊሊፒናዊት ጆሃና ዴማፍሊስ፡ ድሕሪ ሓደ ዓመት ደሃይ ምጥፋእ፡ ኣብ ፍሪጅ ካብ ዝርከብ ንደሓር፡ ኣብ ዝሓለፈ ወርሒ ለካቲት ፕረዚደንት ፊሊፒኒስ ሮድሪጎ ዱተርቴ፡ ኣብ ኬዌት ዝሰርሑ ፊሊፒናውያን ናብ ሃገሮም ክምለሱ ፃውዒት ምቕራቦም ይዝከር።
ጆሃና ብኣስራሕታ ሊባኖሳዊ ናደር ኢሳም ሓሰንን ብበዓልቲ ገዝኡ ሶርያዊት ሞናን እያ ብዘስካሕክሕ ኩነታት ዝተቀተለት።
በዚ ድማ ብሞት ንክቕፅዑ ዝተወሰነ እንትኸውን፡ ኣብዚ ሕዚ እዋን ናደር ኣሳፍ ኣብ ሊባኖስ፡ ሞና ድማ ኣብ ሶርያ ተኣሲሮም ይርከቡ።


text:
ኣብ ፅኑዕ ሰረት ዝተሃነፀ ፌደራላዊ ሰርዓትና ፤ዘጓንፍዎ ብድሆታት ብትብዓት እናሐለፈ ብቕዓቱ እናመሰከረ ክቕፅል እዩ!!
ኣብዚ ሰሙን ህዝቢ ምስ ህዝቢ ንምጉናፅ ኣብ ሰሜን ጎንደር ካብ ሰናይ ጓሓቱ ዝፈሸለ ፈተነ ሻዕብያን ተላኣእኽቱን ንምኹናንን ብፀላእቲ ዝዓነው ህንፃታት ንምፅጋን ህዝብታት ብዓቕሞም ብሓባር ዝጀመርዎ ምንቅስቓስ ብምድጋፍ ዝተወሃበ መግለፂ ቅዋም ብሄራዊ መንግስቲ ትግራይ
ዝኸበርኩም ብሄራት ብሄረሳባትን ህዝብታትን ኢትዮጵያ ‼
ብሄራት ብሄረሰባትን ህዝብታትን ንዘመናት ብዝገበርዎ ዘይተሓላለ ቃልሲ ኣንፃር መለኽትን ድሑራት ኣተሓሳስባን በዲሆም ኣብ ምፍቕቓድን ሓበራዊ ድልየትን ዝተመሰረተት ፌደራላዊት ሪፑብሊክ ኢትዮጵያ ምህናፅ ክኢሎም ።
ህዝቢ ትግራይ ምስ ኩሎም ብሄራት ብሄረሰባትን ህዝብታትን ኮይኖም ብዝኸፈልዎም መሰዋእትነትን ጭቡጥ ኩነታት ሃገርና ዝተረደአ ሓደ ተሪር ማሕበረሰብ ፓለቲካል ኤኮኖሚ ንምህናፅ ሽቶ ገይሮም ዘፅደቕዎ ሕገ መንግሰቲ ጋህዲ ኮይኑ ብሄራት ብሄረሰባትን ህዝብታትን ኢትዮጵያ ኣብ ሕገ መንግሰቲ ዝተቐመጡ ድንጋገታት ብምኽባርን ክኽበር ብምግባርን ዝገበርዎ ሰፊሕ ፃዕሪ ፌደራላዊ ሰርዓትና ኣብ ፅኑዕ ሰረት ዝተሃነፀ ምዃኑ ንፈተውትናን ፀላእትናን ትምህርቲ ዝህቡ ብርክት ዝበሉ ብደሆታት ሓሊፎም ።
ብፍላይ ኣብ ዝሓለፉ ከፋፊልካ ምግዛእ ዝብል ኣንፈት መለኽቲ ስርዓታትን ድሑር መትከል ክሳኻዕ ዘይካአለ ኣብ ህዝብና ዝፀንሐ ተኸአኢልካ ናይ ምንባርን ናይ ምስትውዓል ክብርታት እዩ፡፡ ስለዚ ክመሃሩ ዘይደልዩ ሓይልታት ፅንፊ ድሕሪ ምውዳቕን ምድምሳስን ድሑራት ሰርዓታት ብማይ ቀጠነ ህዝቢ ብምልዕዓል ሃገር ከም ሃገር ንምዝራግ ዝገበርዎ ፈተነ ምፍሻሉ ይፍለጥ ።
ከምዚኦም ዝበሉ ሰብ ሰራሕ ፈተነታት እንክይተረፈ ብትረት ብምሕላፍ ሃገር ከም ሃገር ፃምእ ሰላም ልምዓትን ዴሞክራስን ህዝብና ዘርዊ፡ ሃገርና ኣብ ዓለም ለኸ መደረኻት ሽማ ዘፀውዑ ዓወታት እናሓፈሰትን ትቕፅል ኣላ፡፡ ፌደራላዊ ሰርዓትና ብሄር ብሄረሰባትን ህዝብታትን ባዕሎም ንባዕሎም እናመሓደሩን ሓያል ዴሞክራሰያዊት ሃገር ንምህናፅ ዝገብርዎ ዘለዉ ጉዕዞ ኣብ ዘተአማምን ሃዲድ ይርከብ ፡፡ ነዚ ሓበራዊ ሃገራዊ ኣረደድኣ መሰረት ዝኾነ ሕገ መንግሰቲ ሃገርና ዘቐመጦም መትከላት ብዝላዓለ ብርኪ ብምትግባር ፡ ብሄራት ብሄረሰባትን ህዝብታትን ኢትዮጵያ ዝዓመምዎም ኩለ መዳያዊ ምንቅስቓሳት ብርክት ዝበሉ ፓለቲካዊ ቁጠባውን ማህበራውን ዓወታት ተረኺቦም እዮም ፡፡ ከምኡ’ዉን ናይ ውሸጢ ሰላማ ካብ ምሕላውን ምርግጋዕን ሓሊፋ ዓለም ለኸ መትከላት ዓቃቢ ሰላም በዘተኣማምን ኣብ ምኽባር ሰላም ተልእኾ ብብቕዓት እትዋፃእን ኣብ ቅልጡፍን ዘተኣማምንን ቁጠባዊ ምዕባለኣ እትፍለጥ ሃገር ኮይና ኣላ፡፡
ይኹን ምበር ብናይ ህዝቢ ናዕቢ ናብ ሰልጣን ንምምፃእ ፃምእ ዘለዎም ጉጅለታትን ውልቀ ሰባትን ምስ ናይ ወፃእ ሓይልታት ብምሕባር ብተደጋጋሚ ፌደራላዊ ሰርዓትና ንምዕላው ዝገብርዎ ፈተነታት ሐዚ እውን ጠጠው ኣይበለን፡፡ እዞም ጉጅለታት ዘብፅሑዎም ጉድኣት ክንኪ ንምግባርን ብቐቢፀ-ተስፋ ስምዒት እናተሃንደዱ ክፍጥርዎ ዝደልዩ ምቅሕሓር ህዝብታት ምትራፍ እናተኻኣለ ዘሎ ንዘመናት ዝፀንሐ ናይ ህዝብታት ብዙሕነት ፅቡቕ ክብርታት ሕገ መንግሰቲ መሰረት ክሕዝ ብምግባር ጉዕዞ ዲሞክራሰያዊ ሓድነት ተጠናኺሩ ብምቕፃሉ እዩ ።
ቃልሲ ፀረ ድኽነት ብሄር ብሄረሰባትን ህዝብታትን ኢትዮጵያ መሰረት ብምግባር ዝተቐረፁ ኩለ መዳያዊ ኣጀንዳታት ዝፍጠሩ ሓበራዊ ሃገራዊ ኣረደድኣ ካብ እዋን ናብ እዋን እናተጠናኸረ ብምኻዱ በዞም ሓይልታት ፀረ ልምዓትን ሰላምን ዝግበሩ ዝኾነ ምንቅሰቓስ ትርጉም ኣልቦ ክኾኑ ኣኽኢሉ እዩ ።
ዝኸበርኩም ብሄር ብሄረሰባትን ህዝብታትን ኢትዮጵያ‼
ህዝብታት ትግራይን አምሓራን ኣብ መሪሕ ውድባቶም ጥሙር ቅልፅም እንትምሰረት ህዝብታት ካብቲ ዓፋኒ ሰርዓት ደርጊ ሓራ ንምውፃእ ዘካየድዎ ቃልሰን ዝሓፈስዎም ዓወታትን እቶም ሓለምቲ ድሑራት ሰርዓታትን ጉጅለታትን ውልቀ ሰባትን ምስ ስትራተጂክ ፀላእቲ ኢትዮጵያ ዝኾኑ ብምሕባር ሰፊሕ ወፍሪ ፀለመ እናካየዱ ይርከቡ፡፡ ኣብዚ ቀረባ እዋን ኣብ ሰሜን ጎንደር ዝተፈፀመ ቀይዲ በተኽ ፍፃመ በዞም ተስፋ ቆረፅ ሓይልታት ጥፍኣት ፡ ኣብ ዝደስከለ ስምዒት ውሽጢ ጥሒሎም ዘርእይዎ ዝነበረ ምርብራብ መቐፀልታ ተገይሩ ክወሰድ ይግባእ።
መንግስትና ቀደሙ እውን እንተኾነ ካብ ሓይልታት ግብረ ሽበራ ውሽጢ ዓድን ወፃእን ክበፅሕ ዝኽእል ሓደጋ ብዝላዓለ ናይ ህዝብታት ተሳትፎን ናይ መንግሰትን ፅኑዕ ኣዋጅ ሕጊ ፀረ ራዕዲ ተግባራዊ ብምግባርን ብዝላዓለ ተሳትፎ ህዝቢ ክዕግት ክኢሉ፡፡ ስለዚ ድማ ብዓለም ለኸ ብርኪ ተመሳስልቲ ሓይልታት ጥፍኣት ዘብፅሕዎ ዘለዉ ሰፊሕ ሓደጋ ኣብ ሃርና ንኸይበፅሕ ዘኽእል ትካላዊ ዓቕሚ ሃኒፁ እዩ፡፡
ሓይልታት ጥፍኣት ራዕዳውያን ብዘርእይዎ ተለዋዋጢ ባህሪ ብዝምድብዎ መጠን ገንዘብን ምውሳኽን ዝጥቀሙሎም መርበባት ግብረ ራዕዲ ምስፋሕን ምኽንያት ኣብዚ ሰሙን እዚ ኣብ ሰሜን ጎንደር ኣብ ልዕሊ ሕይወት ሰብን ንብረትን ጉድአት ኣብፂሖም እዮም ፡፡ ናይ ሓባር ግብረ ሓይሊ ፀረ ራዕዲ ሃገርና ነዚ ጉዳይ ኣመልኪቱ ካብ ዘውፅኦ መግለፂ ምርዳእ ዝተኻኣለውን እዚ እዩ ፡፡ፓሊስ ፌደራል ነዚ ሃገራዊ ተልእኾ ፅርየት ብዘለዎ ሓባሬታን መረዳእታን ብምትእምማን ንምፍፃም ባዕሉ ክኢሉን ከም ኣድላይነቱ ድማ ምስ ናይ ክልል መሓውር ፀፅታ ብምውዳድ ብዝገበሮም ምንቅስቓሳት ሓበን ህዝቢ ምዃኑ ደጋጊሙ ዘመሰከረ እዩ፡፡በቲ ሞያ ዝተመሰገነን ዝተኸበረን ትካል ምዃኑ ህዝቢ ትግራይን ብሄራዊ ክልላዊ መንግስቲ ትግራይን ከም ኩሎም ብሄር ብሄረሰባትን ህዝብታትን ኢትዮጵያ ይግንዘብ ።
ግብረ ሓይሊ ፀረ-ራዕዲ ኣብዚ ቀረባ ግዘ ኣብ ኣምሓራ ብሄራዊ ክልላዊ መንግስቲ ዞባ ሰሜን ጎንደር ዝገበሮ ምንቅሰቓስ እውን በዚ ሕገ-መንግሰታዊ ሓላፍነትን ድሕንነት ዜጋታትን ናይ ምሕላው መንፈስን ዕላማን ዝተቓነየ እዩ፡፡ እዚ ትካል ድማ ንነዊሕ እዋን ብዘካየዶ ምክትታል ኣብ ልዕሊ ተጠርጠርቲ ራዕዳውያን ዘይላጢ ሓበሬታን መረዳእታን ብምትእኽኻብ ከም ዝተኻየደን ንርዳእ ።
ይኹን ምበር ካብ መንጎቶም ተጠርጠርቲ ሕጊ ብምጥሓስ ኢዶም ብሰላም ንዘይምሃብ ተኹሲ ዝኸፈቱ ውልቀ ሰባት ቅድም ክብል ብዘካየድዎ ጎስጓስን ምብርባርን ፡ ኣብቲ ከባቢ ተፈጠሩ ዝፀንሐ ወጥሪ ሰዒቡ ኣብ ከተማ ጎንደርን ኣብቲ ዞባ ካብ ዘለዉ ሓደ ሓደ ከተማታት ሰፍሕ ዝበለ ተግባራት ስርቅን ህውከትን ተራእዩ፡፡ ብምፍፃ ኣብዞም ከተማታት ውሸጢ ብሰላምን ፍቕርን ሓቢሮም ይነበሩ ዝነበሩ ውሱናት ተወለድቲ ትግራይን ኣባላት ማሕበረሰብ እቲ ከባብን ኣብ ዘይፈልጥዎ ዛዕባ ግዳያት እቲ ሐደጋ ክሳብ ምዃን ምብፀሖም መግለፂ ፀረ ራዕዲ ሓይሊ ሓቢሩ እዩ፡፡ ምስዚ ጎና ጎኒ ኣብ ውሽጢ ኤርትራን ኣብ ሓደ ሐደ ወፃእ ሃገራትን ዝተዓቖቡ ኣሸበርትን ፈጠርቲ ህውከትን ናብ ሰልጣን ንኽድይቡ፣ ህዝቢ ባዕሉ ንባዕሉ ክጓነፅን ኢትዮጵያ ንምህዋኽን ድቃስ ሲኢኑ ዝሓድር ዘሎ መንግስቲ ኤርትራ /ህግደፍ/ እቲ ነገር ካብ ቁፅፅር ወፃእ ከምዝኾነ ንምምሳል ብሽም ኢትዮጵያውያን ናይ ሐሶት ታርጋ ብዝለጠፉ ኣባላት ሻዕብያ ዝኸፈትዎም ማሕበራዊ መራኸብን ሚድያታትን ነቲ ሓሰቶም ዘጋውሑ ፅንፈኛ ሚድያታት ኣቢሎም ሰፊሕ ወፍሪ ምኽፋቶም ይፍለጥ፡፡በዚ መሰረት ንዘበናት ሓቢሩ ብዝነብር ህዝቢ ፡ ኣብ ዝኾነ እዋን ዘይሕከኽ ሕውነት ዘለዎ ህዝቢ፡ ቅርሕንትን ምቅሕሓርን ንክፍጠር፡ እቲ ህውከት ክቕፅልን ክጓሃሃርን ንምግባር ነዚ ከምዚ ዓይነት ሓሶት ንክምቸዎም ዋላ ሓንቲ ምልክት ዘየለ እናሃለወ ኣብ ክልል ትግራይ ኣብ ሸረ -ሑመራ ፤መቐለ ፤ ወዘተ ኣብ ልዕሊ ተወለድቲ ብሄረ ኣምሓራ መጥቃዕቲ ምፍፃም ተጀሚሩ ፤ንኣምሓራይ ብሓዊ ኣቃፂሎም ቀተሎም ሰራዊት ሓይሊ ምክልኻል ንህዝቢ ጎንደር ዕጥቁ ከፍትሕ መፅናዕቱ ወዲኡ ምንቅሰቓስ ንምጅማር እናተደለወ እዩ ዝብል መርዚ ክነዝሑ ፈቲኖም ፡፡
እዚ ኮይኑ እውን ህዝቢ ሰሜን ጎንደር ኣብዚ እዋን ህውከትን ዕግርግርን ብናይ አሸበርቲ ሓሶትን ውዲትን ከይተደናገረ ዝተለመደ መሰተውዓልን ጭዋ ህዝብን ምዃኑ ብተግባር ኣመሰኪሩ ፡፡ ውሑዳት ውልቀ ሰባት’ካ ኣብ ዘይተደለየ ጥፍአት እንትተዋፈሩ መብዛሕትኡ ህዝቢ ግና ንዘይተሓሰበ መጥቃዕቲ ዝተቓልዑ ኣሕዋቱን ኣሓቱን ሓቚፉን ደጊፉን ብመንነቶም መጥቃዕቲ ከይበፅሖም ተኸላኺሉሎም፡፡ እቲ ህዝቢ ንሓደጋ መጥቃዕቲ ዝተቓልዑ ተወለድቲ ትግራይ ኣብ መንበሪ ገዝኡ ብምሕባእን ብምዕቛብን እንተዘይከላኽለሎም ነይሩ ኣብ ልዕሊ ሰብን ንብረትን ክበፅሕ ዝኽእል ዝነበረ ጉድኣትን ሓደጋን ካብዚ ንላዕሊ ክኸውን ከም ዝነበረ ካብቲ ናይ ሓባር ግብረ ሓይሊ ፀረ-ራዕዲ ዘውፅኦ መግለፂ መንግስትን ህዝብን ክርዳእን ክግንዘቦን ክኢሉ እዩ ። ኣባላት ፖሊስ ዞባ ሰሜን ጎንደርን ኣብ ከባቢኦም ንዝበፅሐ ሕማቕ ተግባር ብምክልኻልን ብምብርዓንን ንዝተፃወትዎ ግደ እውን ዘለና ናእዳን ኣድናቖትን ክብርን ዝለዓለ እዩ ።
ካብዚ ንላዕሊ ድማ ሎሚ ቅነ ህዝቢ ከተማ ደባርቅ ብናይ ፅንፊ ሓይልታት ዝዓነው ገዛውቲ ንምፅጋን ዝጀመሮ ምንቅስቓስን አብ ጎንደር ከተማ ድማ ነዚ ዘሎ ምድላውን እንትርአ ካብ ቀደሙውን አብዞም ህዝብታት ነጊሱ ዝፀንሓ ተኸባቢርካ ብሓባር ናይ ምንባር ክብርታት ብዝኾነ ናይ ፀላኢ ሽርሒ ከምዘይሽርሸር ዘርኢ እዩ፡፡ ከምኡውን ዝተጀመረ ፀረ ድኽነት ቃልሲ ህዝብታት ናይ ሓባር ቀላፅሞም ብምድልዳል ዝፍፀም ምኻኑ ዝተበፅሓ ናይ ሓባር ምርድዳእ ብርክውን ዘርእይ እዩ፡፡እዝይ ብመሰረቱ ኣብ ፅኑዕ ሰረት ዝተሃነፀ ፌደራላዊ ሰርዓትና ፤ዘጓንፍዎ ብድሆታት ብናይ ህዝብና ዝተማልአ ተሳትፎ ብትብዓት ይቕፅል ከምዘሎ ዝዓነው ገዛውቲ ንምፅጋን ህዝቢ ደባርቅ ዝጀመሮ ምንቅስን ህዝቢ ጎንደር ዝገበሮ ምድላውን ንዓቐብ ብቑዕ ምስክር የለን፡፡
ዝኸበርኩም ብሄር ብሄረ ሰባትን ህዝብታትን ኢትዮዽያ‼
ሓሶትን ቅጥፈትን ሓይልታት ጥፍኣት ክግታእ ኣብ ምግባር ብሄራዊ ክልላትና ብሓባርን ብውልቀን ዝወሰድኩሞ ቅዋም ‘ውን ኣብ ፅኑዕ መሰረት ዝተነደቐ ፌደራላዊ ስርዓትና ንኹሎም ብድሆታት ብምስጋር ብቕዓቱ እናመስከረ ምቕፃሉ ዘረጋግፅ እዩ ።
መንግስትን ህዝብን ብሄራዊ ክልል ኣምሓራ ኣብ ምኽባር ልዕልነት ሕጊ ዘየላጢ ቅዋም ዘለዎም ምዃኑ ምግላፁ፡ ክልላት ኦሮምያ ፣ ደቡብ ፣ ዓፋር ፣ ሓረሪ ፣ ኢትዮዽያ ሱማሌ ፣ ቤንሻንጉል ጉሙዝን ጋምቤላን ከምኡውን ምምሕዳራት ከተማታት ድሬዳዋን ኣዲስ ኣበባን ንሰላም ዘለዎም ቅዋምን ቁርፀኝነትን ደጊሞም ዘረጋገፅዎ እዩ ።
ብሄራዊ ክልላዊ መንግስቲ ትግራይ እውን ፀረ – ሰላም ሓይልታት ኣብ ልዕሊ ህዝቢ ትግራይን መሪሕ ውድቡ ህወሓትን ኣነፃፂሮም ዝኸፈትዎ ወፍሪ ኣብ ትሕቲ ዝ‘ነ ይኹን ኩነታት ተቐባልነት ከም ዘይረክብን ብናይ ሓሶትን ሕሱር ፕሮፖጋንዳን ከብፅሕዎ ዝደልዩ መፀለምታን ጠቐነን ብናይ ህዝብታት ምክብባርን ሓድነትን ክምኡ ‘ውን ብሓይልታት ፀፅታን ትካላዊ ብቕዓትን መስዋእትነትን ከም ዝፈሸሎም ካብዚ ንላዕሊ ካልእ መረጋገፂ የለን ። ብኣንፃሩ ብሄር ብሄረሰባትን ህዝብታትን ኢትዮዽያ ብኸምዚ ዝበለ ብድሆ ብዝበለፀ ፀላእቶም ፈልዮም ክፈልጡን ሓድነቶም ክጥንክርን ይገብሮም ።
ብምዃኑ ድማ ብምኽንያት ፀረ -ሰላም ሓይልታት ኣብ ልዕሊ ኣባላት ሓይልታት ፀፅታን ንፁሃት ዜጋታትን ናይ ሞትን መጉድኣትን ኣብ ልዕሊ ንብረት ንዘብፅሖ ዕንወትን ክሳራን ህዝብን መንግስትን ብሄራዊ ክልላዊ ትግራይ ዝተሰመዖም ሓዘን ይገልፁ ።
ብሄራዊ ክልላዊ መንግስቲ ትግራይ ህዝቢ ትግራይን ኣብ ከተማ ጎንደር ኣብ ልዕሊ ደቂ ሰባትን ንብረትን ብዝበፅሐ ጥፍኣት ተሓተቲ ዝ‘ኑ ውልቀ ሰባት ናብ ሕጊ ንምቕራብ ጠንኪሩ ክቃለስ እዩ ፤
ነዚ ዝተፈጠረ ዕንወት ተሓተትቲ ዝ‘ኑ ኣብ ልዕሊ መንግስቲ ሻዕብያን ኣብ ትሕቲኡ ዘፀገዖም ጉጅለ ፅንፈኛታትን ተላኣኣኽቶምን ንዝውስድ ስጉምቲ ክሳዕ መወዳእታ ኣብ ጎኒ ፌዴራል መንግስቲ ጠጠው ከምንብል ደጊምና ነረጋግፅ፡፡ ኢትዮጵያ ሰላማን ልምዓታን ቅልጡፍ ምዕባለኣን ፌደራላዊ ስርዓታን ንምዝራግ ዝንቀሳቐሱ ፀረ ሰላም ሓይልታትን ተላኣእኽቶምን ዝፈጥርዎ ውዲት ኣቐዲምና ንምፍሻል መንግስታት ፌደራልን ክልላትን ከምወትሮና ሓድነትና ኣጠናኺርና ጠጠው ክንብል ፃውዒትና ነመሓላልፍ፡
ዝኸበርካ ህዝቢ ትግራይን ኣብ ዝተፈላለዩ ኩርናዓት እዚ ሃገር እትነብሩ ተወለድቲ ትግራይን ‼
ብውልቀ መለኽቲ ስርዓታት ካብ ዝበፅሕ ዝነበረ ግፍዕን ወፃዓን ንምንጋፍ ብዝገበርናዮ ቃልሲ ገዚፍ ዝበሃል ዝነበረ ስርዓት ደርጊ ብዕጥቃዊ ቃልሲ ንምድምሳስ ጥራሕ ልዕሊ 60 ሽሕ ናይ ህይወት መስዋእትን ልዕሊ 100,000 ኣካሎም ዝሰኣኑ ተጋደልትን ብምኽፋል ምስ ኩሎም ብሄር ብሄረሰባትን ህዝብታትን ኢትዮዽያ ብምዃን ዲሞክራሲያዊት ኢትዮዽያ ንምምስራት በቒዕና ኢና።
ይኹን እምበር ናይ ዘሓለፉ ስርዓታት ተረፍ መረፍ ኣተሓሳስባ ዝተሰከሙ ጉጅለታትን ወልቀ ሰባትን ምሰ መንግስቲ ሻዕብያ ሕብረት ብምፍጣር ኣብ ልዕሊ ህዝቢ ትግራይን መሪሕ ውድብካን ዘተኮረ ወፍሪ ካብ ዝጅምሩ ፀኒሖም እዮም ።
መንግስቲ ሻዕብያ ዘዋፍሮም ኣባላቱን መሻርክቱን ኣብ ማሕበራዊ መርበብ ሓበሬታ ነቒጦም ብስም ኢትዮዽያ ዘርኣዊ ፕሮፖጋንዳ እናነዝሑ ፀኒሖም እዮም ። ዝዘርገሕዎ መርበብ ራዕዲ ተነቕሒሉ ናብ ሕጊ ንምቕራብ ምንቅስቓስ ምስ ተጀመረ ድማ ብምፍላጥን ብዘይ ምፍላጥን ዝሕወስዎም ሰባት ብምትእኽኻብ ኣብ ዝሓለፈ ስርዓት እንተይተረፈ ዝፈሸለ ድሑር ተግባር ህዝቢ ምሰ ህዝቢ ንምጉናፅ ፈቲኖም እዮም ። ይኹን እንበር ኣብ ሞንጎ ህዝብታት ንዘመናት ዝፀንሐ ፅቡቕ ክብርታት መስተውዓላይነትን ሕገ መንግስታዊ ሰርዓት ሒዙ ቀዋሚ ስርዓት ክኸውን ብምኽኣሉ ውዲታት ፀላእቲ ዝኸፍአ ጉድኣት ከየብፅሐ እናመኸነ እዩ ።
ቀደሙ እውን ፀላእቱ ፈልዩ ዝፈልጥ ህዝቢ ትግራይ ኣብ ክልሉ ምስ ዝነብሩ ተወለድቲ ዝተፈላለዩ ብሄር ብሄረሰባትን ህዝብታትን ኢትዮጵያ ኣብ ከምዚ ዓይነት ሕማቕ ኩነታት እንተ‘ነ ‘ውን ዝ‘ነ ዓይነት ፀገም እንተይተረኣየ ምሕላፉ ፤ ከም ኩሎም ብሄርን ብሄረሰባትን ህዝብታትን ኢትዮዽያ ፀላእቱ ፈልዩ ዝፈልጥን ዘስተውዕልን ሕገ መንግስታዊ ስርዓቱ ብዝላዓለ ሓላፍነት ምሕላዉ ዘመስከረ እዩ፡፡
ብሄራዊ ክልላዊ መንግስቲ ትግራይ ኣብ ዝተፈላለዩ ኩርናዓት ሃገርና ዝነብሩ ተወለድቲ ትግራይ እዚ ናይ ምትሕብባር ውርሸኦም ሕገ መንግስታዊ ስርዓት ናይ ምሕላው ጥንካረኦምን ብምውዳብ ብዘርኣውነት ዝዓበዱ መራሕቲ መንግስቲ ሻዕብያን ከደምቶምን ክቃለሱ ፃውዒት እንትነቕርብ ኣብ ዝ‘ነ ይኹን እዋን ኣብ ጎንኹም ምዃኑ ብምርግጋፅ እዩ ።
ብሄራዊ ክልላዊ መንግስቲ ትግራይ
መቐለ ሓምለ 20/2008 ዓ/ም
Leave a Reply
You must be logged in to post a comment.